
PROLOG 


Nu se vedea aproape nimic în smârcurile puturoase în care 
intrase până la genunchi. Era plin de noroi amestecat cu sânge şi 
sufla din greu, încercând să înainteze. Câţiva metri în spatele lui, 
ultimul poliţist care ajunsese până aproape se afunda lin în 
mlaştină. Avea beregata smulsă şi semne de dinţi pe gât. 

— Ai vrut să devii erou, imbecilule! se întoarse Dinţosul pentru 
a apuca să-l vadă dispărând pe gardian. O să fii erou de baltă, 
ha, ha! Pe unde s-o iau acum? se întrebă el, puţin buimac, 
uitându-se în jur. 

In spate începuseră să se audă lătrături, iar în scurt timp se 
aştepta să perceapă şi infernalul zgomot al elicopterului de 
urmărire. 

— ldiotul ăla de director! M-a îndrumat greşit! Ce drac de 
hartă mi-a dat aici? continuă el să vorbească de unul singur, 
încercând să găsească o pată de lumină pentru a desluşi 
semnele înscrise pe un colţ mototolit de hârtie. Au început să 
intre tot felul de imbecili în Ordin! Trebuie să mă mânjesc din cap 
până-n picioare ca să scap dintr-un sistem de încarcerare - 
inventat tot de noi pentru ceilalţi. Unde o să ajungem, dom'le, 
unde? A 

In sfârşit, apăru şi elicopterul. Îl aşteptase cam multişor, ce-i 
drept. Fascicolul de lumină începu să-i lumineze calea, 
îndrumându-l spre ieşirea din mlaştină. Cam ăsta fusese greul. 
Ştia că puţin mai departe îl aştepta un hidroavion. 

— Toate astea n-ar fi trebuit să se întâmple, dacă nu se găsea 
deşteptul ăla de boşorog să se ţină scai până ce m-au închis 
ăştia de ochii lumii! se mai lamentă el. Parcă Mark Sinclair îl 
cheamă. 

intre timp se îndrepta tot mai hotărât spre locul marcat pe 
harta desenată de directorul închisorii - venerabilul domn 
Richard Mason - ca punct de întâlnire cu hidroavionul. 

— O să regrete amarnic încrâncenarea asta stupidă cu 
„dreptatea”, cu „legea” şi alte asemenea baliverne în care 
nimeni nu mai are timp să creadă! Ciudat lucru şi viaţa asta! 
gândea el în timp ce scrâşnea din dinţi, luptându-se cu noroiul 
mlaştinii pe care o străbătea. Omuleţii ăştia au început să creadă 
că se pot folosi împotriva noastră de jucăriile pe care li le-am dat 
noi. Cât de tâmpit poţi fi să crezi aşa ceva, nu pot să-mi dau 

seama. Ha, dar ce figură făcuse venerabilul Mason când îl văzuse 
pe el, Marele Comandor, în închisoare! Parcă i-ar fi călcat cineva 
pe bile. Marele Maestru la răcoare! Şi asta pentru ce? Pentru un 
lanţ de execuţii sumare, pe care le ordonaseră împotriva unora 
ce începuseră să turuie despre nocivitatea organizaţiilor secrete. 
Păi, nu era normal să-i facă să dispară şi să nu li se mai audă 
pliscul? Aveau nenumărate jocuri de jucat... Să le joace! Restul 
nu-i priveşte. Verboten! Şi grasul ăla de agent FBI... eh... las’ că 
vede el! Uf! Am ajuns! se bucură el, sfârşit, când dădu cu ochii 
de hidroavionul care se legăna ca beat pe undele încreţite ale 
apei stătute. 

— Ce faci mă, animalule? Vrei să vin eu singur la tine? se răsti 
la un tip îmbrăcat în costum de trupe de desant, care îl aştepta 
pe flotorul drept al maşinăriei volante. Mişcă-te şi ajută-mă! De 
unde crezi că vin, de la odihnă şi tratament?! N 

Tipul sări imediat în apă şi începu să înoate spre evadat. Il 
întâlni chiar la limita dintre mlaştină şi lac, apoi îl ajută să ajungă 
până la avion. 

Asta fusese! Elicopterul îşi încheiase misiunea, aşa că făcu un 
viraj şi începu să „caute”, folosind fascicolul de lumină al unui 
reflector puternic, în alte părţi ale mlaştinii. Zgomotul făcut de 
câinii de urmărire aproape că nu se mai auzea. 

— O treabă curată şi frumoasă, nu-i aşa, domnule? întrebă 
vesel pilotul avionului, întorcându-se spre evadat. 

Omul se aştepta cel puţin la o recunoaştere formală a 
meritelor tuturor celor ce colaboraseră la evadare. 

— De astea să ai tu parte, idiotule! se răsti Dinţosul. De fapt, 
ştiu eu cine o să aibă parte de aşa ceva... mai spuse ca pentru 
sine, după care se afundă în propriile gânduri. 

Avionul îşi luă zborul, îndreptându-se spre continent şi lăsând 
în urmă o dâră albă de fum. Pe cerul nopţii apăruse, în sfârşit, 
luna. 


CAPITOLUL 1 


„O să mori pe rând!”, citi Mark cu stupefacţie biletul găsit pe 
măsuţa din living-room, neînţelegând mare lucru din acele 
cuvinte. 

După ce că mi-a intrat în casă fără să-mi ceară voie, mai scrie 
şi bilete idioate! N-o şti engleză sau o fi poet? se întrebă, înciudat 
de faptul că se pătrunsese la el în casă ca în gară sau ca în 
secretara cea nouă a boss-ului. 

Mai primise ameninţări cu moartea de la oamenii cărora le 
pusese libertatea între paranteze, dar până acum nu se 
osteniseră să-i intre în casă. Urâtă treabă. 

Hm! Muncă de profesionist! continuă el cu analizarea situaţiei, 
trântindu-se într-un fotoliu desfundat şi începând să se descalţe, 
strâmbând din nas. 

II cam strânseseră pantofii în aceea zi. Nu se mai descheie la 
şireturi din cauza burţii, care îl incomoda vizibil. Işi scoase 
pantofii cu ajutorul picioarelor, în timp ce mâinile răsuceau 
biletul de pe-o parte pe alta. 

Prin casă, nici o urmă de efracţie. Lucru pe care îl constată 
după ce-şi rotise privirea, încercând să descopere vreun indiciu 
cât de mic. 

Aştia nu-şi lasă țigările prin scrumiere ca-n filme sau romane 
polițiste de doi lei, iar hârtia pe care au scris mesajul e una 
absolut banală. Mamă, ce i-aş mai băga eu la zdup pe imbecilii 
ăia cu filmele lor de aventuri! Auzi - pufni el - să descoperi 
făptaşul mergând pe urma celui care i-a vândut hârtia! Poate 
acum câteva secole, când erau doi fabricanți în toată America. 
Cât despre indiciile furnizate de mucuri de țigară, ce să mai 
vorbesc... Dar cum naiba n-a mişcat el nimic? se înfurie din nou, 
ridicându-se cu greu şi începând să dea târcoale prin locuinţă. 

Numai Mark ar fi putut lansa o asemenea afirmaţie, într-o casă 
care arăta ca după mai multe spargeri succesive: cu sertare 
rămase pe jumătate trase; haine atârnând până şi de clanţa uşii 
sau de bec; mucuri de ţigări în toate cele trei scrumiere lăsate pe 
jos, printre dosare şi ziare, cu resturi de mâncare în vreo patru 
farfurii, risipite şi ele pe măsuţă, pe birou şi pe televizor. 

„Pe rând”, adică treptat, probabil... la mai du-te-ncolo de 
oligofren! se hotărî el să nu-şi mai bată capul cu tot felul de 
supoziţii. 


Ca urmare, se trânti pe canapea, aprinse televizorul şi începu, 
încet-încet, să moţăie. 

* 

Mark tresări deodată din somnul în care căzuse ca un bolovan. 
Parcă cineva chinuia soneria de la intrare, dintotdeauna defectă, 
ceea ce nu prea îl deranja pe cel care dădea - cu pumnii probabil 
- în bietul buton. 

Ce naiba! bombăni agentul, necatadicsind totuşi să se ridice 
de pe canapea. Ciuli doar urechile, aşteptând să vadă dacă o să 
bată, la un moment dat, cineva în uşă sau o să bâjbâie la sonerie 
până se va plictisi ori se va curenta. Pe de altă parte, îl amuza 
să-i pună nefericitului nervii la încercare. In cele din urmă se 
întâmplă inevitabilul. Nerăbdător, intrusul începu să bată cu 
putere în uşă, gata-gata s-o scoată din ţâţâni. 

— Intră, nu te mai chinui s-o demolezi! strigă Mark printre 
dinţi, ridicându-se în capul oaselor şi pironind holul de la intrare 
cu o privire fioroasă, de urs deranjat în timpul hibernării. 

Uşa se deschise în urma acestui îndemn, iar în hol apăru - 
bronzat şi plin de viaţă - inconfundabilul Frank. 

— Nu ţi-ai mai reparat gongu’, şefu'? Ţi-am zis că te ajut dacă 
vrei, se auziră primele cuvinte, ca un salut, ale partenerului său. 

— Bine, bine... mormăi Mark, întorcându-se ostentativ pe 
partea cealaltă, extrem de nemulţumit că nu-şi poate continua 
leneveala. 

Frank intră în cameră ca un obişnuit al locului şi se trânti pe 
fotoliul desfundat - singurul din cameră, de altfel. Observând 
balamucul din jur, exclamă: 

— Ceva schimbări, şefu'? Văd că ai mai dereticat prin locuinţă, 
adăugă el, rotindu-şi privirea peste dezastrul din jur. Sper să nu 
ajungi un maniac cu chestia asta, că s-au mai văzut cazuri. Până 
şi excesul de curăţenie dăunează; am citit eu într-o carte. 

— Ai citit pe dracu’! De asta ai venit, să te asiguri că n-o să 
dau în damblageală? îl ironiză Mark, fără să se întoarcă, deşi era 
evident că nu mai putea dormi din cauza musafirului nepoftit. 

— O spui de parcă ar fi un lucru rău. De fapt - continuă Frank 
pe un ton schimbat - am venit c-o veste proastă. Chiar foarte 
proastă, dacă mă gândesc bine. Pun pariu că abia aştepţi să afli 
despre ce-i vorba! 

— Nu-mi spune! se hotărî bătrânul să se ridice într-o poziţie 
favorabilă dialogului. Mai mult ca sigur că iarăşi ţi-a dat vreuna o 
boală cu transmitere sexuală? 

— Nu, şefu'. Chiar e o veste proastă. Chestia care se ia de la 

dame e floare la ureche. Nu ştiu exact cum să ţi-o spun, aşa că 
voi fi direct: m-au anunţat de la o secţie de poliţie că Winston 
Huxley a fost găsit puţin mort. 

— Winnie??? 

Mark părea realmente consternat de vestea pe care o auzise. 

— Winnie... Nu se poate! M-am despărţit de el aseară. Era într- 
o formă excelentă. Părea de-o vârstă cu tine, în plină formă. Nu 
se poate să se fi întâmplat una ca asta! 

— Din păcate, este cât se poate de adevărat. Mai mult, a fost 
asasinat fără milă. A 

Mark îşi luă capul în mâini. Işi simţea lacrimile inundându-i 
gâtul şi o furie oarbă îi întuneca mintea. Winnie era singurul 
dintre prietenii vechi care îi rămăsese apropiat şi fidel. Se 
cunoşteau încă de la grădiniţă. Mai mult de o jumătate de secol. 
Cu toate astea, nu se certaseră niciodată. Făcuseră toate 
războaiele împreună, chiar dacă în regimente şi la arme diferite. 
Era unul dintre cei mai buni piloţi de vânătoare pe care îl 
cunoscuse vreodată. 

— Asta e... încercă Frank să spună ceva, însă realiză că 
sintagma sunase mult mai stupid decât s-ar fi aşteptat. Ştia cât 
de multe îi legau pe cei doi. Işi amintea că Winnie îi salvase viaţa 
în Coreea, că iubiseră aceeaşi femeie, fără ca asta să distrugă 
prietenia ce-i lega. Era personajul care apărea cel mai des în 
amintirile lui Mark şi singurul cu care mai ţinea legătura în mod 
constant. Nu putea crede că amicul său fusese ajutat să dispară 
dintre cei vii. 

— M-am gândit să te anunţ, continuă mai tânărul său 
partener. Poate vrei să mergem la locul faptei, să ne amestecăm 
puţin coada pe-acolo. Deşi am înţeles că nu este o imagine prea 
plăcută. In fine, cum crezi, e opţiune ta. 

— Bineînţeles că mergem! Orice-ar fi, o să-l prind pe 
nemernicul care a făcut-o şi o să-l omor cum mâna mea. Cu 
încetinitorul, ca să mă distrez. Mamă, ce-am să mă mai distrez... 

Mark era într-o stare în care Frank nu-l mai văzuse până 
atunci. Avea ochii ţintuiţi în gol, îşi ţinea pumnii strânşi şi 
scrâşnea din dinţi la anumite intervale. In secunda următoare 
sări în picioare, gândindu-se că ar fi bine dacă ar pleca mai 
repede spre Manhattan. 

* 

Winnie locuia în apropierea foştilor „Gemeni”, cei doi zgârie- 
nori deveniți, împreună cu Empire State Building, un fel de 
simbol al New York-ului. Numai că „Gemenii” se duseseră, graţie 

oamenilor lui Osama bin Laden, care deturnaseră avioanele 
acelea ale morţii. 

Fusese un om plin de succes întreaga lui viaţă. Apartamentul 
se întindea pe vreo 200 mp şi se afla la etajul 100, ultimul al 
imobilului. Prin geamurile care înlocuiau zidurile se putea admira 
întreaga panoramă a oraşului, ceea ce Winnie obişnuia să facă în 
fiecare seară, în timp ce sorbea liniştit ultimul pahar cu whisky 
pe ziua respectivă. 

Imaginea pe care o vedea acum Mark nu mai respira însă 
acelaşi aer tihnit, de „om-vis-american-realizat”. Cadavrul lui 
Winnie zăcea atârnat în locul unui tablou o ciudăţenie pe care o 
primise de la unul dintre subordonații săi şi pe care răposatul o 
expusese acolo dintr-o pornire masochistă. Spunea că un oraş ca 
New York-ul poate fi privit cu plăcere numai după ce îţi ridici 
ochii de pe un asemenea tablou. Mark nu înţelesese niciodată 
chestia, dar asta nu mai conta. 

Acolo atârna Winnie, într-o poziţie nefirească, cu capul în jos şi 
cu un picior zdrobit, legănându-se într-un mod straniu. Probabil 
că îi fusese rupt şi dat peste cap, din rotulă. Era evident un efect 
căutat de ucigaş, pentru a-i impresiona pe poliţişti. Sau cine ştie 
ce-o fi fost în mintea psihopatului care curmase viaţa bărbatului. 

— Nu seamănă a jaf! găsi Mark puterea să afirme, după o 
studiere sumară a detaliilor apartamentului. Dacă eşti de altă 
părere, eu sunt gata să pun pariu. 

Simţea nevoia să vomite. Pur şi simplu, nu-şi putea explica 
acest mod de a muri. Probabil că, mare om de afaceri fiind, 
Winnie îşi făcuse şi multe antipatii. Insă era greu de crezut că 
avea asemenea duşmani de moarte. Să-l ucidă din te miri ce 
motiv? Posibil. Lumea a înnebunit de tot şi se poate întâmpla 
orice. Dar chiar aşa... 

In cele din urmă se îndreptă spre camera de baie. Senzaţia de 
vomă încă îl încerca, obturându-i căile respiratorii. Voia să-şi 
arunce cu nişte apă rece pe faţă, ca să se mai învioreze. Trebuia 
să aibă mintea limpede, dacă dorea să-l prindă pe nemernicul 
care-i asasinase prietenul de-o viaţă. Deocamdată, nu vedea 
decât roşu în faţa ochilor, iar mintea lui încerca zadarnic să 
închege o idee mai acătării în legătură cu ceea ce se întâmplase. 
Intră în baie, dădu drumul la apă şi băgă capul în chiuvetă, sub 
jetul reconfortant. Rămase aşa multă vreme. Când simţi că nu 
mai poate să-şi ţină respiraţia, scoase capul din apă, cu o 
mişcare repezită. 

Ajungând cu privirea în dreptul oglinzii, încremeni. Simţi că îi 

îngheaţă instantaneu apa pe figură şi sângele în vene. 

— Eu l-am omorât! abia îngăimă Mark. Da, da, eu l-am 
omorât... 

Vorbele îi ieşiseră din gât parcă împotriva voinţei lui. 

In secunda următoare, Frank îşi făcu apariţia în cadrul uşii, 
găsindu-şi şeful cu privirea fixată, ca hipnotizat, pe geamul 
oglinzii. Pe aceasta scria cu roşu, probabil sânge sau vopsea: 

„O să mori pe rând!” 

CAPITOLUL 2 


— El mi-a salvat viaţa şi eu n-am fost în stare decât să i-o iau 
pe-a lui. 

Mark se prăbuşise consternat în fotoliul mare de piele 
amplasat într-unul dintre saloanele imensei locuinţe a fostului 
său amic. Totuşi, era o încăpere ceva mai redusă ca dimensiuni 
decât celelalte, un fel de bibliotecă-sală de lectură-cabinet de 
audiții. Toţi pereţii erau tapetaţi, până la tavan, cu rafturi pline 
cu cărţi, toate îmbrăcate îngrijit în piele de vițel de aceeaşi 
culoare. O bibliotecă de lux, fără îndoială. 

Sunt prea îngrijite aceste cărţi, după părerea mea, gândi Frank 
când intră în salon. Ori era bibliofil ori le-a cumpărat la kilogram 
de la cine ştie ce anticariat sau la reducere de preţ. 

Tot acolo se mai găseau un televizor plat, de dimensiuni 
normale - ţinând cont de mărimea încăperii - precum şi o 
combină Hi-fi, probabil ultimul model sau, mai curând, ce urma 
să fie ultimul model. Frank, care era un fan al aparaturii de gen, 
nu-şi amintea s-o fi văzut încă în vreun magazin sau revistă de 
specialitate. În concluzie, era o noutate absolută în materie. 

In faţa televizorului şi între două boxe imense, se găsea un alt 
fotoliu, ultracomod, ultraajustabil, conectat la un sistem 
electronic. Se plia, practic, după dimensiunile ocupantului şi 
după poziţiile pe care acesta dorea să le adopte. Culmea 
tehnologiei şi snobismului. 

Doar ăsta valorează cât apartamentul meu, gândi Frank, 
totuşi, fără urmă de invidie. 

În continuare încercă să-şi ocupe mintea cu ambianța 
apartamentului. În cele din urmă se hotărî să încerce să-l scoată 
pe Mark din starea în care se găsea. Simţea că bătrânul avea 
nevoie de sprijinului lui, datorită grelei încercări pe care o 
traversa. 

— Şefu', ştii cât te respect, dar am şi eu o întrebare; chiar 
două, dacă mă gândesc mai bine. Prima: vrei să-l prindem pe 
nemernic sau preferi să-l plângi pe Winnie ca o babă 
neputincioasă? Asta-i retorică. Şi a doua: de ce spui într-una că 
tu l-ai omorât? Ţi-a menţionat vreo ameninţare la adresa lui, pe 
care tu n-ai luat-o în seamă sau ce? 

Mark se scutură de parcă ar fi vrut să scape de cine ştie ce 
gânduri negre, apoi îi întinse lui Frank biletul pe care îl băgase în 

buzunar înainte de a adormi. 

— L-am găsit azi pe masa mea, când am ajuns acasă. Pe la 
trei, trei şi ceva. 

Abia atunci înţelese Frank reacţia partenerului sau la citirea 
textului scris pe oglindă. Eliminarea celui mai bun prieten părea 
a fi o primă etapă dintr-o răzbunare perpetuă, machiavelică sau 
mefistofelică. 

— Ai vreo bănuială, şefu'? Ştiu că ar vrea mulţi să-ţi facă felul. 
Şi mie, de altfel. Dar cine ar putea proceda într-un asemenea 
stil? Cei pe care i-am prins noi, ori n-au mai apucat judecata ori 
sunt închişi pe viaţă în locuri despre care nici nu se ştie că există. 
Din asemenea locuri n-am auzit să fi scăpat cineva cu viaţă. 

Mark se decise într-un final să iasă din letargie şi să înceapă 
ancheta ca şi cum nu ar fi fost vorba despre el sau despre 
Winnie. Făcu un gest cu mâna, ca şi cum ar fi măturat un set de 
cărţi de pe o tejghea, şi se ridică în picioare. 

— Cheamă-l la mine pe stimabilul Periuţă! Spune-i să facă o 
analiză la sânge a locului faptei şi apoi să meargă la mine acasă. 
Poate găseşte vreun indiciu de cauzalitate, care să asocieze 
urmele. Eu am să mă interesez dacă s-a raportat vreo evadare în 
ultimele 48 de ore. 

Frank se repezi spre camera unde poliţiştii începuseră să facă 
fotografii, bucuros că şeful lui luase hăţurile în mână. Aşa îl şi 
dorea, gata de acţiune, cu toate simţurile încordate la maximum. 

— A! îşi aminti Mark. Spune-le idioţilor să mai aştepte cu 
manevrele lor criminalistice, dacă nu se pricep. Şi te asigur că nu 
se pricep deloc. Să nu se atingă de nimic, până nu le spune 
Periuţă că a terminat de prelevat urmele pe care le consideră 
demne de luat în seamă. Altfel e de rău! 

x 

Se gândi apoi să-l sune pe telemobil pe „maniacul netului” din 
secția lor, ceea ce şi făcu: 

— Alo, luiu? Eu sunt, Mark. Te afli la sediu? 

— Da, şefu'. M-a rugat ăl bătrân să-i caut ceva pe Internet. 

— Renunţă la prostiile alea erotice şi dă-mi concursul, că arde. 
Vreau să-mi verifici dacă s-a raportat vreo evadare în ultimele 
două zile, eventual săptămâni, dintr-una din închisorile de 
maximă siguranţă. 

— Aoleo, şefu', ţi-a scăpat vreun client? se amuză luiu de 
problema pe care o avea cel care-l solicitase. 

— Dacă aveam cunoştinţă despre aşa ceva, crezi că te mai 
puneam la muncă? se înfurie Mark şi închise telefonul. 

Asta se prosteşte din ce în ce mai mult, de când stă cu zilele, 
cu ochii zgâiţi în monitoarele alea, aprecie agentul în gând, fiind 
absolut convins că va trebui să poarte o discuţie mai amplă cu 
luiu. 

Apăru şi Frank. 

— Gata, şefu', Periuţă ajunge în cinci minute. Se îndrepta 
obosit spre casă, mititelul. Credea că scapă doar cu 12 ore de 
lucru. Am oprit investigaţiile poliţiştilor, ceea ce nu pare să le fi 
căzut tocmai bine la stomac. Auzi, şefu', până una alta, din ce 
trăia dom'le amicul tău Winnie, că nu părea prea strâmtorat la 
pungă? 

— Avea o fabrică de avioane. Era şi consultant la Pentagon, la 
NASA şi mai ştiu eu unde?! Parcă ţi-am povestit că a fost cel mai 
bun pilot în războiul din Coreea. Nici n-au mai vrut să-l lase să 
participe de atunci la nici un război, „intervenţii pacificatoare”, 
cum se numeau. Nu voiau să rişte să piardă o asemenea 
capacitate, l-a fost foarte greu până s-a împăcat cu gândul că nu 
mai poate participa la operaţiuni „aero” în prima linea. Deseori 
spunea că mai bine moare în aer decât în vreun pat de spital ori 
acasă, de bătrâneţe. 

— Şi în nici un caz în felul în care a depăşit graniţa spre lumea 
celor sfinţi... Da' nu prea se temea de duşmani, din câte mi-am 
dat seama după o sumară observaţie a apartamentului. Nicăieri 
n-am observat vreun dispozitiv de siguranţă, vreo alarmă sau 
ceva asemănător. 

— l-am mai zis-o şi eu în mai multe ocazii, fără prea multă 
convingere, ce-i drept. De fapt, nu am încredere în şmecheriile 
astea electronice nici cât într-o societate de asigurări. O bâtă de 
baseball şi un Magnum 44 este tot ce-ţi trebuie ca să te ştii în 
siguranţă. Aşa că nu puteam să dau greutate sfaturilor mele. 
Despre mine pot spune că am ceva duşmani. El se putea teme 
cel mult de hoţi, dar zicea că nu-i plăcea să trăiască o viaţă de 
şoarece. A vorbit cineva cu portarul? A văzut ceva? 

— L-au interogat fraţii noştri mai mici. Nu a observat nici un 
străin. Am cerut casetele cu înregistrările video, poate apare 
ceva pe ele, deşi portarul era foarte ferm când a spus că nu a 
intrat nici un străin în ultimele 48 de ore. Chiar şi personalul de 
serviciu era cel cunoscut. Nimic suspect, nici un măturător 
bolnav şi înlocuit... înţelegi, chestii de-astea. 

— Hei! Frank, Mark, unde sunteţi? se auzi o voce piţigăiată 
dinspre holul de la intrare. 

— l-auzi, a venit Periuţă, anunţă înviorat tânărul agent. Hai să- 

| vedem la treabă! 

Ricardo Ortega era cunoscut de toţi drept „Periuţă”, din cauza 
atenţiei cu care „peria” locurile ce trebuiau cercetate. Era o 
namilă de om la vreo doi metri, extrem de slab şi cocârjat, 
semănând foarte mult cu un apostrof. De altfel, asta îi fusese 
porecla până la terminarea Academiei. Purta nişte „funduri de 
borcane” la ochii spălăciţi, probabil un record în materie de 
dioptrii. Pe cap avea în permanenţă un dispozitiv inventat de el. 
Era vorba despre un inel metalic, pe care erau fixate tot felul de 
lupe şi instrumente de citire în infraroşu, ceea ce-l făcea şi mai 
caraghios decât era. Dacă ar fi avut ocazia să-l zărească, 
Sherlock Holmes ar fi murit de invidie. 

— Urât peisaj,  sâsâi  ciudatul personaj la vederea 
spectacolului. Imediat termin cu domnul. Să-l dăm jos! Căutăm 
ceva special, şefu', sau ne confruntăm cu o rutină totală? 

— Nici o rutină, dimpotrivă, Periuţă. Tipul era cel mai bun 
prieten al meu şi a fost omorât ca o răzbunare la adresa mea, 
sunt sigur de asta. Aşa că vreau să-ţi foloseşti toate aparatele şi 
să nu laşi nimic neobservat. Apoi trebuie să vii şi la mine pe- 
acasă, că şi pe acolo şi-a vârât coada viermele ăsta răzbunător. 

Periuţă păru impresionat de toată povestea, dar păli de-a 
dreptul când Mark pomeni de cercetarea propriei case. De 
fiecare dată când trebuia să facă o vizită şefului, la domiciliu, pe 
Periuţă îl apucau ameţelile. 

— Boss, la tine acasă... O să cam dureze, încercă el s-o ia pe 
ocolite. Mai uşor scanez tot imobilul ăsta, chiar şi prin vecini... 
fără supărare! 

— Ce vrei să spui, că nu poţi s-o faci? 

— E, n-o lua chiar aşa, cum să n-o pot face?! Spun doar că 
trebuie să ne rugăm lui Dumnezeu să găsim ceva interesant aici, 
pentru rapiditatea anchetei, nu de alta. In jungla din 
apartamentul tău, şefu'... Pricepi la ce mă refer... se bâlbâi 
lunganul, gândindu-se că n-ar fi rău să schimbe discuţia, după ce 
o cam făcuse de oaie. 

Frank mustăcea în barbă, abţinându-se cu greu să nu 
izbucnească în hohote de râs. Asistase de două ori la „perieri” 
ale locuinţa lui Mark şi se distrase copios pe seama bietului 
„apostrof” care înjurase în spaniolă, neîntrerupt, pe toată durata 
dificilului proces de investigaţie. 

Lui Mark însă îi stătea gândul în cu totul altă parte. 

— Bine mă, bine! Fă ce-oi şti, dar nu vreau să aud că n-a lăsat 
urme, clar? Ce naiba nu mai sună luiu?! 

Chiar în acel moment, mobilul lui Mark începu să vibreze 
violent. 

— Alo, luiu, tu eşti? Ai găsit ceva? O singură evadare... Aha. 
De unde? Păi, se poate eva... Aha, e prima din istoria închisorii... 
Dinţosu'??? Imposibil! Ala nu era genul să facă aşa ceva. Poate 
doar să-i mănânce pe gardieni cu fulgi cu tot. A, a început unul... 
Bine, să ai viaţă, luiule! 

— Cine, şefu'? Dinţosu'? Canibalul? Să fi adevărat? se minună 
şi Frank când auzi convorbirea, deducând cea mai mare parte din 
ea. 

— Poţi să crezi aşa ceva? Periuţă, la loc comanda. Vezi ce-i de 
făcut pe aici, la mine acasă nu mai are sens să mergi. Cred că 
ne-am găsit muşteriul. Da! Dacă ar fi trebuit să mă gândesc la 
cineva, el era acela. E printre cei capabili de asemenea metode. 
Şi asta încă nu-i nimic. Da' nu-mi închipuiam în ruptul capului că 
se poate evada de acolo, de unde era el pus la popreală. Vreau 
să discut urgent cu directorul închisorii. Nu putea scăpa de acolo 
fără complicitatea lui, mai mult ca sigur. Ce porcărie! Şi cu câţi a 
trebuit să mă lupt ca să-l înfund pe nenorocitul ăsta... 

— Da, şefu'. Ţin minte. Parcă înnebuniseră toţi, în frunte cu ăl 
bătrân. Credeam la un moment dat că nu o să-l închidă 
judecătorul nici dacă îl muşcă pe el de beregată. Ce sinistru! Ai 
dreptate. Totuşi, aici cred că a trimis pe cineva, n-a venit chiar el 
în persoană. Altfel, apartamentul ar fi arătat cu mult mai urât. 

— Periuţă, ştii pe cine bănuim? îl interpelă Mark pe lunganul 
care se târa în patru labe, schimbând într-una lupele şi adunând 
tot felul de scame şi resturi drept probe de cercetare. 

— Pe unul care nu există, şefu', răspunse Periuţă, 
neîntrerupându-şi căutările. Nu găsesc mare lucru. Şunt curios ce 
i-a făcut amicului când la ucis, de l-a convins să nu se opună 
deloc. Sau a muncit mult să curețe peisajul. In acest ultim caz 
pot spune că este artist în materie! Nici eu nu aş fi făcut-o mai 
bine. 

— Nu ştiu cine a fost aici, cu exactitate, asta e treaba ta să 
afli. Dar comanda cred că vine de la Dinţosul. Nu se poate altfel. 

— Falş, ripostă Periuţă de sub o masă din fildeş care avea 
picioarele sculptate sub forma a doi elefanţi graşi. Nu se pot da 
comenzi de unde e el. Mai curând dai comenzi de pe lumea 
cealaltă. 

— Numai în cazul în care a evadat, nu? îl şicană Frank. 

Periuţă se ridică brusc, surprins, şi dădu cu capul în tăblia 
mesei. Prima expresie fu de stupoare totală. Apoi dădu din mână, 

neîncrezător: 

— Aiurea! Cum să evadeze? Exclus. Doar dacă... 

— Exact, cu sprijin puternic din interior. E oficială treaba. Chiar 
a evadat, îi confirmă Mark. 

— Înseamnă că directorul penitenciarul e un nebun de legat şi 
dus la balamuc! se înfierbântă Periuţă. Numai el putea ş-o facă. 
In afară de patru, cinci personaje, deasupra oricărei bănuieli, 
spun eu, nici nu se ştia locul unde e închis. Pluş că asta nu ar fi 
folosit la mare lucru. Doar la asigurarea transportului, eventual. 
Imposibil să iasă de acolo. E sub pământ, ce mama naibii! Un 
singur lift, ultrapăzit şi ăla... 

Periuţă părea stupefiat de cele auzite. Nici nu îi mai ardea de 
lucru. | se spulberase una dintre cele mai dragi certitudini. Ca 
orice persoană retrasă, nu reuşise să găsească multe puncte de 
sprijin pe lumea asta. Toate se clătinau, i se învălmăşeau în 
minte şi deveniseră înşelătoare. li venea să-şi arunce laboratorul 
în aer şi să se facă cioban în Australia. Sau să plece înapoi în 
Spania, de unde veniseră ai lui, în urmă cu 300 de ani. De ce nu? 
Cine îl mai putea convinge acum că nu se putea una ca asta?! 

— Calmează-te, Periuţă, şi continuă-ţi treaba pentru care te 
afli aici! încercă Mark să-l ajute să-şi revină la normal. Nu crezi că 
trebuie să-l prindem iarăşi, dacă a scăpat de la răcoare? Nici 
data trecută nu am fi reuşit fără tine, aşa că e obligatoriu să ne 
dai din nou tot concursul. De aia am şi considerat că e normal să 
afli şi tu unde a ajuns. Meritai! Deci, e hotărât: îl mai prindem o 
dată! Sau el pe noi, murmură Mark, mai mult pentru sine. 

— Aş recomanda să nu-l mai prindem, interveni Frank. Poate 
se opune din nou arestării... 

— Nici în glumă să n-o mai spui, se înfurie Mark. Auzi? Nici în 
glumă... 

* 

A doua zi, Mark se găsea în biroul şefului Diviziei Secrete a 
FBI, Robert O'Neill. incerca să-l convingă pe acesta să 
declanşeze o anchetă guvernamentală, pentru elucidarea 
evadării Dinţosului dintr-o închisoare de maximă securitate. Un 
fapt ce nu se petrecea în fiecare zi. 

— Ce ziceţi, Excelenţă, de chestia asta? Ce drac de sistem 
apărăm noi aici? se indignă din nou Mark, când îi povesti lui 
Robert toată tărăşenia. 

— Tt! susură destul de absent acesta, jucându-se cu fotografia 
ultimei lui achiziţii, o vietnameză abia ajunsă la vârsta 
majoratului. Problemă mare, problemă mare... Cum o fi reuşit 

el... extraordinar! 

Lui Mark i se păru ceva fals în atitudinea bătrânului lup. 

Ori nu e atent la ce îi povestesc ori s-a ramolit mai repede ca 
mine, se gândi el, mirat că nu aude un discurs despre utilitatea 
sistemului şi despre inerentele lui scăpări. 

Nu că ar fi dus dorul unui asemenea moment. Era sătul de 
texte, dar se obişnuise, aşa cum se învățase cu durerile de 
spate: îl deranjau, dar îl anunțau în fiecare dimineaţă că era încă 
viu. Spunea mereu, mai în glumă, mai în serios: dacă o să mă 
trezesc într-o dimineaţă şi n-o să mă mai doară nimic, înseamnă 
că am murit. Cam aşa se simţea şi acum, când îl vedea moleşit şi 
absent de la datoria de „orator” pe şeful lui. 

— Aţi aflat ceva despre directorul închisorii? încercă să-l 
scuture puţin din amorţeală. 

— Mda! catadicsi Robert să răspundă, ridicându-se în picioare 
şi oprindu-se în faţa unei oglinzi imense, cât un perete, pe care o 
considera cel mai bun prieten al lui. Incepu să-şi aranjeze 
tacticos cravata şi nişte invizibile cute ale pantalonilor. Impecabil 
în ţinută, ca întotdeauna, gesturile lui păreau mai mult nişte 
ticuri, 

— A dispărut. Nu l-a mai văzut nimeni din seara evadării... 
Ghinion curat, nu? 

— Ce naiba, chiar nu vă daţi seama? E clar că erau în cârdăşie. 
Trebuie să aflăm cum s-au putut întovărăşi ăştia doi. Nu e vorba 
de mituire la mijloc. Acolo sunt oameni mult mai bogaţi ca 
Dinţosu'. Dacă directorul ar fi fost sensibil la bani, scăpau alţii, 
mai demult. 

— Chiar ţi se pare relevant? întrebă cu un aer visător Marele 
Alb. Pentru cazul tău, la asta mă refer. 

— Nu, într-adevăr, răspunse perplex Mark, care încerca din 
răsputeri să înţeleagă reacţiile anormale ale şefului său. Mă 
interesează cum să-l prind cât mai repede pe nenorocit, nu să 
elucidez misterul evadării, dar... 

— Spune-mi mai bine, ţi-ai pus rudele într-un loc sigur? 

— Ce ru... Care? se bâlbâi Mark, apoi se plesni vânjos cu mâna 
peste frunte. Vai de mine, nepoţii mei, mai spuse şi se repezi la 
telefon. 

— Poţi să suni de la mine, îl pofti Robert, insinuant. 

Mark deja formase numărul nepoatei, fata surorii lui care 
murise de mai bine de un an. li erau tare dragi, ea şi fiica 
acesteia, dar erau foarte departe, în Los Angeles şi vorbeau la 
telefon doar o dată pe lună. De văzut, nu le mai văzuse de la 

înmormântarea Tinei, sora lui. 

După o scurtă convorbire, acompaniată de multe strigăte şi 
lamentări, Mark închise telefonul şi se lăsă moale în fotoliul 
monumental al lui Robert. 

— M-au sunat acasă, nu m-au găsit şi nu-mi ştiau numărul de 
mobil. Puştoaica a dispărut azi de dimineaţă. Au trimis-o la 
şcoală şi când s-au dus s-o ia, au aflat că nu intrase deloc la ore. 
La dracu'! 

— Nu este posibil aşa ceva! se înfierbântă de data asta Robert. 
Copiii? Nu te poţi atinge de copii! Nici chiar aşa! E drept că... dar 
orişicât, nu e recomandabil. Nu se poate! Pleci imediat acolo şi îl 
iei şi pe infantilul ăla de partener cu tine! Poate te ajută la ceva, 
deşi nu cred. Cel mult să conducă vreun automobil. Sper, totuşi, 
să fie vorba despre o chestie copilărească... Dar, pentru orice 
eventualitate, mergi acolo! Oficial. l-ar eu o să-l sun pe directorul 
Poliţiei din LA ea să vă sprijine. Mi-e prieten de-o viaţă. Să 
înceapă imediat căutările, să nu mai aştepte termenul ăla ridicol 
de 48 de ore de la dispariţie. Hai, nu mai sta, îl impulsionă el pe 
Mark, care înlemnise în scaun. Poate vin chiar eu să vă dau o 
mână de ajutor, dacă daţi de vreun fir. Mai am ceva relaţii şi 
printre politicieni, aşa că, la o adică, nu vă puteţi dispensa de 
ajutorul meu nepreţuit. 

— Strănepoata are doar 12 ani şi nici o vină, nici un amestec 
în toată treaba asta, spuse Mark, cu un glas pierdut, în timp ce 
părăsea biroul şefului agenţiei. 

Frank îl văzu abătut şi parcă mai alb ca de obicei. Se îngrijoră 
de-a binelea. Mark nu era omul care să se dea bătut cu una, cu 
două. Chiar îl invidia pentru stăpânirea de sine de care dădea 
dovadă, atunci când viaţa îi era în pericol. Părea atât de 
indiferent faţă de momentul şi modalitatea în care-şi va da 
ultima suflare, încât Frank bănuia că are un neuron lipsă. ŞI 
anume, cel responsabil cu spiritul de conservare, de 
autoapărare. 

— Ce s-a mai întâmplat, şefu'? Arăţi ca naiba, dacă-mi e 
permisă o astfel de remarcă. 

Mark îl privi distrat, de parcă s-ar fi uitat prin el. 

— Plecăm la Los Angeles! A fost răpită micuța Drew, 
strănepoata mea. 

CAPITOLUL 3 


Ajunseră la aeroport cu două ore înainte de îmbarcare. Frank 
încercase să-şi convingă partenerul să nu se grăbească aşa de 
tare, mai bine ar fi lămurit ceva din tărăşenia de la secţie. Nu-i 
plăcea să aştepte atât de mult. Din nefericire, nu avusese cu cine 
să se înţeleagă. Mark ar fi fost în stare să plece pe jos până la 
Los Angeles, dacă ar fi fost convins că ajunge mai repede în 
acest fel. incercase chiar să închirieze un avion particular, dar 
află că îi era imposibil să plece mai devreme. A ales atunci 
varianta de compromis: dacă nu putea să ajungă mai repede în 
LA, măcar la aeroport să fie primul dintre pasageri. 

Aeroportul era plin de oameni, de zgomot, de vânzoleală. Lui 
Frank i se făcuse teribil de foame. 

— Hai, sefu’, să înghiţim şi noi ceva, o măslină, o grisină... N- 
are rost să ne înfometăm. Trebuie să fim în formă ca să facem 
treabă bună, nu? 

— Bineînţeles, aprobă Mark absent, care nu lega cerinţele 
stomacului de nici un eveniment din lumea exterioară. 

Indiferent de împrejurări, el era veşnic înfometat. 

Frank era convins că, dacă ar fi existat vreo formă prin care 
Mark să se poată hrăni în somn, stomacul lui nu şi-ar înceta 
activitatea 24 de ore din 24. Poate doar la closet. 

Intrară într-unul dintre micile restaurante de pe aeroport şi 
comandară ceva frugal. Pentru Frank era suficient, iar lui Mark îi 
asigura strictul necesar. 

In timp ce mâncau, adânciţi în propriile gânduri, Frank observă 
o domnişoară cu un moft de fustă ce-i acoperea parţial coapsele 
interminabile. Şi mai băgă de seamă că şi aceasta îl studiază 
interesată. Şi nu oricum, elegant, fandosit, misterios... ci de-a 
dreptul bărbăteşte, cu neruşinare. li intrase cu privirea până în 
cele mai ascunse părţi ale trupului. Avea nişte priviri ca nişte 
mâini înmănuşate. Le simţea cum îi alintă boaşele şi fesele pe 
care şi le încordă din instinct. 

Stătu şi se gândi la situaţie, lucru foarte rar în ceea ce-l privea, 
l-ar fi explicat junei că nu-i frumos să atingi din priviri, dacă n-ai 
de gând să treci la acţiune şi în realitate. Dar situaţia în care se 
găsea Mark îi provoca unele reţineri. Parcă nu s-ar fi apucat de o 
treabă „importantă” chiar acum. Pe de altă parte, mai erau două 
ore până la decolarea avionului, iar partenerul său nu părea o 

companie foarte plăcută. Când mânca, obişnuia să fie mai retras 
decât Dalai Lama în timpul meditaţiei, chiar dacă n-ar fi fost 
indispus din cauza grijilor pe care şi le făcea pentru singurele 
rude care îi mai rămăseseră. 

Parcă simțind nehotărârea detectivului, frumoasa cu privirea 
mai alunecoasă decât a unui peşte se ridică de la masa la care 
se afla, fără să fi terminat ceea ce comandase. şi îndreptă 
trupul, făcând două piruete în aer, expunându-şi totodată sânii, 
iar Frank simţi „turbulenţe” ca într-un avion supersonic. Fu 
încercat instantaneu de nevoia de a-şi încheie centura de 
siguranţă şi de a stinge ţigara, aşa cum se procedează în 
situaţiile de urgenţă. Se aştepta în orice moment să-l audă pe 
căpitan cerându-şi scuze pentru trepidaţiile pricinuite de golurile 
de aer. Apoi îşi dădu seama că nu decolase încă, deşi o parte din 
el se afla cu mult deasupra solului, sfidând legea gravitaţiei şi pe 
cea care interzicea tulburarea ordinii publice. Situaţia lui Mark îi 
devenise indiferentă şi, când o văzu pe duduie că ia calea 
toaletei, simţi brusc nevoia să se spele pe faţă cu apă rece. 

— Mă scuzi, şefu'! Mă simt puţin cam transpirat. Mă duc să-mi 
pudrez nasul şi să mă reconfortez. 

— lhî, fu de acord Mark, făcând un semn ospătarului, ceea ce 
putea însemna că nu are aer sau că doreşte să fie servit cu 
întregul meniu, dacă tot se afla la masă. 

Ondulându-şi corpul ca o trestie în bătaia brizei, frumoasa cu 
părul scurt (genul de tunsoare pe care Frank o considera cea mai 
practică pentru  intermezzourile erotice) intră în spatele 
paravanului care acoperea uşile toaletei. Dar asta nu înainte de a 
se asigura că Frank a priceput scopul adevărat al renunţării la 
ospăț, ceea ce el sesizase demult, aşa cum înţelege cobra că 
trebuie să iasă din coş când fachirul îşi mişcă trupul în ritmul 
muzicii sale. 

Incercând să adopte un mers cât mai degajat, lucru destul de 
incomod când te strâng brusc pantalonii într-o anumită zonă, 
Frank se îndreptă şi el spre aceleaşi paravane. | se părea totul 
atât de evident, încât la un moment dat îi veni să se oprească şi 
să-i întrebe pe cei aflaţi în restaurant: 

— Şi ce? Ce mama naibii aţi face dacă vă dorea una ca asta? 
Aţi fi dat bir cu fugiţii? 

Insă nimeni nu observase scena, fiecare fiind ocupat cu 
consumarea în grabă a unei cafele şi a unui număr suficient de 
mare de ţigări, cât să nu se alerteze organismul în timpul 
zborului. Mulţi fumau adânciţi asupra viciului precum călugării 

budişti aplecaţi asupra textelor sacre. Toţi, în afară de un individ 
cu aspect de cerşetor, care părea fascinat de manevrele celor 
doi şi de pofta de mâncare a bătrânului hipopotam. 

In sfârşit, lungul drum al cobrei spre lumină se încheiase. 
Frank ajunse în dreptul uşii, care oferea oamenilor ocazia de a-şi 
da pantalonii jos în plin aeroport. Nu trebui să se gândească prea 
mult pe care dintre uşi să intre, întrucât o zări pe tipă spălându- 
se pe mâini la o chiuvetă din compartimentul bărbaţilor, parcă 
pentru a nu lăsa loc îndoielilor cu privire la intenţiile sale sexuale. 
Când îl observă în oglindă pe Mark, se întoarse brusc şi se aşeză 
pe tăblia de marmură a lavoarului. Gesturile erau atât de clare, 
încât lui Frank i se făcu teamă să nu fi dat peste vreun travestit. 
Deschise gura să pună necesara întrebare, însă femeia îşi puse 
un deget pe buze într-un fel atât de delicat, încât lui Frank îi 
deveni indiferent sexul individei. 

Se apropie totuşi încet şi, precaut, înainte să-şi lipească buzele 
de ale ei, o apucă cu hotărâre de sex. Era cum trebuia, semn că 
puteau stabili un prim contact. Insă lucrul acesta nu se petrecu, 
deoarece juna evită sărutul în schimbul unei limbi delicat 
strecurată în urechea dreaptă, ceea ce Frank înţelese că era de 
preferat. De acolo, gura ei cobori spre gâtul viril al detectivului, 
în timp ce o mână îi desfăcea capsele de la cămaşă, iar cealaltă 
încerca să-i coboare fermoarul. 

În tot acest timp, Frank îi mângâia interminabilele picioare, 
constatând cu plăcere că ciorapii erau un accesoriu la fel de 
necunoscut junei ca şi lenjeria intimă, iar că fesele îi erau atât de 
ferme, încât nu s-ar fi mirat dacă ar fi rămas două rotocoale 
scobite în marmură, la sfârşitul programului. Amândoi erau 
foarte  înfierbântaţi, aerul condiţionat nereuşind deloc să 
răcorească atmosfera din jur. In sfârşit, Frank consideră că era 
timpul să susţină el lavoarul, pentru a-i permite bietei fete să 
coboare mai lejer spre locul în care se străduia să ajungă. li era 
teamă să nu i se rupă gâtul de cât se întindea din aceea poziţie 
incomodă. Tipa venise, probabil, de la vizionarea unui film erotic, 
deoarece era atât de încinsă, încât Frank se temea să nu-i 
rămână arsuri pe piele. 

In sfârşit, condiţiile fuseseră create pentru o mică degustare. 
Parcă nimerise în vârtejul din triunghiul Bermudelor. Se apucă 
instinctiv cu mâinile de marginea chiuvetei, ca şi cum i-ar fi fost 
frică să nu fie sorbit cu totul între nesăţioasele buze ale tinerei, 
care se dovedea o expertă de prim rang în felaţie. 

Cred că-i un semn zodiacal de foc, se gândi Frank, care 


21 


începuse să fixeze plafoniera cu privirea, aşteptând să-i vină şi 
lui rândul la explorarea profunzimilor. Ceva însă nu funcţiona 
cum trebuie. Nesăţioasă şi superexcitată, frumoasa necunoscută 
întrecuse măsura şi se lansase până acolo unde nimeni nu se 
mai avântase. Ca urmare, interveni o mică sincopă respiratorie în 
timpul felaţiei. 

Frank simţi cum strânsoarea buzelor slăbeşte, odată cu 
senzaţia de absorbţie. Işi aplecă privirile spre pământ şi o 
observă pe tipă, palid-verzuie la faţă, în evidentă pierdere de 
elan şi de cunoştinţă. 

— Ai, ai! Se îneacă! se sperie Frank, şi se grăbi să-i elibereze 
căile respiratorii. O întinse pe jos, în scopuri complet 
neaşteptate, şi prinse să-i facă respiraţie gură la gură, ceea ce 
nu avusese ocazia mai înainte. 

Chestiunea părând ceva mai serioasă decât prevăzuse, se 
gândi să cheme un doctor, spre a evita orice complicaţie inutilă. 
Chiar în clipa în care ieşea roşu ca focul la faţă din locul unde se 
spune că şi regele se duce singur, observă o scenă care îl făcu să 
uite de intenţia de a se comporta precum un salvamar. In timp 
ce partenerul său mai în vârstă înfuleca de zor dintr-un sandviş 
uriaş (probabil că nu era curcan, Mark renunțând la acest gen de 
carne de la păţania cu Mormo), tipul cu priviri curioase şi aer de 
spălător de geamuri se chinuia să-i introducă în buzunar un 
pacheţel. Bineînţeles, fără a fi văzut. Ţinând seama că avea mai 
mult aerul unui om care ia decât al unuia care dă, Frank înţelese 
că se petrecea o scenă mai puţin obişnuită, altceva decât banalul 
furt din buzunare, prezent la tot pasul într-un asemenea 
aeroport. 

— Hei, ce crezi că faci acolo? strigă el, încercând să sară peste 
mesele care îl despărţeau de scena respectivă. 

Din cauza  rapidităţii cu care se petrecuseră ultimele 
evenimente, Frank uitase să se încheie la pantaloni şi nu realiză 
că era încă în erecţie. Ca urmare, pe lângă panica pe care o 
stârni în momentul strigătului printre toţi clienţii restaurantului 
(care, bineînţeles, se întorseseră ca teleghidaţi în direcţia din 
care venise puternicul zgomot), Frank se împiedică de calibrul 
celebrului său membru, în tentativa lui de săritură peste cea mai 
apropiată masă. 

Printre sunete de admiraţie amestecate cu uimire, Frank 
ateriză dincolo de masă, agăţând în cădere şi halba de bere pe 
care un cetăţean transpirat tocmai de pregătea s-o ducă la gură. 
Pe spate fiind şi cu o halbă în chip de prezervativ, Frank îşi dădu 

seama că avea puţine şanse să-l mai prindă pe individul care 
profitase de încurcătură şi strecurase pacheţelul în buzunarul lui 
Mark. În zadar încercă agentul să strige, pentru a-l atenţiona pe 
Mark să pună mâna pe ipochimen. În zarva ce se crease în local 
era dificil să se mai distingă ceva. 

Chiar în acel moment se produse o harababură de nedescris. 
Apărură mai multe echipe şi brigăzi de prim ajutor, pompieri, 
poliţişti, dar şi reprezentanţi de la protecţia consumatorului, de la 
agenţia pentru marcarea zonelor interzise din trafic şi de aiurea, 
o hoardă de paparazzi, doi travestiţi, o doamnă de la protecţia 
animalelor şi o echipă de filmare care tocmai se interesa de 
efectul Viagrei în combinaţie cu berea. 

Frank era bucuros, pe de-o parte, să constate gradul de 
organizare la care ajunsese administraţia aeroportului şi gradul 
de conlucrare cu instituţiile mass-media americane. Dar se 
înfurie, pe de altă parte, de înghesuiala incredibilă care se crease 
în jurul lui, împiedicându-l să-şi tragă fermoarul, după ce îşi 
vârâse organul la loc. Frank înhăţă pe unul dintre doctorii veniţi 
la locul faptei să caşte gura, şi-l împinse către toaletă. 

— Vezi că ai o urgenţă acolo, lasă-mă pe mine, că mă descurc! 

Apoi, după ce reuşi, să scape de flash-urile aparatelor de 
fotografiat şi să-şi tragă fermoarul, Frank porni spre masa la care 
Mark continua, nestingherit, să radă ultimele trei porţii de pasta 
con carne sau ce-o fi fost în faţa lui. 

— Şefu', vezi că ţi-a vârât un drogat un pacheţel în buzunar! 

Mark se uită mirat la el ca la o arătare, apoi, când înţelese, 
începu tacticos să se scormonească prin buzunare. În cele din 
urmă, găsi o piatră învelită într-o bucată de hârtie. Cu mâinile 
puţin nesigure, întinse hârtia mototolită pe masă şi citi cu glas 
tare: 

„O să-ţi fie mai greu decât prima oară! Vei primi sfaturi la 
telefonul frumoasei tale nepoate. O să mori pe rând, cum ţi-am 
mai spus!” 

— Incepe să mă enerveze scenografia asta stupidă a 
italianului, spuse Mark, împăturind cu grijă hârtia şi băgând-o la 
loc în buzunar, la spune-mi, unde te-ai dus şi n-ai mai venit? 

— Şi eu, ca omu’... evită Frank un răspuns direct, privind 
stingherit în jur. 

In clipa aceea veni lângă el doctorul pe care-l trimisese să o 
reanimeze pe frumoasa sufocată. 

— Domnişoara se află în afara oricărui pericol. Puteţi să 
mergeţi să-i vorbiţi. 

— Domnişoara? se prefăcu Mark a fi surprins. Nu-mi spune 
că... 

— Nimic deosebit, şefu'... Avea nevoie de o gură de aer şi 
domnul doctor a fost atât de amabil s-o ajute. Mergem spre 
avion? Mai avem doar câteva minute până la îmbarcare. 

Mark a fost de acord, mai ales că-şi pusese cât de cât 
stomacul la cale şi era în stare să treacă din nou la acţiune. Pe 
linia asta se servea un prânz destul de bun, fu concluzia lui finală 
în legătură cu alimentele mistuite. 

Ocupat cum era să-l facă pe Mark să uite micul incident, Frank 
nu observă la urcare, printre întârziaţi, pe tânăra scăpată în 
extremis de la asfixiere. Era însoţită în călătorie de un domn 
foarte elegant, într-un costum lucios, cu o floare roşie la 
butonieră şi nişte... pantofi de tenis scâlciaţi în picioare. 

Precis e un excentric, îşi zise agentul. 

* 


Au ajuns la Los Angeles tocmai când însoţitoarele de zbor 
începuseră să se impacienteze pentru că nu mai aveau cu ce să-l 
servească pe domnul Mark. Acesta reuşise să înghită, fără 
încetare, toate alimentele, chiar şi pe cele destinate zborului de 
întoarcere. 

La aeroport erau aşteptaţi de nepoata lui Mark şi de soţul 
acesteia, un tip micuţ şi pricăjit, angajat la o firmă de soft, unde 
câştiga pe zi cam cât Mark într-un an. Nepoata, Jane Ascott, nu 
era nici ea o frumuseţe răpitoare, dar arăta mai bine decât te-ar 
fi lăsat să aştepţi înrudirea cu elefantescul Mark. O făptură 
plăpândă, bălaie, cu o privire candidă şi un surâs resemnat în 
colţul buzelor. Contrar aşteptărilor lui Frank, ea nu începu să se 
lamenteze şi să-şi smulgă părul din cap, pentru a-i dovedi 
unchiului cât era de afectată de dispariţia micuţei sale fiice. Se 
putea observa însă, în întreaga ei atitudine, o durere surdă care 
o măcina şi săpase cearcăne în jurul ochilor de-un albastru 
siniliu. 

Tom Ascott părea mult mai dărâmat de evenimentele tragice 
care îl marcaseră în mod vizibil. Neras şi cu ţinuta în mare 
dezordine, se uita cu un aer de căţel bătut la unchiul Mark, 
aşteptând de la acesta o miraculoasă rezolvare, pe loc dacă se 
putea, a situaţiei. 

— In ce lume trăim, unchiule! îl întâmpină el pe bătrân, 
imediat ce acesta păşi în holul de recepţie al aeroportului 
Compton din Los Angeles. Cum pot să facă oamenii asemenea 
mârşăvii? S-o răpească pe micuța Drew, atât de nevinovată! Ce- 

or fi avut cu ea, că doar noi nu suntem cine ştie ce bogătani. 

— Calmează-te, Tom! încercă Mark să pară cât mai stăpân pe 
situaţie, deşi nu se simţea deloc astfel. 

Nu aveau de-a face cu o răpire ordinară, urmată de o cerere 
de recompensă. Dinţosul nu era omul care să se jeneze s-o 
sacrifice pe copilă, chiar dacă eventualele cerinţe i-ar fi fost 
satisfăcute. In fond, totul se rezuma la o răzbunare, iar felul în 
care îl sacrificase pe Winnie spunea mai multe decât ar fi vrut să 
afle Mark, despre modul în care evadatul dorea să poarte 
ostilitățile. 

— Aţi primit vreun telefon sau vreo scrisoare până acum, 
vreun mesaj? întrebă Frank odată urcat în automobilul cu care 
urmau să se îndrepte spre reşedinţa familiei Ascott. 

— Absolut nimic, răspunse Tom, ridicând din umerii ascuţiţi. 
Ştim doar că Drew a dispărut între poarta şcolii, unde am lăsat-o 
ieri de dimineaţă, şi clădirea propriu-zisă. N-o să-mi iert niciodată 
neglijenţa asta. Mă grăbeam spre serviciu şi nu am dus-o până în 
şcoală. 

— O duceai de obicei? întrebă Mark. 

— Nu, de o bună bucată de vreme. Am considerat că este 
destul de mare ca să meargă şi singură. Colegii chiar râdeau de 
ea că o duceam de mână până în şcoală. Ştii cum sunt copiii. De 
la o vârstă, prezenţa noastră le afectează viaţa socială. 

— Stai liniştit! Tu n-ai nici o vină. Nu puteai preîntâmpina o 
asemenea tragedie. Uneori, nu reuşesc nici cei avertizaţi să 
împiedice o răpire. Totul o să fie în regulă, încercă din nou să-i 
liniştească Mark. Ştim deja cine este autorul răpirii şi ăsta este 
un pas important înainte. Incă n-am aflat cu exactitate ce 
doreşte, dar presimt c-o vom şti cât de curând. 

Detectivii nu dorea să le dezvăluie părinţilor îndureraţi prea 
multe despre detaliile acestei afaceri. Nu numai că nu i-ar fi 
ajutat cu nimic, dar descrierea situaţiei reale în care se aflau i-ar 
fi panicat şi mai rău. 

— Am vrut să îi chem pe cei de la Poliţie, cum am văzut prin 
filme, să-şi instaleze un fel de cartier general în locuinţa noastră, 
să asculte telefoanele, să supravegheze casa, chestii din astea, 
povesti Tom. Mi-au replicat că se ocupă deja de caz, datorită 
unei intervenţii de la New York, dar e totuşi prematur pentru 
acţiuni de amploare. Cică aşteaptă noi instrucţiuni, aşa că să 
avem răbdare. 

— Mai curând, cred că n-au vrut să mă incomodeze pe mine. 
Oricum, cel care a răpit-o e un profesionist. Nu e genul de 

terorist care să trăncănească la telefon până îl localizează 
geniştii. Chiar sunt curios dacă mai e cineva atât de idiot, încât 
să se lase prins aşa, după ce au popularizat metoda asta - care 
nu era rea - în toate filmele de gen. 

Au ajuns la casa familiei Ascott, o reşedinţă luxoasă, aflată în 
spatele unei peluze îngrijită impecabil şi având alura unui mic 
castel scoţian. 

— Unde e telefonul? întrebă Frank, imediat cum intrară în 
casă. 

Dar înainte de a apuca să afle de la gazde, aparatul îşi făcu 
auzită existenţa, printr-un ţârâit prelung. 

Se uitară unii la alţii, întrebându-se din priviri cum trebuie să 
acţioneze. Primul impuls era acela de a nu se dea de gol că se 
aflau acolo. Era mai mult un reflex profesional. După câteva 
secunde de nehotărâre, Mark îşi dădu seama că n-avea sens să 
se joace de-a v-aţi-ascunselea, atâta timp cât ţinta finală o 
constituia chiar persoana lui. Ar fi fost o prostie să procedeze 
aşa. Drept urmare, se îndreptă spre telefon şi ridică încet 
receptorul, ca şi cum i-ar fi fost teamă că acesta ar putea 
exploda. 

— Bine ai venit în LA! auzi el vocea din aparat. Ca să n-o 
lungim prea mult, am nevoie de o declaraţie din partea ta, făcută 
în public, în mass-media, la o oră de maximă audienţă. Vreau să 
recunoşti că ai măsluit probele în ancheta care a dus la 
condamnarea mea. Cred că ştii cu cine vorbeşti, nu-i aşa, 
bătrâne? 

Şi până să apuce Mark să răspundă, interlocutorul închise 
telefonul, nu înaintea de a râde în surdină, astfel încât să fie, 
totuşi, auzit de către agent. 

— Dinţosul? întrebă Frank, pentru a-i dovedi partenerului său 
că este pe fază şi îi pasă de ceea ce se petrece în jur. 

Mark dădu îngândurat din cap, demonstrând că, mai ales în 
acel moment, n-avea nici cel mai mic chef de palavre. 

— Dinţosul? se sperie Jane. Cine e Dinţosul şi de unde ştie el 
că ai ajuns aici? 

— Ai un spirit de observaţie foarte ascuţit, reacţionă bătrânul, 
pentru a trage puţin de timp. A doua parte a întrebării e 
excelentă, remarcă el în continuare, cu oarecare satisfacţie în 
glas. Se vede că eşti nepoata mea. Cine e Dinţosul contează mai 
puţin în acest moment. Important este ce vrea el... Asta e partea 
care ne interesează în momentul de faţă. Din nefericire, am 
senzaţia idioată că am fost urmărit tot timpul. De la aeroport 

până aici. Auzi, Frank, nu ţi s-a părut nimic suspect la târfa aia pe 
care ai făcut-o să se înece pe aeroport? 

— Ce târfă? sări Jane, oripilată de acel termen prea dur pentru 
blajinele ei urechi. De ce nu ne spui şi nouă despre ce este vorba 
cu adevărat? In fond, viaţa copilul meu este în joc, pentru 
numele lui Dumnezeu! Nu ai dreptul să te prevalezi de nu-ştiu-ce 
secret profesional în asemenea momente dramatice. Ba mai 
mult, eşti obligat să înţelegi că sunt şi eu mamă... 

— incearcă să te linişteşti, scumpo. In acelaşi timp e şi 
nepoata mea, aşa că sunt implicat complet în toată această 
afacere. Chiar până peste cap, dacă înţelegi ce vreau să spun. 

Tom simţi că era cazul să intervină, aşa că se aşeză lângă Jane 
şi o cuprinse protector cu mâna pe după umeri. Din pricina 
staturii sale firave, abia reuşea să o petreacă. 

— Trebuie să fim tari, draga mea, şi să avem încredere în 
unchiul Mark, la fel cum avem unul în celălalt. Nu cred că există 
altă şansă. Şi sunt sigur că o să trecem cu bine prin încercarea 
asta. Altfel nu se poate. 

— Nu ne puteţi ajuta mai mult decât păstrându-vă echilibrul şi 
lăsându-ne să ne facem treaba. Nu e nici primul, nici ultimul caz 
de acest gen pe care îl vom rezolva. Frank, hai să dăm o tură pe 
la poliţie! Să vedem ce detalii ne pot da băieţii şi să stabilim 
împreună un plan de acţiune. 

leşiră din casă, lăsând în urmă o scenă dezolantă: doi părinţi 
disperaţi şi neajutoraţi. 

* 

— Vorbeai serios, şefu', cu tipa de la aeroport sau era doar o 
diversiune? 

— Şi una şi alta, răspunse Mark. E bine să dai oamenilor 
impresia că eşti stăpân pe situaţie, că ai un set de întrebări şi de 
bănuieli pentru orice situaţie, oricât de neprevăzută ar fi ea. În 
acelaşi timp - adăugă agentul şi începu să se uite atent în jur - 
sunt sigur că am fost urmăriţi. Spune-mi cum ai agăţat-o pe tipă 
la aeroport? Care strategie ai pus-o în aplicare? Surâsul tip 
Hawaii, zâmbetul „Marile speranţe” sau banalul: „la uite ce 
excitat sunt”? N 

Frank se uita încurcat în pământ. Incepuse să i se pară şi lui 
cam ciudată întâlnirea de la aeroport. Obişnuit să nu piardă prea 
mult timp cu cucerirea doamnelor, nu se mai mirase de iuţeala 
cu care fusese remarcat şi sorbit spre manejul de călărie din 
spatele paravanului. Prea-i căzuse repede divei cu tronc. 

— Nici una, nici alta, şefu'. De fapt, ea m-a îmbiat aşa cum 

atrage magnetul pilitura de fier. Acum că spui, mi se pare şi mie 
că a fost cam prea hotărâtă să şi-o tragă cu mine. Dar de ce era 
nevoie să facă una ca asta? Nu putea să ne urmărească în linişte, 
pentru a-şi atinge scopurile? 

— Nu ştiu dacă ai observat, dar strategia Dinţosului nu e una 
de tipul: „Hai să-ţi spun una să adormi uşor”. Toate manifestările 
lui au fost extrem de spectaculoase şi de gălăgioase. Orice s-ar 
crede, tipul e un excentric, trebuie să recunoşti! Gândeşte-te că 
vrea să se răzbune şi a ales varianta cu chinuitul şoarecelui. 
Putea să mă omoare direct, dar nu i-ar fi folosit la mare lucru, 
adică banala mea moarte nu i-ar fi adus satisfacția aşteptată 
atâta amar de vreme îndărătul gratiilor. Acum, la telefon, mi-a 
spus să declar în public că am falsificat datele anchetei. Figura 
„răzbunare cu reabilitare”. Puah! Deci, ca să-mi ajungă şi în susul 
gâtului, Dinţosul nu vrea linişte, dimpotrivă! li place tărăboiul din 
cale-afară. Şi încă ceva. Este probabil ca tipa să te fi tras într-o 
parte ca să-i lase cale liberă mitocanului, să-mi strecoare hârtia 
aia în buzunar. Chiar şi hârtia: ca mesaj, putea să lipsească. Ce 
folos să rişte atât ca să-mi spună c-o să mă sune în Los Angeles? 
O făcea şi gata! Jocul însă e altul. Mesajului lui este următorul: 
„Mă aflu în permanenţă cu ochii pe tine şi acţionezi după cum 
mişc eu sforile”. Acum, dacă ai prins tipul acţiunii, poate o să te 
gândeşti de două ori când o să-ţi mai tragi fermoarul prin toate 
closetele, întreabă-te o vreme, când se mai iveşte ocazia: E 
mâna mea cea care desface şliţul sau a Dinţosului? 

Frank tăcea chitic. Primise o lecţie usturătoare. In plan practic, 
nu se întâmplase nimic grav. De fapt, toată scena fusese o 
butaforie. Dar asta nu înseamnă că lecţia fusese mai puţin 
usturătoare. Probabil că sfârşitul prematur al distracţiei îi 
permisese să-l surprindă pe cerşetor cu mâna în buzunarul lui 
Mark. Fusese doar o chestie de şansă. Doar dacă, nu cumva era 
tot o scenă regizată. In fond, dacă raţionamentul lui Mark e 
corect (şi nu avea nici un motiv să creadă că n-ar fi) cerşetorul 
trebuia remarcat. Altminteri, găsirea mesajului după primirea 
telefonului şi-ar fi pierdut din efectul scontat. 

Au ajuns la secţie. Nu trecuse atât de mult timp de când au 
venit aici ultima oară. Au avut o anchetă cu o bandă de surferi 
care spărgeau bănci. Colaborarea cu poliţia locală fusese 
suficient de fructuoasă, aşa că nu le era teamă să apeleze din 
nou la ei. De fapt, cei din secţie le erau chiar îndatoraţi. Fără ei 
ar fi scotocit şi acum prin boscheţi după spărgătorii de sezon. 

— Bonjour, popor! îi salută voios Frank pe poliţiştii care roiau 

haotic prin birourile secţiei centrale de Poliţie. 

În interiorul sediului domnea o rumoare şi o agitaţie care le 
aminteau amândurora de începutul carierei lor. intotdeauna 
simțeau o nostalgie aparte când vedeau o adunătură de 
prostituate, de hoţi de buzunare sau de maşini, cerşetori şi 
nebuni, toate astea amestecate cu strigătele de la un colţ la altul 
al încăperilor, peste capul tuturor, de glumele răsuflate şi alte 
asemenea. Era atmosfera tipică secţiilor de poliţie, începutul 
natural al meseriei de om al legii. Frank nu regreta cariera lui 
ulterioară, dar nici nu se putea desprinde cu totul de această 
trepidaţie, cu care intra mereu în consonanţă. Categoric, cazurile 
pe care le rezolva el acum erau mult mai interesante. Locurile 
prin care se deplasa pentru anchete se dovedeau mult mai 
exotice. De salariu, nici nu se mai punea problema. In fine, 
calitativ vorbind, era un fel de zeu printre muritori, dar şi zeii, nu- 
i aşa, mai coboară să benchetuiască în lumea celor ce se târăsc 
pe pământ. 

li era dor uneori de un „număr” scurt la colţ de stradă cu o 
prostituată, ca răsplată pentru că tocmai îi trăsese o bătaie bună 
unui client dement, care o forţa să facă lucruri care nu intrau în 
tarif. Sau de mica negociere cu cerşetorii, care refuzau să 
părăsească un vad bun. Ce să mai vorbim de bătăile cu 
infractorii de cartier, totdeauna simțindu-se tari şi siguri pe ei 
numai pentru că erau mai mulţi, ceea ce sporea plăcerea lui 
Frank de a-i vedea pe toţi trântiţi în praf, de... 

— ... Ce-ai rămas aşa, ca o mumie? îl înghionti un vlăjgan 
blond, bine bronzat şi cu un zâmbet ce amintea de un desen 
animat japonez. 

— la uite, Scândurică! N-ai avansat, mă? Tot la adunat de 
borfaşi de prin şanţuri ai rămas, nefericitule? 

— Dar ce-ai vrea, să-mi sacrific din orele de surf ca să rezolv 
cazuri în timpul meu liber, pentru câţiva bani nenorociţi, ca 
fraierii ăştia? Ce naiba, doar n-am ales Departamentul de Poliţie 
din LA ea să promovez! Când nu mai pot, o să vin şi eu la New 
York, să mă ocup de avansare. Dar asta mai spre pensie, încolo, 
dacă mă-nţelegi... 

— Credeam că ţi-ai mai scrijelit nişte circumvoluţiuni pe sub 
şapcă, îl şicană Mark. Dar văd că ai rămas la acelaşi stadiu în 
care te aflai când te-am văzut ultima oară. 

De fapt, îl aprecia teribil pe acest poliţist, nonconformist, ce-i 
drept, chiar şi pentru libertinajul din LA. Cu un simţ foarte precis 
al anchetei, rezolva în câteva ore cazuri pe care alţii le ratau şi 

după luni de cercetare. Însă îşi folosea timpul rămas nu 
elucidând cazuri, ci făcând surf, având o adevărată manie pentru 
acest sport ciudat. Ba mai mult, surfingul era ca o a doua natură 
pentru el. Absența constantă a lui Scândurică din treburile de 
culise ale poliţiei îl blocase pe un post mult sub posibilităţile sale, 
cum era şi normal. Dar era calea pe care singur şi-o alesese. 
Altfel spus, şi-o făcuse cu mâna lui. „Mai multe responsabilităţi, 
mai puţină viaţă”, obişnuia să spună celor care îi reproşau modul 
lui boem de a înţelege sarcinile de serviciu. 

Mark nu fusese niciodată aşa şi nici Frank. Fără a fi ahtiat 
după funcţii, pe care le şi refuzase constant, Mark era dependent 
muncă, restul vieţii lui fiind doar o anexă. De aceea îl aprecia, 
fără să-l înţeleagă cu adevărat, pe Malcom Bonnel, zis 
Scândurică, aşa cum admira şi viteza de zbor a unui vultur, fără 
să priceapă de fapt cum îi reuşesc atât de bine decolarea şi 
aterizarea. Bătrânul făcea parte dintr-un alt regn, dintr-o altă 
specie. 

— Mă bucur că te-am întâlnit din prima, îl trase Mark de-o 
parte. In acest timp, Frank trecea de la om la om să-l salute pe 
fiecare, să-i şicaneze pe cunoscuţi şi să le facă cu ochiul, în 
amintirea unor clipe de neuitat, tuturor poliţistelor prezente în 
secţie. Ai auzit că nepoată-mea are o problemă. E un fel de a 
spune, de fapt, problema e a mea. 

— Ştiu cam tot ce s-a auzit prin secţie, nimic mai mult. A 
dispărut strănepoţica ta şi se presupune că a fost răpită pentru 
că cineva vrea să se răzbune pe tine, nu? Cel puţin asta e 
varianta de consum prin preajmă. 

— Exact aşa stau lucrurile. Acum câţiva ani am reuşit să bag 
după gratii un fel de grangure. Un francmason de rang foarte 
înalt, nu ştiu gradele lor idioate, dar mi-a fost foarte greu să-l 
înfund, din cauza unor intervenţii de mi se făcea părul măciucă. 
Oricum, am întocmit un dosar beton, aşa că judecătorul n-a avut 
încotro şi a trebuit să-l condamne. A fost, dacă vrei, cel mai tare 
dosar din câte am fost nevoit să rezolv. Tipul, printre altele, avea 
mania să îşi ucidă victimele cu dinţii, devorându-le ca o 
sălbăticiune. lţi dai seama cu cine am avut de-a face... Nu am 
reuşit să aflu exact mobilul crimelor, de fapt, nu am putut să-l 
dovedesc, dar numărul celor omorâţi a fost impresionant: 
douăzeci am putut eu proba, dar ştiu de cel puţin alte zece 
victime, care i-ar fi putut fi puse în cârcă. In fine, dacă vrei, mai 
povestim şi altădată pe tema asta. După ce am reuşit să-l închid, 
l-am expediat şi la o închisoare de maximă securitate. Numai că 

de aici a evadat. 

— Unde? vru să ştie Malcom. 

— Locaţia e secretă, doar câţiva oameni din State ştiu unde se 
găseşte... Probabil că ruşii sunt interesaţi, dar asta e o altă 
poveste. In concluzie, nu pot să-ţi spun amplasamentul, nici 
numele închisorii, şi asta nici nu mai contează prea mult acum. 
Aşa cum s-au tras sfori ca să nu fie executat, ci doar închis pe 
viaţă, tot aşa presupun că s-a procedat şi ca să-l ajute să 
evadeze. De altfel, directorul închisorii e de negăsit, iar acest 
fapt este al dracului de curios, trebuie să recunoşti. Numai că, de 
la înălţimea gradului său francmasonic, Dinţosul are un dispreţ 
teribil pentru restul muritorilor şi a luat condamnarea mai mult 
ca o ofensă personală a unor pigmei, decât ca o consecinţă a 
faptelor sale reprobabile, antisociale şi chiar odioase. Aşa că vrea 
răzbunare, plus reabilitare, dacă mă înţelegi. 

— Adică? păru să nu priceapă defel surferul. 

— Adică a răpit-o pe micuța Drew şi cere în schimbul eliberării 
ei o declaraţie publică făcută de mine, cum că am falsificat 
dosarul de anchetă. 

— Şi la ce i-ar folosi? Deja se ştie că se află în spatele acestei 
răpiri. 

— Cu relaţiile lui s-ar putea să-i folosească. De fapt, nici nu mă 
preocupă aspectul ăsta, acum. Mă interesează doar să-l prind, 
înainte ca Drew să păţească ceva, pentru că sunt sigur că nu o 
să reziste tentaţiei de a o ucide, indiferent de declaraţiile mele 
publice. În plus, mi-a omorât deja cel mai bun prieten, doar aşa, 
ca demonstraţie. Noroc că nu mi-au mai rămas prea mulţi, spuse 
Mark, cu un umor trist şi cu un aer consolat. 

— Scândurică, unde e Eva, bestia aia cu ochi violeţi... colega 
voastră de secţie? întrebă Frank, care terminase de dat mâna cu 
toţi şi de fixat întâlniri pentru mai mulţi ani de acum încolo cu 
fetele. 

— Aaa, aceea Evă, zâmbi cu subînţeles vlăjganul. A avansat şi 
a trecut la narcotice. 

— Şefu', eşti sigur că Dinţosul nu făcea şi el trafic? 

— Bineînţeles, cine crezi că ţine toată nebunia asta în 
funcţiune. Da' chiar trebuie să-ţi amintesc mereu că suntem aici 
în cu totul alt scop? la spune, se întoarse el spre Malcom, nu vrei 
să dai o mână de ajutor la cazul ăsta al nostru? Să vorbesc cu 
Jimmie pentru tine sau preferi să nu te deranjez de la surf? 

— Se poate? păru ofensat Malcom. Să aleg între o ocupaţie 
zilnică şi posibilitatea de a lucra cu cel mai mare detectiv 

american în viaţă? Las' că nu mută nimeni oceanul de-aici! 
Surfingul mai poate să aştepte. 

— Cum de n-ai avansat tu mai rapid, cu textele astea de 
periuţă fină, măi Malcom? îl ironiză Mark, foarte mulţumit că-l 
câştigase de partea lui pe poliţist. Atunci, eu mă duc să stau 
puţin de vorbă cu şeful tău şi voi daţi-i drumul la treabă! Nu 
trebuie să vă spun eu ce să faceţi, nu-i aşa? 

CAPITOLUL 4 


În Los Angeles, dacă nu aveai maşină, erai un prăpădit 
oarecare. Totodată, în caz că nu deţineai o placă de surf, erai un 
paria al comunităţii. O scândură de surf era cea mai sigură 
modalitate de a te plasa social. Altminteri, nu aveai ce căuta în 
clasa celor avuţi, adică a stăpânilor care aşteaptă să fie serviţi de 
muritorii de rând. Cel puţin asta era convingerea fermă a lui 
Malcom, pentru care lumea se împărțea, în trei categorii: surferii 
- adică împătimiţii, gugumanii - cei care practicau doar din când 
în când acest sport şi inutilii - care n-aveau nici în clin nici în 
mânecă cu această a opta minune a lumii. 

— iți dai seama, omule, îi povestise lui Frank când se 
cunoscuseră, după ce încheiaseră o şedinţă prelungită pe valuri - 
prilej cu care se convinsese că Frank era un „adevărat” - că sunt 
tipi care n-au luat valul în piept niciodată? Cum e posibil să îţi 
baţi joc de Creaţie în halul ăsta? la uite, uită-te acum! Vezi 
barosanul ăla, valul ăla gigant care se apropie vertiginos? Pentru 
ce crezi tu, omule, că îl învolburează Dumnezeu? Pentru 
fotoamatori? Nu, tipule, să stai departe de el înseamnă să-l 
înfrunţi pe Dumnezeu, asta e învăţătura supremă, spunea el cu 
un aer foarte convins, împungându-l pe Frank cu degetul în 
piept, pentru a puncta locurile tari ale discursului. 

Frank nu împărtăşea entuziasmul noului său amic, dar admira 
modul copilăresc în care putea să treacă prin viaţă acest om în 
toată firea. Acum erau din nou împreună pe marginea oceanului, 
după ce trecuseră pe la şcoală, unde nu aflaseră mai nimic. 

— Trebuie să vorbesc cu oamenii mei, tipule. Ei ştiu tot ce se 
întâmplă în găoacea asta. 

— Şi dau informaţii aşa, aiurea, la toată lumea? se miră Frank, 
care ştia că surferii nu se înnebunesc după poliţişti, ca o mulţime 
de alţi oameni, de altfel. 

— Dar ce, eu sunt toată lumea? se simţi ofensat Malcom. Crezi 
că le cer informaţii toată ziua bună ziua, ca să ia vreun dobitoc 
de şef încă o medalie? Nu, omule, mă bag doar atunci când e o 
treabă extrem de serioasă la mijloc. De exemplu, un copil, nu? Ei 
ştiu lucrul ăsta şi de aceea mă apreciază. Crezi că tipii mei sunt 
nişte încuiaţi? Te asigur că nu! Sunt suflete de aur, dar trebuie 
să-i cunoşti ca să-ţi poţi da seama de asta. 

Ajunseră la grup mare de indivizi bronzaţi, care sporovăiau în 

jurul unui foc aprins pe plajă, într-un golfuleţ. Păreau veseli 
nevoie mare şi Frank înţelegea şi el de ce. 

— Nu aveţi voi creiere prea dezvoltate, îi spuse el în glumă lui 
Malcom, dar aveţi nişte femei... mamă, mamă! la uite la tipa aia 
blondă, uaaau, ce felină! 

— Sandra? E o dură, spuse Malcom, nepăsător. Dar cei al ei, e- 
al ei! Le are cu scândura! 

— Nu-mi spune?! răspunse oarecum absent Frank. 

Sper să ştie şi cu aia de la pat, se gândi, simțindu-se uşor 
excitat. Ei, şi dacă nu... învaţă! 

— Salve, omule, şi valuri mari! se apropie de ei o namilă 
tatuată din cap până în picioare. Cam târziu pentru valuri, nu? 
Sau ai alte treburi? Salut, eu sunt lan! se recomandă, întinzând 
mâna spre Frank, cu toate că privirea lui îl scruta pe agent destul 
de neîncrezătoare. 

— Chiar am alte treburi, îţi vine să crezi? începu Malcom să 
râdă în hohote. 

Cam infantil! se gândi Frank, vizându-l pe Scândurică. 

Când îl văzu şi pe lan începând să râdă, iar apoi, treptat, pe 
ceilalţi, încercă să vadă dacă nu are cumva fermoarul deschis 
sau ceva distractiv pe faţă. Dar nu, totul era în regulă. Cu el, cel 
puţin. 

Sunt infantili cu toții în mod iremediabil, constată Frank cu 
îngrijorare. 

Apoi ajunse la concluzia că avea destul de puţine şanse să 
rezolve ceva cu ajutorul acestor copii cu trupuri mari. 

— Gata cu distracţia! deveni deodată serios Malcom. Tipul 
ăsta haios e un fel de coleg de la New York şi are nevoie de 
ajutorul meu. lar eu, cum probabil că v-a trecut deja prin 
capetele alea pline cu sare, trebuie să mă bazez pe sprijinul 
vostru, de care am urgentă nevoie. Cred că n-o să mă 
dezamăgiţi, nu-i aşa? 

— Omule - se schimbă la faţă lan - fără supărare, dar ştii că 
nu colaborăm cu copoii. Nu ne interesează sistemul ăsta de rahat 
şi nu ne scremem deloc să-l slujim. Nu-i aşa, gaşcă? 

— leee! începură toţi să strige, de parcă cine ştie ce victorie ar 
fi repurtat. 

— Să-l ia naiba de sistem şi pe cei care-l veghează! 

— Să moară constipaţii de diaree! 

— Pace şi valuri mari! începură să strige care mai de care, de 
parcă ar fi fost în galeria vreunei mari echipe, nu pe aceea plajă 
liniştită. 

— Hai să mergem! îl apucă Frank de braţ pe Malcom. Ti-am 
spus că n-o să ţină! Ce treabă au ei cu viaţa unui copil de 9 ani? 
Astora nu le pasă decât de ei. 

— Hei! sări atunci unul dintre „mergătorii” pe apă. N-a fost 
vorba aşa, nu era vorba de copii, nu? 

— Ba, exact despre asta este vorba! rosti cu o voce moale 
Malcom. Trebuie să ne ajutaţi să salvăm viaţa unei fetiţe răpite 
de un dement. 

— Dar asta e cu totul altceva, se auziră voci din jurul focului. E 
necesar să avem grijă de victimele sistemului, de surferii de 
mâine. 

— OK! Dacă sunteţi de acord, uite despre ce este vorba, spuse 
Malcom, care se luminase la faţă deodată. 

Şi începu să le povestească despre situaţia în care se găseau. 

In timpul ăsta, Frank se îndreptă nonşalant spre foc, 
hotărându-se să se aşeze chiar lângă Sandra, care asculta cu 
atenţie povestirea lui Malcom. N-avea nici un motiv să nu-şi 
încerce şansele cu aceea dură pe care o sorbea din priviri. 

— Eu ţi-aş putea da şi mai multe detalii, dacă ţi-ai apleca puţin 
urechea spre gura mea, îi şopti Frank la ureche. g 

Primul impuls al Sandrei fu să-l repeadă pe poliţist. Insă, după 
ce se gândi mai bine, îşi dădu seama că exemplarul nu e deloc 
rău, iar noaptea aceea se anunţa lungă şi frumoasă. Pe cei din 
gaşcă îi ştia... doar prin apă. Cu scândura, era ceva de capul lor. 
Or să cânte şi or să se îmbete în câteva ore. Parcă s-ar mai putea 
obţine ceva în plus de la aceea seară. 

— Sunt sigură de asta, copoiule, dar nu ştiu dacă urechea mea 
e pregătită pentru mai multe detalii de la unul ca tine. 

— Atunci, lasă-mă să ghicesc ce altă parte a corpului tău 
superb ar fi pregătit pentru un detaliu principal de-al meu. Unul 
destul de mare, dacă înţelegi ce vreau să spun. 

— Cu lucruri extrem de mari vă lăudaţi toţi poliţiştii, dar nu 
puteţi dezvălui decât amănunte, când se ajunge la momentul 
adevărului. 

— Bine, la miezul nopţii ne vedem aici, ca să luăm valurile în 
piept şi să vedem dacă ai cunoscut într-adevăr dedesubturile 
meseriei de poliţist! 

— S-a făcut, amatorule! încuviinţă Sandra, convinsă că tipul nu 
era un poliţist comun. Instinctul o făcea să identifice un alt tip de 
animal în pielea lui Frank. 

Insoţitorul lui Malcom mirosea a primejdie şi a animal de 
pradă, nu a stătut, a rânced şi a gogoşi, ca majoritatea sticleţilor. 

— Aşa că am nevoie de orice informaţie, orice indiciu care vă 
poate duce cu mintea la un asemenea personaj, se făcu auzit 
Scândurică încheindu-și povestirea. Cu siguranţă, tipul are 
oameni în oraş, care au supravegheat şcoala, asigurându-i o 
ascunzătoare sigură. 

— Ar putea fi chiar iahtul ăla care a poposit acum câtva timp 
în larg, spuse unul dintre surferi. N-am observat nici o mişcare pe 
el mai multe zile, dar acum două seri am văzut, în sfârşit, o barcă 
îndreptându-se spre țărm. leri seară, la fel. Mi s-a părut suspect 
că se agită lucrurile numai noaptea, dar nu mi-am bătut prea 
mult capul cu asta. 

— La fel de bine s-ar putea deplasa noaptea, ca să aducă târfe 

pe vas, spuse un altul, mai neîncrezător. 
_ — Ceea ce mi se pare cât se poate de posibil, admise Malcom. 
Insă asta ar putea fi doar un început. Nu vă aventuraţi în anchete 
personale, ca să nu iasă cine ştie ce dandana. Aflaţi de pe plajă, 
de la boschetari, dacă au avut loc ceva recrutări recente de 
„mână de lucru”. Nu se poate ca tipul să ducă totul la capăt de 
unul singur şi nu cred că ar risca să-şi creeze complicaţii, lucrând 
numai cu persoane cunoscute. 

— De ce n-ar face asta? se miră o jună blondă, având 
întipărită pe faţă o naivitate debordantă. 

— Pentru că varianta cea mai sigură este să lucreze cu oameni 
care nu-l cunosc şi care nu ştiu că este un evadat notoriu căutat 
de poliţie. Cu siguranţă că se bizuie pe un nucleu de oameni de 
încredere, altfel nu se explică. Restul distribuţiei este constituit 
din „zilieri”, de care se poate descotorosi în mai multe moduri, la 
orice moment. Deci, aţi înţeles cum vine treaba? Cum aflaţi ceva, 
mă contactaţi, fără să aveţi iniţiative care ar putea dăuna 
anchetei noastre. Oricum, o să mai trec pe la voi, iar Sandra cred 
că o să ţină legătura mai strâns cu colegul meu, nu-i aşa? zâmbi 
Malcom, întorcându-se spre cei doi care continuau să 
şuşotească, de parcă ar fi fost singuri pe pământ. 

Intreaga asistenţă începu să râdă în hohote, iar Sandra, prinsă 
pe picior greşit, se enervă: 

— Să ţi-o trag, copoiule! i se adresă ea lui Scândurică, 
îmbujorată la chip. Vezi-ţi de gogoşile tale! 

Terminaseră deocamdată, aşa că se întoarseră la secţie, 
pentru a vedea la ce înţelegere ajunseseră cei doi şefi. Acolo însă 
nu găsiră pe nici unul dintre aceştia. 

— Au plecat în grabă acasă la familia Ascott, după ce au primit 
un telefon, îi lămuri o polițistă de culoare. Ce faci, Frank, nu-ţi 

mai aminteşti de mine? îl apucă ea tandru de mână pe agentul 
FBI, strângându-l complice. 

— Stai aşa, făcu acesta, nu-mi spune! 

Inchise ochii şi, prefăcându-se orb, începu să o pipăie pe faţă, 
dar păru să nu-şi amintească nimic. Când ajunse la sâni, parcă i 
se mai lumină puţin mintea, iar când o apucă sănătos cu 
amândouă mâinile de fese şi o săltă, aşezând-o pe un birou, putu 
s-o identifice cu adevărat: 

— Cum să nu! Eşti cu siguranţă Rose, păru Frank să-şi 
amintească brusc. 

— Du-te-ncolo, yankeule! se prefăcu fata supărată, spre 
distracţia celor din secţie. Mergi şi-l caută pe şeful tău şi să nu te 
mai prind pe aici! 

— Nici nu aş vrea să mă mai prinzi pe aici, frumoaso, o învălui 
Frank cu o privire promițătoare, care spunea multe despre 
gândurile sale erotice. Sunt atâtea alte locuri în care nu am ajuns 
noi doi până acum, nu-i aşa? 

Inainte să-l atingă cocoloşul de hârtie aruncat de frumoasa 
negresă spre el, Frank se strecurase afară pe uşă, urmat la scurt 
timp şi de polițistul Malcom. 

— Chiar am avut la un moment dat emoţii că n-o recunoşti, 
spuse acesta, înveselit. Joci teatru extraordinar de bine, omule! 

— E drept, admise Frank, joc teatru bine, dar numai când e 
nevoie! Asta, însă, n-a fost teatru, ci pură realitate. 

* 


— Deci, cum spuneai că arăta? îl întrebă Mark pe Tom. 

— Bine! Al naibii de bine! răspunse acesta, marcat vizibil de 
întâlnire. 

— Vă întunecă hormonul mintea cum mirosiţi o târfă cu 
picioare lungi! se înfurie Jane la auzul „descrierii” făcute de Tom. 
Nu mi-aş fi închipuit că te preocupă asemenea probleme, în 
general, darămite în aceste momente de criză. 

— Imi cer scuze - făcu Tom, cu un aer vinovat - ăsta e primul 
semnalment care mi-a venit în minte. Era înaltă, la vreo 1,80, 
tunsă scurt, chiar foarte scurt, blondă şi purta ochelari de soare, 
aşa că n-am putut să-i văd culoarea ochilor. Era îmbrăcată în 
jeanşi, cămaşă şi avea picioare foarte, foarte lungi. 

— Cine, şefu'? Ce picioare lungi? întrebă Frank, care tocmai 
intrase pe uşă, însoţit de Malcom-Scândurică. Despre cine faci 
vorbire? 

— Băi, ce radar fixat pe porcării poţi să ai! Tom a observat 
astăzi, după ce am plecat noi, că eram urmăriţi de o femeie şi de 

un bărbat. Eu am vaga bănuială că este vorba despre cei doi 
care ne-au jucat sceneta de la aeroport. 

— Tipa era blondă şi tunsă scurt? întrebă Frank. 

— Exact, şi avea picioare foarte, foarte lungi, îl îngână Jane pe 
Tom. 

— Da, admise Frank, s-ar potrivi cu cea pe care am cunoscut 
eu în toaleta aeroportului. Apropo, nu cumva avea şi două 
vârtejuri în creştetul capului? 

— Nu i-am văzut creştetul capului, spuse Tom, contrariat de 
genul de descriere pe care-l făcuse agentul FBI. 

— Tu ai avut posibilitatea să i-l priveşti pe îndelete - aprecie 
cu subînţeles Mark - aşa că eşti singurul care ştie adevărul- 
adevărat. 

— lar individul era îmbrăcat ca un cerşetor, de înălţime medie, 
nebărbierit... continuă Frank. 

— Aşa, doar că era îmbrăcat foarte elegant - în fine, eleganţă 
ostentativă, gen capo del tutti capi. Un costum argintiu, o floare 
roşie la butonieră... dacă vizualizaţi tipologia. _ 

— Probabil că s-a schimbat, ce mare lucru. Inseamnă că ne-au 
urmărit încă de la New York. Au zburat cu noi în avion, mai mult 
ca sigur - conchise Mark. Aşa au ştiut exact când am ajuns în Los 
Angeles şi când am intrat în casă. 

— E un caz cât se poate de ciudat, ba chiar atipic, aprecie un 
individ mărunţel, cu tenul gălbui, care părea extrem de relaxat în 
fotoliul său aşezat lângă acvariu. 

Familia Ascott era posesoarea unui acvariu de dimensiuni 
apreciabile. Cu toate că în el ar fi încăput şi un rechin de 
dimensiuni medii, era populat, chiar suprapopulat, cu mii de 
peştişori de toate culorile, care se mişcau în bancuri dintr-o parte 
în alta. Dacă te uitai doar la acvariu, aveai impresia că urmăreşti 
canalul tv National Geografic, cu filmări pe fundul oceanului, nu 
că te afli într-o casă la câteva sute de metri deasupra oceanului. 
Era, într-adevăr, încântător. 

— Ooo! Excelenţa sa, tatăl şi mama poliţiştilor din oraşul 
îngerilor, făcu Frank, recunoscându-l pe Jimmie Calloway, şeful 
poliţiei din LA, o veche cunoştinţă de-a lui. 

— Tot obraznic, tot obraznic, agent Cooper. Ai noroc că nu te 
afli sub comanda mea. Scoteam eu tupeul din tine, zâmbi 
Jimmie, bucurându-se să-l vadă pe agent. Nu o să te întreb de 
unde ştiai de amănuntele privind creştetul capului tinerei. Fac 
pariu că-mi poţi descrie în felul ăsta tot LAPD-ul feminin, nu-i 
aşa? 

— Ei, exagerezi, comandante... Numai domnişoarele din el. 

— Putem reveni la oile noastre? vru Mark să ştie, fiindcă nu 
prea îi ardea de glume. Dacă nu vă deranjez prea tare... adăugă 
el, insinuant. Malcom, am obţinut permisiunea să te folosesc în 
misiunea asta. Mergeţi la secţie şi, cu ajutorul lui Frank, îmi faceţi 
portretele-robot ale celor doi. Frank, vorbeşte la New York să-ţi 
trimită urgent o poză a lui Giovanni Vertelucci, alias Dinţosu', şi 
începeţi să împrăştiaţi copii tuturor poliţiştii de stradă. Aş vrea 
să-mi găsească repede un indiciu cât de mic. Să meargă şi pe la 
centrele de închiriat maşini, chiar bărci, pe la hoteluri... în fine, 
ştiţi şi voi, ştiu şi ei, cum trebuie să procedeze. 

— Şefu', după ce terminăm cu portretele, ce vrei să mai 
facem? Eu aş înfuleca ceva, se apropie seara şi n-am apucat să 
înghit nimic nici la aeroport nici în avion. Cunoşti motivele... 

— Poţi face ce vei. Ţinem legătura prin telefon. Eu o să iau 
cina cu Jimmie. Ne vom gândi la o strategie pe mai departe. 
Începe să mă irite din cale-afară obrăznicia Dinţosului. Prea le 
face pe toate pe faţă, prea mult spectacol, prea riscă doar aşa, 
ca să ne dea cu tifla! 

— Ai impresia că vrea să-şi bată joc de noi? 

— Nu ştiu ce să cred, deocamdată. Dar prea ni le serveşte pe 
tavă. Mă enervează şi lipsa asta de preocupare din partea celor 
care ar trebui să se dea de ceasul morţii ca să găsească un 
evadat. In plus, nimic nu transpare în presă. Pentru alte cazuri de 
evadări, mult mai puţin spectaculoase şi ciudate, nu mai poţi 
deschide un ziar, un radio sau un televizor, fără să auzi ştiri 
peste ştiri. Ba chiar mai des. lar acum, nimic-nimic! 

* 


După ce terminară de realizat portretele-robot şi împărţiră 
tuturor patrulelor rezultatele, cei doi plecară să ia masa, undeva 
la o bombă frecventată de surferi. Când ajunseră acolo, distracţia 
era în toi. 

— Scândurică, mi-e foame, băi! Aici nu se poate mânca, în 
scandalul ăsta, spuse Frank, care se simţea obosit după atâtea 
evenimente şi nu avea chef de tămbălău. 

— Te-a mumificat New York-ul ăla de tot, Frank. la uite ce fete 
avem noi aici! Şi mâncarea e grozavă! Costiţe prăjite ca aici nu 
găseşti nici în Texas, ascultă-mă pe mine! 

— Dar nici zgomot ca aici nu cred că mai întâlnesc în altă 
parte. lar balamucul ăsta îmi taie apetitul. Pe deasupra, fetele 
tale nu mă interesează. Am întâlnire la miezul nopţii cu Sandra şi 
m-am decis să mă păstrez pentru ea. Sper să merite efortul. 

— La miezul nopţii? se miră Malcom. Adică peste nici două ore, 
spuse el după ce-şi consultă ceasul (antiacvatic, antisonic, 
antirăzboinic, antisolar, antisemit şi alte asemenea măsuri de 
protecţie, toate pentru a afla o banală de oră mai mult sau mai 
puţin exactă, pe care strămoşii lui o descopereau înfigând un băț 
în nisip). Credeam că ne distrăm împreună în noaptea asta. 

— Mă...! îl scrută Frank cu privirea pe poliţist. Parcă erai 
normal, nu „inversionist”. 

— Hai, că ştii ce vreau să spun, nu face pe nebunul! 
Bineînţeles că sunt normal, ce naiba! Mă gândeam că o să ne 
distrăm noi doi şi alte câteva fete, ca de obicei, până dimineaţă. 
A trecut ceva timp de când n-am mai dat iama împreună prin 
şeptelul turistelor japoneze. Mai ţii minte ce înnebuniţi făceau 
bărbaţii poze, când ne-au prins cu nevestele lor posedându-le de 
mama focului pe nisip? 

— Cum aş putea uita un asemenea spectacol de zile mari?! 
Recunosc că nu mi-aş fi putut închipui că pot să fotografieze şi în 
situaţii de-astea, dar se pare că m-am înşelat. 

— Da’, am fost înşelaţi toţi bărbaţii în noaptea aia... ha, ha, 
ha! Ce nenorocire! se distră copios Malcom de evocarea pe care 
tocmai o făcuseră. 

Veniseră deja porţiile comandate, şi nu erau dintre cele mai 
mici pe care le văzuse Frank. 

— Măi, să fie! se minună el. Doar în Flintstone Family am mai 
văzut dimensiunile astea la costiţe, spuse el, în timp ce-şi simţea 
stomacul lăcrimând, teribil de aţâţat. 

— Ţi-am zis eu că merită să venim aici! se împăună Malcom. 

Nu se apucară bine de mâncat, că în colţul opus se iscă un 
scandal. Cei doi îşi îndreptară, curioşi, privirile într-acolo. 

— Tu nu eşti cerşetor, mă, tu eşti un bou sinistru care crede că 
mă poate eclipsa! Du-te-n mă-ta şi cară-te! Aici e sectorul meu, 
neisprăvitule, locul meu de muncă! 

Şi ceilalţi meseni priviră spre locul discuţiei. Frank şi Malcom 
nu aveau de gând să intervină, mai ales că agentului nu-i ardea 
la ora aceea decât de stomacul lui. Dar cum în gălăgie nu putea 
să se hrănească, ar fi vrut aplaneze conflictul, înainte de i se răci 
mâncarea. Altminteri putea întârzia şi la întâlnire, ceea ce i-ar fi 
compromis total începutul acţiunii. Totuşi, Frank rămase la locul 
său, începând să înghită în silă. 

Credea cu tărie că o anchetă bună trebuia să demareze cu un 
coit pe măsură şi cum ratase deja unul, n-avea de gând să-l 
rateze şi pe cel de-al doilea. Unde mai pui că era şi o anchetă 

atât de importantă... De fapt, era cea mai însemnată din câte 
avusese până atunci, deoarece personajul vizat era omul la care 
ţinea enorm pe lumea asta: Mark Sinclair, şeful, partenerul şi 
prietenul lui cel mai bun. 

Sunt convins că o bucăţică precum Sandra e un început pe 
măsura anchetei, îşi zise el, în timp ce încerca să îşi păstreze 
pofta de bucate, mâncând. 

In celălalt colţ, scandalul căpăta amploare de la o clipă la alta. 
Se părea că pretinsul cerşetor încercase să-i dea bani celuilalt 
pentru a fi lăsat în pace. 

— Bani? Imi dai mie bani? se înfuriase cel care susţinuse că 
restaurantul era locul său de muncă. Păi dacă voiam bani, 
rămâneam director la Microsoft! Libertate, mie să-mi dai 
libertate, poţi? De aia mă aflu aici. Sunt în afara sistemului, mai 
mult decât găgăuţii ăştia ce se joacă cu scândura pe valuri, după 
care se duc să tragă la jug, ca să umple buzunarele cine ştie 
cărui imbecil. Să umfle boaşele minunatului sistem american. Mă 
faci să vomit, spuse el şi îi propti un pumn năprasnic în figură 
„impostorului”. 

Spre surprinderea tuturor însă, pumnul nu păru să-l afecteze 
pe cerşetorul concurent. Acesta îşi îndreptă capul, plecat spre 
dreapta din cauza loviturii, şi îl repezi în bărbia „directorului”, 
care înlemnise văzând ineficienţa pumnului său. Prilejul era prea 
bun ca să fie ratat de ceilalţi. Imediat, unul dintre clienţi sări în 
apărarea „cerşetorului casei”, lovindu-l cu un scaun pe intrus. De 
data aceasta, individul nu mai rezistă la fel de bine şi se prăbuşi 
sub o masă. Văzând acest lucru, o matahală rasă în cap simţi 
nevoia să îi ia apărarea celui căzut: 

— Ce te bagi, bă, turtitule, între ei? şi îi dădu celui care tocmai 
rupsese scaunul pe spinarea „bietului” cerşetor, o lovitură 
puternică între ochi. 

Acesta a fost semnalul declanşării ostilităţilor generale. În 
scurt timp, barul se împărţi în două tabere şi începu o bătaie ca 
într-un western clasic şi mut. 

După foarte puţine minute, nu mai existau nici măcar cele 
două tabere. Toată lumea dădea în toată lumea; devenise 
„războiul tuturor împotriva tuturor”, după cum bine numise 
asemenea manifestări, cu ceva secole în urmă, vestitul filosof 
Hobbs. Bineînţeles că în vălmăşagul care se produse, lui Malcom 
şi lui Frank le fu imposibil să mai mănânce ceva. Indurară un 
timp scandalul, pentru a nu le strica clienţilor bucuria pe care şi- 
o găsiseră. Cei doi se hotărâră să intervină doar atunci când un 

negru pricăjit ateriză pe masa lor, spulberându-le în aer întregul 
meniu. 

— Aşa nu se mai poate! se înfurie Frank. Chiar nu reuşesc să 
mănânc şi eu cum se cuvine pe ziua de azi! strigă el, ca să fie 
auzit de Malcom în vacarmul general din jur. 

Apoi, aşezându-se spate în spate, începură să împartă pumni 
şi picioare tuturor, îndreptându-se spre ieşirea din colţul opus, 
unde zarva părea mai puţin prezentă. Când să iasă din local, 
Frank, care se îndrepta spre ieşire cu spatele, pentru a nu încasa 
vreo sticlă sau vreun scaun chiar înainte de a scăpa de toată 
această nebunie, se împiedică de cerşetorul ce stârnise 
scandalul. Intrusul care încerca să-l scoată pe celălalt din pâine. 
Acesta tocmai îşi revenea după lovitura pe care o primise şi 
încerca să se ridice de sub masa sub care aterizase. 

Frank se răsturnă, fiindcă cerşetorul încerca să-şi revină stând 
în patru labe, chiar pe traiectoria lui de „evadare”. In momentul 
în care detectivul atingea solul şi cerşetorul îşi regăsea poziţia 
verticală, privirile lor se  întâlniră. |n secunda următoare, 
cerşetorul o rupse la fugă, iar Frank începu să alerge după el, 
strigând la Malcom: 

— Scândurică, să punem mâna pe el! E cerşetorul de la 
aeroport, nu trebuie să ne scape! 

— Păi, da! apucă Malcom să mormăie, în timp ce alerga în 
urma celor doi. Asta e norocul meu! Nu puteam s-o urmărim pe 
tipa cu picioare lungi, care s-a înecat în WC-ul aeroportului, cu 
scula lui Frank. A trebuit să intre cerşetorul în raza noastră de 
acţiune. Mare ghinion! 

* 

Alergară în neştire pe plajă, preţ de câteva minute, până 
ajunseră într-un loc unde ţărmul se termina într-o coastă 
abruptă. Dovedind, spre ghinionul celor doi detectivi, o rezistenţă 
fizică remarcabilă, cerşetorul o luă la goană în sus, spre creastă. 
Când sosiră în sfârşit şi cei doi pe platforma de la capătul 
coastei, cerşetorul nu se mai zărea. Se mai puteau însă desluşi, 
undeva la distanţă, stopurile unei maşini ce se îndepărta în mare 
viteză. 

Cei doi se aşezară, sfârşiţi de oboseală, pe marginea drumului. 
Suflau din greu ca două locomotive care ar fi trebuit date la 
casat. 

— lar l-am ratat, fir-ar să fie! se lamentă Frank. A treia oară 
nu-mi mai scapă, fir-ar să fie! Tot pun eu mâna pe el până la 
urmă, dacă ne mai dă târcoale. 

— Măcar de ar urma o a treia oară, se arătă Malcom mai 
circumspect. Individul trebuie să fi făcut ceva sport la viaţa lui. 
Nu mi s-a mai întâmplat să alerg în spatele unui infractor şi să 
mă devanseze cu o sută de metri. Ori am îmbătrânit mai mult 
decât îmi place să cred, ori tocmai am alergat după un sportiv de 
performanţă. Asta e părerea mea. 

— Eu zic că am îmbătrânit în timp ce alergam după un atlet, 
tinu Frank să-l liniştească. Ei! Acum, asta e, nu pune la suflet. 

Se uită la ceas şi constată că era aproape ora douăsprezece 
din noapte. 

— Aoleu! zise agentul, nu mai am timp să-mi iau costumul şi 
placa. 

— N-o să ai nevoie de costum din cauciucul în noaptea asta, 
iar placă are fata. Vezi să ai celălalt cauciuc la tine, că şi ăla te 
ajută la alunecat prin mediul umed. In plus, te mai şi protejează, 
aşa, pentru orice eventualitate. 

— Zău? se prefăcu mirat Frank. La asta foloseşte 
prezervativul? N-am bănuit... 

— Lasă ironiile şi hai la maşină! Trebuie să ajungi la timp, ca 
să scap şi eu de tine mai repede, altfel nu mai apuc să-mi găsesc 
tovarăşă peste noapte. Nu am fost prevăzător ca tine ca să-mi 
aranjez o întâlnire, n-am avut norocul să fiu urmărit de tipa care 
ţi-a jucat festa pe aeroport, iar dacă mai am şi un pic de ghinion 
se duce totul de râpă. 

— Oricum - aprecie Frank în timp ce se ridica şi se scutura de 
praf - probabil n-ai fi prins-o nici pe aia de la aeroport, la cât de 
ramolit eşti. 

Ajunse în cele din urmă la întâlnire, conform înţelegerii cu 
Sandra. Evident că ora lui nu era aceeaşi cu ora ei. Observase de 
multă vreme că femeile funcţionează după cu totul alte 
coordonate temporale decât restul vieţuitoarelor. Asta îl ajuta să 
nu se mai impacienteze când rămânea „blocat” pe vreun colţ de 
stradă sau în alt loc de întâlnire. Mai era ceva: trecuse o vreme 
de când nu mai fixase vreo întâlnire amoroasă sub clar de lună. 
Graţie meseriei pe care o practica, ajunsese să „consume” pe loc 
tot ce-i cădea în raza vizuală, ca o cămilă care bea apă când 
apucă, pentru orice eventualitate. 

— O să ajungi în iad! îi şoptea întotdeauna îngeraşul de pe 
umărul drept, ca reproş pentru că era doar „consumator”, în loc 
să-şi plătească preţul plăcerii prin corvoada convieţuirii cu 
femeile pe care le „digera” cu orice ocazie. 

— O să ajungi în iad! îi spunea şi drăcuşorul de pe umărul 

stâng, pe un cu totul alt ton, în timp ce se înfrupta din bunătăţile 
unei tipe coborâte parcă de pe coperta unei reviste sexy. 

Drăcuşorul lui era întotdeauna extrem de încântat de femeile 
care îl încolţeau pe stăpânul său. In sfârşit, având în vedere că, 
oricum, vremea amorului trecea, Frank nu refuza pe nimeni, 
dacă putea face dovada că nu e de sex masculin. 

Spre surprinderea lui, în timp ce aştepta cuminte să apară 
Sandra, văzu o siluetă luptându-se cu valurile pe un surf, care se 
îndrepta spre țărm. 

— Ar fi ceva! spuse el cu voce tare. Ca Afrodita, elegaaant! 

Într-adevăr, silueta neclară căpăta conturul impresionant al 
Sandrei, care tăia cu placa valurile învolburate ale oceanului. 
Frank începu să-i facă semne. Era o noapte superbă, cu o lună 
imensă şi roşie. 

Când Sandra ajunse aproape de țărm, îl invită să o urmeze şi 
viră din nou spre larg. Tot atunci, agentul observă că fata era 
goală puşcă. 

— Stai! strigă Frank. N-am echipamentul! Nu am surf! Ei, la 
naiba cu el! îşi spuse, văzând că nu are şanse s-o convingă pe 
această amazoană a oceanului ca să iasă din apă. Am să intru 
aşa cum sunt. 

Şi începu precipitat să-şi arunce hainele de pe el, în timp ce se 
grăbea spre ocean. 

Se aruncă nerăbdător în apă şi înotă cu viteză spre Sandra. 

Sper să nu mă mai fugărească şi asta prin ocean, că mi-a 
ajuns  cerşetorul, se gândi Frank în timp ce dădea cu 
conştiinciozitate din braţe. Am alergat destul pe ziua de azi. 

Spre norocul lui, Sandra observă că detectivul este fără placă 
şi se decise să-l aştepte. Scoase vela şi o lăsă astfel încât să 
plutească pe lângă placa de care era legată cu o sfoară. Apoi se 
lungi pe spate şi începu să dea molatic din braţe. Oceanul se 
liniştise de tot, parcă pentru a nu-i deranja pe cei doi amorezi din 
ceea ce aveau de gând să întreprindă. 

— Te laşi aşteptat, copoiule! îl luă în primire pe Frank, când 
acesta ajunse în sfârşit la ea, încercând să gâfâie cât mai discret 
posibil. 

— Îmi cer scuze, am reţinut greşit locul de întâlnire şi am venit 
fără sextant. A, şi pentru uşurinţa comunicării, spuse el, 
săltându-se din apă peste trupul gol al fetei, spune-mi, de 
exemplu, Frank. „Copoiule” e prea familial. 

— Cine a pomenit ceva despre vreo comunicare, comentă 
Sandra, înlănţuindu-l cu braţele şi apropiindu-l de buzele ei. 

Frank se lăsă atras de data asta într-un sărut prelung şi sărat. 
Când simţiră amândoi că se îneacă fără să fie sub apă, se lansară 
într-o serie de săruturi mai scurte, dar nu mai puţin pasionale. 
Frank începu să alunece lent spre apă, lipindu-şi buzele fierbinţi 
pe toate zonele pe care le lăsa în urmă în timpul glisării, până 
ajunse unde îşi dorise. Acolo zăbovi, sperând ca proverbul să fie 
corect şi Sandra să nu piară decât pe limba ei, nu şi pe a lui. 
incepu o adevărată odisee, cutreierând de unul singur pe unde 
alţii n-ar fi reuşit să ajungă nici în grup, explorând toate 
cotloanele, până când trupul din ce în ce mai încordat al femeii îl 
înştiinţă că s-ar putea să ajungă la liman mai repede decât se 
aştepta. 

Atunci îşi dădu drumul în apă, ceea ce o făcu pe Sandra să 
scoată un strigăt mic de surpriză, dar şi de încântare. Apăru 
imediat la suprafaţă, la capătul celălalt al plăcii de surfing şi se 
ridică cât să ajungă să-şi unească din nou buzele cu cele 
aşteptând ale femeii, nevoită să-şi arcuiască trupul pentru a-i 
uşura bărbatului incursiunea. Frank se simţea extraordinar, cum 
nu se mai întâmplase de foarte multă vreme. Sărutând ca pe un 
triton pe jumătate ieşit din valurile oceanului, această femeie, 
frumoasă cu adevărat, percepea cum sarea i se întăreşte pe 
trup. Sau poate nu era sarea? Când Sandra se decise să se 
întoarcă cu faţa la el, bărbatul se lăsă din nou să alunece în apă. 

Femeia nu se mai sperie de data asta, ci rămase calmă în 
aşteptare, uitându-se înfiorată la luna cea roşie care se reflecta 
în ocean. Conform aşteptărilor, Frank apăru din nou la suprafaţă 
şi, profitând de faptul că Sandra expunea acum o parte pe care 
el nu apucase să o desfete cu sărutări, refăcu în sens invers 
traseul pe care îl alesese înainte de prima dispariţie. 

Incepu cu dezmierdările de la tălpi, urcă pe pulpele tari şi 
alunecoase, poposi o vreme dezmierdând cu răbdare şi pricepere 
fesele tari şi bombate ale Sandrei, urcând fără grabă spre 
şănţuleţul apetisant al şirei spinării. 

Sandra se lăsa sărutată şi degustată centimetru cu 
centimetru, răbdătoare, înfiorându-se în aşteptarea momentului 
în care gura lui Frank va ajunge în dreptul cefei sale, iar bărbăţia 
lui o va pătrunde cu putere din spate. 

Totul decurse aşa cum se aşteptase. Trupul lui Frank urcă 
încet, încet peste ea şi Sandra îşi plecă lin capul, oferindu-şi 
întreagă ceafa sărutărilor lui. Apoi urmă surpriza care o făcu să 
ridice din nou capul, în momentul când se simţi pătrunsă de 
membrul de dimensiuni nebănuite. In prima fază ţipă de durere, 

de parcă ar fi fost dezvirginată, însă supliciul se transformă 
fulgerător într-o satisfacţie de nebănuit. Nicicând nu mai simţise 
aşa ceva, nu mai trăise o asemenea voluptate. Era, totuşi, prea 
excitată pentru ca durerea să mai conteze sau să dureze. Se lăsă 
în voia unei intensităţi a plăcerii pe care nu credea că o poate 
ajunge şi avu trei orgasme înainte să-şi dea seama ce se 
întâmplă cu ea. 

Frank trecuse de etapa în care încerca să protejeze femeia şi 
începu să se împingă cu putere în ea, astfel încât Sandra avea 
impresia că placa era împinsă în larg de energia bărbatului. 
Acest lucru, însă, o interesa prea puţin. Ar fi fost în stare să 
plutească până şi în jurul lumii, toată viaţa, în condiţiile unei 
asemenea propulsări. Intr-un târziu simţi, de undeva din al 
nouălea cer, trupul bărbatului cabrându-se şi se umplu de 
fericirea lui până în cele mai neaşteptate adâncuri ale făpturii ei. 

Frank alunecă din nou în apă, iar ea - brusc foarte slăbită - îşi 
lăsă braţul să atârne molatic în ocean, liniştit parcă şi el de ceea 
ce se petrecuse între oaspeţii nopţii. Sandra simţi un trup 
prelingându-se pe lângă braţul ei şi zâmbi mulţumită şi fericită 
de această atingere. De undeva, din afara ei parcă, i se strecură 
un fior în suflet, care îi spunea că ceva nu era, totuşi, în regulă. 
Tresări violent. Trupul care îi atingea braţul era imobil, 
legănându-se uşor în ritmul valurilor. 

— Asta cred c-o să-ţi amintească numele meu ceva vreme, 
spuse Frank, neînţelegând de ce femeia ţipă ca o apucată, 
tulburând liniştea nopţii şi pacea lor sufletească, precum un 
pumnal ce sfâşie o pânză de bumbac 100%. 

Cum ţipătul se repetă şi mai înfiorător, riscând să se 
transforme într-un adevărat urlet de fiară înjunghiată, Frank se 
repezi înot spre locul în care Sandra îşi ţintuise privirea. În 
dreptul umărului drept al femeii se legăna, cu gâtlejul sfâşiat, 
surferul care lansase ideea cercetării iahtului recent ancorat în 
larg. 

CAPITOLUL 5 


— N-am mai găsit nici un iaht, bineînţeles! oftă Mark cu năduf. 
Ce-a fost în capul vostru să amestecați civili în ancheta asta, n- 
am nici cea mai mică idee? Ştiaţi foarte bine că tipul e periculos! 
V-aţi purtat ca nişte ageamii, asta e! 

Malcom şi Frank stăteau amândoi spăşiţi, cu capetele plecate, 
gândindu-se la tragedia la care, fără să vrea, contribuiseră din 
plin, după toate probabilitățile. 

— Ţi-am mai spus, şefu', că n-am amestecat pe nimeni, spuse 
Frank, fără convingere însă. N-am avut nici o intenţie şi era vorba 
doar despre nişte informaţii, nu despre acţiune. Cine s-ar fi 
gândit că nebunul se duce să verifice iahtul, făcând pe 
detectivul. Dar suntem siguri că era muşcătură de om? Poate l-a 
muşcat vreun rechin sau altă vietate acvatică. 

Frank nu credea nici el ce spune. Rechinii nu muşcă, ci 
mănâncă, iar cadavrul nesăbuitului surfer prezenta o singură 
muşcătură la gât, şi aia de dimensiune relativ reduse. Nu putea fi 
a unui animal de pradă şi cu atât mai puţin acvatic. 

— Nu crezi nici tu ce debitezi! îl dibui Mark fără greutate. De 
altfel, s-a confirmat oficial că urmele de pe gât aparţin unei 
dentiţii identice cu a Dinţosului. E clar că el a făcut-o, iar noi 
suntem răspunzători şi pentru această moarte, adăugă bătrânul 
cu tristeţe în glas. 

— Ce porcărie! declară ofticat şi Malcom. Cum o să mai dau 
ochii cu gaşca, după grozăvia asta? De-acum înainte or să 
creadă că aduc moartea cu mine când mă apropii. 

— Ca să nu mai spun că refuz să înţeleg ce căutai tu în apă cu 
juna, făcu Mark abstracţie de intervenţia neinteresantă a lui 
Scândurică. Am auzit că fata a albit complet din cauza şocului 
trăit. E adevărat? 

— Cum să fie?! Asta e o exagerare cât casa de nebuni! se 
repezi Frank. Poate că două-trei şuviţe, acolo, s-or fi decolorat, 
dar nu mai mult. Nu e nici o tragedie. Se rezolvă cu puţină 
vopsea sau cu un şampon d-ăla special din care foloseşte şi 
Excelenţa Sa, Robert O'Neill ca să-şi ascundă ghioceii de la 
tâmple. Partenere, te asigur că n-ai de ce să-ţi faci griji din 
pricina Sandrei! Şi sunt convins că nu regretă clipele trăite în 
compania mea, adăugă el ca pentru sine, şi un zâmbet nostalgic 
îi înflori pe figură. 

Mark ar mai fi spus ceva, dar pe uşa biroului îşi făcu apariţia 
Rose. 

— Am auzit, Frank! Te-am aşteptat degeaba aseară să mă mai 
recunoşti. 

Apoi, adresându-se lui Mark: 

— Sună telefonul la reşedinţa Ascott. 

Mark se precipită să ridice receptorul în timp util. Pentru a 
uşura ancheta, se realizase o derivație de la telefonul nepoatei 
sale la secţie. 

— Alo, cine e? rosti el repede. 

Auzi în receptor o răsuflare uşoară, apoi o voce de femeie: 

— Dacă-ţi vrei strănepoata înapoi, ieşi pe interval cu un milion 
de verzişori. In seara asta, la barul „Colţul îngerilor”, ora nouă şi 
cinzeci şi cinci de minute, prima masă din dreapta. Laşi valiza şi 
ieşi. Vino singur! La zece şi cinci minute te întorci la aceeaşi 
masă. Sub tăblie vei găsi lipit un plic cu locaţia exactă a micuţei 
Drew. Sper că ai înţeles instrucţiunile, fiindcă n-am să le repet. 

— Bine, dar... apucă Mark să spună înainte ca telefonul să-i fie 
închis în nas. 

Se aşeză, mai mult se lăsă să cadă pe un scaun, cu o privire 
pierdută. Işi prinse capul în palme şi tăcu o vreme, fără să fie 
deranjat de nimeni. 

— Ce-i, şefu', veşti proaste? încercă mai tânărul său partener 
să-l readucă cu picioarele pe pământ. 

Mark se uită la el, ca şi cum abia atunci i-ar fi observat 
prezenţa în cameră, apoi privi dincolo de agent, undeva în 
spatele lui, de parcă Frank ar fi devenit dintr-odată transparent. 
Spuse, fără a părea că se adresează cuiva anume: 

— Nu mai înţeleg nimic! Ce vrea de fapt? Bani sau ce mama 
naibii? 

— Hai, şefule, nu ne mai ţine încordaţi! Revino-ţi! Cine era? Ce 
ţi-a spus? 

— O duduie, îngăimă bătrânul. Vrea un milion de dolari pentru 
a o elibera pe Drew. Nu ştiu cine mai poate fi şi asta?! 

— Ce? Bani? Păi... 

Frank părea la fel de bulversat de cele auzite. Chiar dacă 
situaţia păruse disperată până în acel moment, avea totuşi o 
logică, ceea ce făcea ca ancheta să poată urma un curs firesc. 
impreună cu încărcătura emoţională, desigur, dar în mod firesc. 
Odată cu ultimul telefon, totul se amesteca haotic, se pierdea 
într-o ceaţă deasă şi sufocantă. Agenţii Diviziei Secrete din 
cadrul FBI nu mai înțelegeau o iotă din ce se petrecea. 

Nu numai că nu se mai punea problema unor declaraţii 
publice, dar apăruse un personaj ce aparent nu avea nimic în 
comun cu actorii de până atunci. O femeie! Ca personaj principal, 
nu ca element de scenografie. 

— Am o propunere, se simţi dator Malcom să intervină. Haideţi 
să, nu pierdem foarte mult timp cu judecarea cazului per 
ansamblu. Concret, ce-a zis femeia că trebuie să facem, facem! 
Apoi, mai vedem noi. 

Atât Mark cât şi Frank căzură de acord că era cea mai bună 
soluţie pentru următoarele ore. Alta oricum nu le venea în minte. 

— OK! spuse Mark, scuturându-se ca de-un vis urât. Frank, te 
duci şi scoţi un milion de dolari din bancă! Urgent! 

— Un milio... Hei, unde lucraţi voi? rămase Malcom interzis de 
uşurinţa cu care fusese rostită aceea sumă de neconceput 
pentru un slujbaş onest al statului american. Puteţi scoate un 
milion de dolari când vă vine pe chelie? Ce mai chestie!... 

— N-am timp, Scândurică, să-ţi explic ce şi cum în momentul 
ăsta, spuse Frank, nereuşind să-şi ascundă o undă de mândrie, 
provocată de mirarea confratelui mai sărac şi la pungă, şi cu 
duhul. Bun - se întoarse el spre Mark - şi apoi? 

— Malcom - se adresă bătrânul poliţistului, ignorându-l pe 
colegul lui - unde e „Colţul îngerilor”? Ai auzit de cârciuma asta? 

— „Colţul îngerilor”... Aa, cum să nu ştiu! îşi aminti acesta. E 
chiar în apropierea locuinţei mele. O chestie mică, nimic 
spectaculos. Localul se închide la zece seara din lipsă de 
clientelă. De fapt, nici nu ştiu dacă are clienţi vreodată, că nu 
prea văd aglomeraţie pe la ei şi nici automobile parcate prin 
preajmă. De intrat, n-am intrat niciodată. Nu m-a împins 
curiozitatea. 

— Asta n-are importanţă. Vreau un filaj discret al tavernei, 
începând chiar din acest moment, ceru Mark, consultându-şi 
ceasul. Poze cu toţi cei care intră sau ies, filmări etc. Dacă zici că 
nu e un loc aglomerat, n-o să vă fie prea greu. La zece fără cinci 
trebuie să intru şi să las valiza cu bani... Deci, chiar înainte de 
închidere. Parcă ziceai că la zece se termină programul, nu? 

— Intocmai, confirmă Malcom Bonnel, consultându-şi ceasul la 
rândul lui. 

Mark continuă să raţioneze cu voce tare, scărpinându-şi 
bărbia: 

— Probabil că acela sau aceea care va intra să ia 
geamantanul, va lăsa şi plicul lipit sub tăblia mesei, altfel aş 
putea să-l găsesc chiar când intru cu banii. Deci, nu va fi acolo 

dinainte. Şi ce dacă? se contrazise singur. Chiar dacă aş găsi 
plicul, ei ar avea copilul, deci tot ar trebui să le las banii... Ce 
naiba, s-au tâmpit ei sau eu? Nu mai înţeleg nimic. 

In momentul acela, în birou îşi făcu apariţia un poliţist. 

— Domnule, îmi pare rău dar n-am identificat vreo urmă! 
Ceaţă totală. 

— Ce urmă? încercă Mark să ghicească la ce se referea 
polițistul. La ce fel de urmă te referi, dacă nu te superi? 

— Păi... se bâlbâi polițistul, la portretele-robot. Tura de noapte 
a dat raportul: nici un indiciu. 

— Aha... realiză bătrânul, în cele din urmă. Portretele-robot. 
Da, bine. Mulţumesc! Eşti liber! Acum nu mă interesează asta, 
continuă el, în vreme ce tipul, îl privea ca pe unul căruia i s-au 
cam rătăcit minţile. 

Dar pentru că nu-şi putea permite vreo remarcă personală, 
polițistul se retrase discret din încăpere, închinându-se de trei ori 
la rând după ce închise uşa în urma lui. 

— Frank, dispari! La fel şi tu, Malcom. Hai, la treabă! Ce mama 
naibii, chiar trebuie să vă împing de la spate?! 

După ce tinerii plecară care încotro, Mark se aşeză din nou pe 
scaun, făcându-şi calculele: 

Indiferent dacă îi dau sau nu banii, viața lui Drew se află în 
acelaşi pericol. Deci, aş putea să nu dau banii. Dar dacă totul se 
sfârşeşte prost (şi nici nu vreau să mă gândesc că s-ar putea 
întâmpla una ca asta) mi-aş reproşa toată viaţa că n-am 
procedat cum mi s-a cerut. E clar, nu mă pot juca cu viața 
micuței după cum mi se năzare. Dacă dau banii, înseamnă că am 
făcut tot ce-am putut... ceea ce e o scuză încă şi mai jalnică! Ce 
naiba, sunt ditamai detectivul, nu băcanul din colțul străzii! 
Trebuie să găsesc o cale de ieşire din nebunia asta. Nu am nici o 
scuză. Nu se poate să fi acumulat atâta experiența şi să nu 
înțeleg ce se întâmplă în jurul meu. Bun, de acord, continuă el să 
vorbească cu glas tare. Dinţosul nu e tocmai un om normal, deci 
logica mea poate să deraieze în încercarea de a ţine pasul cu 
tipul lui de gândire, dar oricum... E singura pistă valabilă pe care 
o am. Va încerca să scoată banii pe undeva prin spate sau va 
trimite un nevinovat să facă pe curierul. Nu-i nimic, îl vom 
urmări. Probabil, crede că voi alerga s-o iau pe Drew din locul 
indicat în plicul pe care-l voi găsi sub masă şi o să neglijez 
urmărirea comisionarului... Ei bine, se înşală. li voi trimite pe cei 
doi năpârstoci în urmărire şi voi merge eu la locul indicat. Nu e 
chiar aşa deştept, Dinţosul... Relațiile ce sunt de capul lui, altfel 

nu se afla acum în libertate! 
* 

La ora indicată, Mark se găsea aproape de intrarea barului. În 
timp ce se apropia, încerca să repereze forţele de poliţie ascunse 
în clădirile din jur, cu toată aparatura specifică în funcţiune. 

Foarte bine, îşi zise, nu se vede nimeni şi nimic. Tipii lucrează 
profesionist. Am fost inspirat că am renunţat la clasicele 
personaje „sub acoperire”: mama cu copilul în cărucior, tânărul 
care-şi aşteaptă iubita la colț de stradă, lustragiul şi oamenii de 
la telefoane. Perfect! Chiar dacă bănuieşte că nu sunt singur, nu 
poate avea nici o dovadă în acest sens. Va trebui să comită o 
greşeală. 

Era ora nouă şi cinzeci şi cinci de minute fix. Intră hotărât în 
bar. Aruncă o privire rapidă şi constată că localul era gol-goluţ. 
Nici măcar barmanul nu era acolo. Părea un loc părăsit, doar 
curăţenia ce domnea peste tot sugera funcţionalitatea normală a 
cârciumioarei sau ce-o fi fost ea. Se îndreptă spre masa indicată, 
se aplecă şi lăsă dedesubt valiza cu un milion de dolari. În vreme 
ce aşeză bagajul, aruncă o privire rapidă sub tăblie... Nimic lipit 
dedesubt. 

leşi rapid, pentru a nu fi suspectat de cine ştie ce, apoi începu 
să se plimbe, în aşteptarea orei indicate de vocea feminină la 
telefon. 

Să văd cum iese din chestia asta. V-a trebui să intre cineva, să 
ia valiza şi să lase indicațiile. Şi toate astea, pe sub nasul meu! 
Categoric, tipul e dement... Mania lui pentru spectacole de 
operetă, o să-i fie fatală până la urmă. O să-l coste din nou 
libertatea, de astă dată pentru mulţi, mulți ani. Vrea să-şi bată 
joc de mine sau speră să fac un atac de inimă? Nici vorbă să mi 
se întâmple una ca asta. Dementul vrea să mă omoare cu mâna 
lui, de fapt cu dinții lui, câte puţin, aşa cum mi-a şi promis. Un 
atac de cord i-ar distruge planurile şi l-ar dezamăgi profund. 

Deodată se auzi un zumzet, venind din susul străzii pe care-şi 
plimba raţionamentele şi trupul supraponderal. Işi ridică privirea 
şi zări un grup de vreo douăzeci de tineri, în aparenţă elevi, 
îmbrăcaţi toţi la fel, în uniforme de cercetaşi. Se îndreptau spre 
bar, veselindu-se de mama focului, aşa cum fac tinerii de vârsta 
lor. Spre surprinderea agentului, intrară cu toţii în bar. 

Nu putea să desluşească foarte bine ce se întâmpla înăuntru. 
Probabil că nici ceilalţi agenţi nu puteau observa toate mişcările, 
în ciuda aparaturii sofisticate pe care o foloseau. Dintr-o 
cârciumă pustie, „Colțul îngerilor” devenise un local 

supraaglomerat, cu personaje semănând foarte bine între ele, 
din cauza uniformelor. Imposibil de făcut diferențieri. 

Bine jucat! Trebui să admită Mark în sinea lui. Dar cum o să 
ascundă ăştia valiza? Am profitat de lipsa indicațiilor cu privire la 
mărimea bagajului şi a bancnotelor, aşa că am luat cel mai greu 
manipulabil geamantan pe care l-am găsit. 

Spre surprinderea lui, după cinci minute, tot aşa cum 
intraseră, exuberanţi şi nevinovaţi, tinerii ieşiră toţi deodată. 
Exista o singură diferenţă. Imediat ce ajunseră în stradă, se 
despărţiră cu toţii şi plecară fiecare în altă direcţie: unii pe jos, 
alţii luând câte o maşină din parcare, scutere şi chiar un taxi care 
staţiona ceva mai încolo. Pe scurt, în câteva secunde locul era la 
fel de gol ca înainte de sosirea lor. Până să realizeze mişcarea, 
barul era la fel de pustiu cum fusese cu şase minute în urmă. 

— Frank, ce se întâmplă? şopti Mark în microfonul instalat în 
spatele cravatei. Voi aţi văzut ceva? 

— Ce să se întâmple? Tu ai fost mai aproape de ei. Nimeni nu 
a ieşit cu valiza nici prin faţă nici prin spate. Am trimis câţiva 
agenţi să-i urmărească pe unii dintre tineri, la întâmplare. Şi eu 
mă aflu pe urmele unuia. Asta-i tot ce-ţi pot comunica până în 
acest moment. Continuăm operaţiunea, nu? 

— Continuăm, ce să facem, dumnezeii ei de viaţă! rosti Mark 
înciudat, amintindu-şi că trebuie să-şi consulte ceasul, dacă 
dorea să respecte instrucţiunile până la sfârşit. 

Era ora zece şi cinci minute. Venise timpul să intre şi să ridice 
plicul din ascunzătoarea lui. Dar cine putuse să ia valiza? 

In cârciumă domnea aceeaşi atmosferă ireală, de pustiu, de 
loc în care nu se întâmplă niciodată nimic. Se îndreptă spre masă 
şi se opri uimit în dreptul ei. Geamantanul era la locul în care îl 
lăsase. li venea să se frece la ochi, să se ciupească, pentru a se 
convinge că nu visează defel. Se aplecă, se uită sub tăblia mesei 
şi zări un plic de dimensiuni normale, lipit cu benzi adezive în 
toate cele patru colţuri. II luă, apucă şi valiza şi se aşeză pe 
scaun. Deschise prima dată valiza. Spre marea lui surpriză, era la 
fel de plină cum o lăsase. Desfăcu plicul. Inăuntru găsi un text, 
scris la computer: „Credeai că sunt genul interesat de bani? 
Fraiere! O să mori pe rând!” 

Mark simţi că-l apucă ameţeala. Continua să fie confuz. De 
fapt, din ce în ce mai confuz. Incepu să audă nişte fâşâituri în 
difuzorul miniatural: 

— Se... a... Să... €... AC? 

Inhăță nervos valiza, plicul şi ieşi furios din bar. Ajuns în 

stradă, începu să strige în microfonul pe care şi-l smulse din 
cravata sub care fusese mascat: 

— Frank, a fost un bluf! O cacealma. Dinţosu' continuă să-şi 
bată joc de mine cum are chef. Nu ştiu de ce a făcut-o, dar asta 
e. La loc comanda! 

— Şefu', abia acum te aud. A trecut un avion pe deasupra şi 
am pierdut legătura. Mai spune o dată! 

Mark îşi trase o palmă peste frunte şi se aşeză pe bordură, 
ceea ce nu era deloc un exerciţiu uşor pentru gabaritul lui 
depăşit. In sfârşit, înţelese ce se întâmplă. 

În difuzorul fixat în ureche, Frank continua să turuie ca un 
comentator al unei curse de câini: 

— Am urmărit pas cu pas un puştan, până când a ajuns la el 
acasă. Nu s-a întâlnit cu nimeni, n-a lăsat nimic pe tot parcursul. 
Cred că era un „iepure” fals. Ce fac, intru peste el şi îl iau la 
întrebări - pe el şi pe părinţi - sau aştept rezultatele celorlalte 
urmăriri? 

— Nu faci nimic, asule, îl ironiză partenerul său. Şi dacă vrei 
concluzia mea, ca să te mai luminezi şi tu puţin, află că toţi au 
fost nişte iepuri falşi. După vizita neaşteptată a amicului vostru 
pe iaht, Dinţosul s-a simţit în nesiguranţă şi a vrut să ne 
ameţească, astfel încât să poată părăsi în linişte oraşul, poate 
chiar şi ţara. Ne-am concentrat ca nişte fraieri ce suntem cu toţi, 
dar mai ales eu, pe pista asta stupidă. Din neglijenţă, am 
abandonat restul căutărilor. Ne-a făcut, ce mai... Mă grăbesc să 
ajung la secţie. Ne vedem acolo. la-l şi pe Scândurică ăla al tău! 

Bătrânul se îndreptă precipitat spre maşina care era parcată 
două străzi mai departe, ascunsă într-o curte. 

Câte precauțiuni inutile! se gândi el cu amărăciune şi cu furie 
în acelaşi timp. Și pentru ce? Ca să ajungem până la urmă bătaia 
de joc a unui psihopat, care mai e şi canibal pe deasupra. Halal 
să-mi fie! 

— Fă-mi urgent legătura cu şeful tău! îi ceru el şoferului, care 
pornise motorul când îl văzu apropiindu-se. 

Acesta începu să dea câteva apeluri prin staţie, apoi îi întinse 
microfonul. 

— Jimmie, am luat plasă. Transmite, urgent, la toate 
aeroporturile portretele Dinţosului, ale lui Drew şi ale pitpalacilor 
celorlalţi. Am bănuiala că e prea târziu, dar încă nu inutil. 
Mulţumesc! Ajung şi eu cât de repede pot la secţie. 

* 


— Şi zi aşa, şefu', eşti sigur că asta s-a întâmplat? întrebă 

Frank când ajunseră la sediul poliţiei. Sosiseră aproape în acelaşi 
timp. 

— Nouăzeci la sută sigur, îl corectă Mark. Dar dacă vrei, putem 
face un pariu, ca să fie mai palpitant. O să-ţi pot spune cu 
exactitate în vreo jumătate de oră, poate puţin mai mult, dar 
oricum e singura explicaţie logică pe care o găsesc în aceste 
clipe, la repezeală. De fapt, am avut mai curând o revelaţie, când 
mi-ai spus că te-a bruiat un avion. Stăteam ca prostu' în stradă şi 
nu înţelegeam rostul balamucului cu banii, cu biletul conţinând 
instrucţiuni despre locaţia acea, cu toată mişcarea asta 
impresionantă de trupe. Cuvântul rostit de tine, „avion”, mi-a 
atras atenţia în mod deosebit. Parcă era piesa care îmi lipsea din 
tot acest puzzle. 

— Bine, dar nu crezi că ar trebui să-i luăm la întrebări pe 
puştani? Unul dintre ei a lipit plicul, iar ceilalţi l-au văzut sau 
ştiau despre existenţa lui. Plus că, mai mult ca sigur, au fost 
organizaţi de cineva. Eu aş zice să nu abandonăm pista asta, se 
încăpăţână Frank, furios că fuseseră jucaţi pe degete într-un 
asemenea hal. Trebuie să cercetăm şi barul, să vedem ce-i cu el, 
cine-i proprietarul etc. Putem obţine o mulţime de indicii care ne 
pot fi de folos, nu crezi? 

Mark se uită, cu oarecare condescendenţă, la colegul lui mai 
puţin experimentat. 

— Tocmai aici e cusurul afacerii, înţelegi? Prea multe porţi 
deschise, prea multă deconspirare în acest joc de „V-aţi 
ascunselea”. Nu merita să rişte pentru altceva. Gândeşte-te că 
nici măcar n-a luat banii. Nu! Mai mult ca sigur că a plecat din 
ţară. Aşteaptă numai puţin şi o să te convingi! 

Mark se simţea din nou în formă. Inţelegea! lar asta însemna 
foarte mult pentru el. Nu stătea mai bine ca până acum, ba 
poate chiar mai rău, dar era pe un teren pe care îl simţea solid 
sub picioare. leşise din ceața care-l învăluise în ultimele zile, 
odată cu moartea tragică a bunului său amic. Dinţosul nu era 
prost şi nici aşa nebun cum îl crezuse. Cu anumite limite, 
bineînţeles. Asta îi va fi fatal, era sigur, căci pasărea prea limba 
ei piere. 

Atâta timp cât păruse că funcţionează ca un tip deranjat rău 
de tot la mansardă, Mark fusese disperat, pentru că n-avea idee 
cum să-l abordeze. E greu să prinzi un nebun, pentru că nu-l poţi 
urmări, nu-i poţi înţelege mişcările şi nici dejuca acţiunile. El se 
află în afara jocului, în afara regulilor. Un astfel de om este 
capturat din întâmplare, dacă este prins. Nu altfel. Un nebun nu 

face greşeli, iar pentru asta trebuie să aibă un punct fix sau un 
traseu de la care să devieze, din prostie, din neglijenţă, din o mie 
şi unul de motive. Dinţosul nu era descreierat, în ciuda acceselor 
sale sadice, psihopatologice, deci putea fi urmărit după regulile 
jocului. Mark începea să-l înţeleagă, îi dibuia stilul. Nu putea rata. 
N-avea voie să rateze. Era soarta nepoţelei lui în joc. Sigur, 
riscând să-l dovedească pe psihopat, îşi putea pierde viaţa. De 
acord! Dar nu putea rata. Asta în nici un caz. 

— Din curiozitate, trimite pe cineva să vadă dacă barul mai e 
deschis la ora asta. Pun pariu pe o excursie pe Himalaya, contra 
bilelor dezumflate ale şefului nostru, că n-a tras nimeni obloanele 
nici până la ora asta. Patronul e ori mort ori dispărut. Te prinzi? 

— Nu, dar trimit pe cineva, spuse Frank, bucuros că şeful lui 
ieşise din pasa proastă în care se găsea. Pe urmă stabilim ce mai 
facem în continuare. 

— Ştii ceva? adăugă Mark. Până aflăm ruta pe care şi-a luat 
zborul Dinţosul, aş mânca ceva. Nebunia din seara asta mi-a 
secătuit intestinele, partenere. 

— De acord, bătrâne! Am să-l rog pe Scândurică să ne 
recomande un restaurant unde n-a mai fost şi nici n-are de gând 
să meargă. 

CAPITOLUL 6 


Malcom năvăli, pur şi simplu, pe uşa restaurantului în care cei 
doi detectivi încercau să-şi potolească foamea. Mark mânca 
exact ca-n zilele lui bune. Prefera pentru moment să uite 
necazurile în care intrase. li anunţase pe cei doi Ascott că 
situaţia era sub control şi că recuperarea lui Drew era doar o 
chestiune de câteva zile. Le spusese, de asemenea, că este 
probabil ca fiica lor să nu se mai găsească pe teritoriul Statelor 
Unite, graţie unei manevre abile a lui. Aceasta îl împinsese pe 
răpitor într-o altă ţară în care el, Mark, să nu mai fie legat de 
toate amănuntele legii şi să poată rezolva situaţia rapid şi 
definitiv. Nu ştia dacă îl crezuseră întocmai, însă era sigur că 
aceasta era singura variantă în care îi putea linişti cât de cât. 
Minciuna e şi ea bună câteodată. Amestecul şi disperarea unor 
părinţi deznădăjduiţi în cadrul unei anchete de acest fel, nu ar fi 
făcut decât să îngreuneze prinderea Dinţosului. 

Aşa că, tot ce mai avea de făcut până la aflarea unei veşti 
multumitoare, era să-şi completeze necesarul de calorii 
trebuincioase derulării celei de-a doua părţi a operaţiunii, cum îi 
plăcea lui să spună, pentru a-şi crea impresia unei evoluţii 
pozitive. 

Se afla în punctul în care, de obicei, cerea un supliment la cea 
de-a treia friptură în sânge, când Malcom intră să-i anunţe că 
Drew fusese văzută pe aeroport şi că se îmbarcase în cursa de 
Roma. 

— Roma! Cetatea eternă! Destul de previzibil, nu? se uită el 
întrebător spre Frank, căutând aprobarea acestuia. 

Dar partenerul său moţăia pe rupte, în scaunul de alături. 
Avusese o noapte grea cu urmăriri, navigaţie, Sandra şi cadavrul 
acela înfricoşător. 

— Hei, tinere, cu tine vorbesc! simţi Mark nevoia de a-l scoate 
din adormire. Mergem la Roma. Trebuie să recunoşti că această 
destinaţie nu este inedită pentru unul care se numeşte Giovanni 
Vertelucci. 

— Da, ce să spun, mormăi Frank, încă adormit. Nu l-am dibuit 
noi acasă şi o să-l încătuşăm la mama naibii! Mă bucur că eşti 
aşa entuziast, dar eu m-aş duce să mă culc. Presupun că nu vrei 
să plecăm în noaptea asta spre Italia. 

— Malcom? întrebă Mark cu subiînţeles, vizând o decolare 

extrem de rapidă. 

Acesta îşi scoase telemobilul, iar după ce se jucă cu el câteva 
secunde, răspunse: 

— Pentru Roma nu mai aveţi cursă în noaptea asta, însă puteţi 
pleca la Milano şi de acolo la Roma. Faceţi puţin mai mult, dar 
ajungeţi mai devreme. Vă pot rezerva bilete imediat. Plecarea 
este peste două ore. 

— Mulţumesc, prietene! îi aruncă Frank o privire ucigătoare, 
nemulţumit că odihna sa din aceea noapte fusese spulberată cât 
ai clipi din ochi. Un zbor de nouă ore e cel mai frumos cadou pe 
care-l aşteptam din partea domniei tale. 

— Astea sunt ordinele, cine sunt eu să le neglijez? se ascunse 
Malcom în spatele banalei scuze milităreşti. Dacă aţi terminat de 
mâncat, eu v-aş putea conduce la aeroport, v-aş mulţumi pentru 
că mi-aţi dat prilejul să lucrăm împreună şi m-aş duce să văd 
cum se mai simte Sandra. Părea foarte şocată după noaptea de 
ieri. 

— Ai un program trist, îl compătimi Frank ironic, căruia îi 
revenise în gură gustul de sare de pe trupul sirenei din noaptea 
care trecuse. 

Scândurică va fi cel ce o va consola acum, în vreme ce el va fi 
obligat să se confrunte cu cine ştie ce goluri de aer şi cu 
trepidaţiile insuportabile ale unei maşinării mai grele decât aerul, 
care totuşi se încăpăţânează să se ridice de la pământ, prin 
propriile forţe. 

— Eu aş mai fi îmbucat câteva feluri - spuse Mark - dar mă 
gândesc că o să ne servească în avion cu ceva frunze verzi. 
Noroc că ştiu eu să-i scutur şi de ceva mai consistent, altfel aş 
ajunge în Italia rupt de foame, ceea ce n-ar fi în beneficiul 
anchetei, nu-i aşa? 

— Doar la tine te gândeşti, ripostă Frank, reproşul fiind mai 
serios decât ar fi dorit el. 

— Şi tu, calmează-te - îl încurajă bătrânul - ai timp destul să 
dormi în avion, dacă nu te iei iar de stewardese. Poate ai noroc şi 
însoțitorii sunt bărbaţi de data asta. 

x 


La aeroport era îmbulzeală mare, în ciuda orei târzii. Avusese 
loc o mică grevă a personalului auxiliar şi fuseseră anulate vreo 
două curse spre Europa, aşa că sălile de aşteptare gemeau de 
oameni furioşi şi gălăgioşi. Exact ce-i lipsea lui Frank în acele 
momente... Găseai acolo tot felul de specimene, de la italieni 
vociferând plini de vervă, amenințând cu mari vărsări de sânge 

pe tot mapamondul, până la francezi încercând să obţină un loc 
cât mai bun la prima cursă. Aceştia din urmă, pentru a decola cât 
mai repede, promiteau tinerelor lucrătoare aeroportuare delicii 
sublime pe vârful schelei petroliere din mijlocul Parisului. Doar 
est-europeni aşteptau cuminţi să le vină rândul, demonstrând că 
civilizaţia comunistă pusese o amprentă marcantă pe 
comportamentul lor. Păreau cei mai puţin nerăbdători, pentru că 
erau antrenați în aşteptări de zeci de ani. Inainte nu ajungeau ei 
atât de uşor în Occident. Aşa că, o grevă sau două, acolo, nu-i 
putea scoate din pepeni. 

Pe aeroport se aflau şi nelipsiţii albanezi, care se numărau de 
zor ca să nu se piardă. In acelaşi timp, nu conteneau să facă tot 
felul de planuri vizând libertatea lor, dreptul la autodeterminare 
şi libertatea de exprimare. Mulţi dintre ei erau de părere că ar fi 
cazul să ceară independenţa unei părţi a sălii de aşteptare, în 
vederea unei eventuale uniri, la un moment dat, cu Albania. 

Erau şi câţiva maghiari, care vindeau afişe cu Ungaria Mare şi 
făceau lobby pentru naţia lor, încercând să dovedească faptul că 
fuseseră primii pe aeroport, cu mult înaintea celorlalţi călători şi 
ca atare aveau dreptul măcar la un avion mai în faţă. 

Frank începu, treptat, să se consoleze cu gândul că nu era 
singurul care nu reuşise să pună geană pe geană nici în noaptea 
asta. 

— Şefu', pentru înviorare doar, m-aş duce să-i ofer umărul 
meu franţuzoaicei de acolo. Pică pe ea de obosită ce e, şi-i păcat. 
Sigur se va bucura de ajutorul meu. 

— Ei, păi dacă tot v-aţi plănuit cum să vă petreceţi timpul care 
a mai rămas până la îmbarcare, spuse Malcom, eu m-aş retrage. 
Presimt c-o să fie valuri în noaptea asta. Sunt sigur că o să-mi 
comunicaţi rezultatele pe care le veţi obţine şi, dacă aveţi nevoie 
acolo de un surfer, nu ezitaţi să vorbiţi cu şeful meu. Vă pot urma 
în Italia oricând doriţi. Până acum n-am avut baftă de anchete 
extrateritoriale. Adică, nu mi-am permis să pun piciorul pe 
bătrânul continent pe propria cheltuială. 

— Scândurică, dar nu ne-ai spus nimic despre cârciumioară, îşi 
aminti Mark deodată. Mai era deschis? Ai mai găsit pe cineva 
acolo? 

— Tot deschis şi nu am aflat nimic despre patron. Locuia 
singur, aşa că nu am putut afla decât că a plecat de-acasă, ca în 
fiecare zi, dis-de-dimineaţă. Asta de la portar. A fost văzut 
aproape toată ziua în bar, servind când şi când câte un client 
rătăcit. Apoi, a dispărut fără urmă. Asta-i tot, deocamdată. Vreţi 

să continuu căutările până dăm de el? 

— Nu cred să fie nevoie, spuse Mark. Vedem ce aflăm dincolo 
de baltă şi... Dar nu văd cum ar influenţa în vreun fel ancheta. 

— Ce să mai zic, şefu', se dădu Frank bătut, amintindu-şi de 
prinsoarea pe care o lansase Mark pe această temă. Când ai 
dreptate, ai! Dacă eşti la fel de perspicace şi la macaronari, 
poate avem noroc să desluşim mişcările mitocanului înainte ca 
acesta să le săvârşească. Altfel, e ca la cuvinte încrucişate: el ne 
dă nouă definiţia şi noi ne spargem creierii să aflăm cuvântul- 
cheie. Procedeul e înălţător, ca joc intelectual, dar destul de 
ineficient în cazul unei investigaţii de anvergură ca a noastră. 

— Da’ ştiu că aveţi simţ ierarhic, nu glumă, acolo la New York! 
se distra copios Malcom. Bani la discreţie, batjocorirea şefului. 
Vreau să joc şi eu în filmul ăsta. 

— Nu-i mă, fraiere, batjocorire, încercă Frank să dreagă 
busuiocul. Se cheamă stimulare prin ironizare şi se foloseşte 
reciproc. 

— Mă bucur să constat că aveţi subiecte de conversaţie - îi 
întrerupse Mark - dar ar fi bine dacă aţi găsi şi soluţii la 
problemele noastre, măcar din când în când. 

— Nu ne-am descurcat noi teribil, până acum, ce-i drept, 
recunoscu Frank. Dar nici situaţia nu e una obişnuită. 

— De obicei, nu există un feedback între noi şi cel căutat, 
reluă Mark. Fie noi descoperim spre final vinovatul, fie îl căutăm, 
cunoscându-l. Insă în nici un caz acesta nu ştie poziţia noastră şi 
nu ne urmăreşte şi el pe noi în aceeaşi măsură. Deci... Suntem şi 
vânător şi vânat, în cazul de faţă. Aşa că... Malcom, oricât ne-ar 
bucura prezenţa ta, trebuie să ne îmbarcăm. Ţinem legătura! 

— Musai! Mă bucur că ne-am revăzut, spuse acesta după care 
se îndreptă spre ieşire. N-am o batistă ca să vă fac semn cu ea, 
aşa că o despărţire cu lacrimi şi alte asemenea rămân pe data 
viitoare. 

— Recunoaşte, şefu', că mergem prin beznă, zise Frank când 
polițistul dispăruse din raza lor vizuală. N-avem decât locul de 
aterizare al avionului care a transportat-o pe Drew. Mai 
departe... Black-out. 

— Las’ mă, că n-o fi dracul aşa de negru! îl încurajă Mark şi-i 
făcu semn cu capul s-o ia din loc spre poarta de îmbarcare. Puțin 
entuziasm nu ţi-ar strica, ascultă-mă pe mine! 

* 

Ajunseră cu bine la Milano. Frank îşi luase libertatea să nu 

agaseze nici o stewardesă, spre bucuria lui Mark, care beneficie 

şi de porţia lui de cină, precum şi de un breakfast dublu. 

Cum tânărul agent se trezi după câteva ore perfect odihnit, 
fiindu-i prielnic somnul transatlantic, viaţa i se păru mai roz ca 
mai înainte. Aflaţi la Milano, mai aveau o oră până la îmbarcarea 
cu destinaţia Roma. Frank îşi zise că ar fi nimerit să dea o tură 
prin aeroport, pentru a „mirosi” ceva specific, italienesc, dacă tot 
se afla acolo. 

— Şi crede-mă că nu mă gândesc la pizza, îi explică el lui 
Mark, care abia acum intenţiona să aţipească puţin, pe unul 
dintre fotoliile sălii de aşteptare. 

Lăsându-şi partenerul tolănit, Frank începu să se învârtească 
pe lângă ghişeul unde se operau transbordările, în speranţa că o 
să găsească pe cineva cu care să-şi omoare timpul. Din cauza 
încurcăturilor din Los Angeles, cei de la biroul de transfer erau 
asaltaţi de pasageri ce doreau să rezolve mai rapid cu 
hârţogăraia şi să se îndrepte spre unul dintre baruri, pentru a 
putea bea o cafea şi fuma câteva ţigări, până la îmbarcarea spre 
Roma. 

Dintr-o asemenea hărmălaie, lui Frank îi era de-a dreptul dificil 
să-şi aleagă viitoarea pradă. Aşa că se aşeză degajat pe un 
scaun din dreptul oficiului şi începu să cearnă din priviri 
„ofertele” care i se perindau prin faţa ochilor. După ce cântări 
câteva variante, hotărî că avea de ales între o italiancă focoasă 
cu ochi verzi şi părul mai negru decât pielea lui Kunta Kinte şi o 
americancă opulentă, vizibil dezorientă şi doritoare de un punct 
de reper solid de care să se sprijine. Lipeala cu americanca i se 
păru prea uşoară, aşa că decise să-şi încerce cunoştinţele de 
italiană dobândite în Manhattan, în copilărie. Aşadar se ridică şi, 
arborându-şi zâmbetul nr.7 (cu deschidere spre Uniunea 
Europeană), se îndreptă spre italiancă. 

— Scuzaţi-mă, vă rog, aici e oficiul pentru transfer spre Roma 
sau calea spre Rai? 

Ştia că la italience nu merge cu texte aluzive, de genul: „Nu 
cumva v-am călcat pe ştaif în tramvaiul 315?”. Sângele 
meridional nu agreează jocul subtil, preferând o abordare directă 
pe care s-o poată respinge cu mare tam-tam, genul: „la uite ce 
virtuoasă sunt eu şi nu-i permit mitocanului să se ia de mine”. 
Acestea erau prilejuri bune pentru alţi italieni, care se găsesc 
întotdeauna prin preajmă, atunci când ai mai puţină nevoie de ei. 
Ei încep întotdeauna să se certe la unison, indiferent de tema 
abordată. 

— Dacă ar duce în Rai, cu siguranţă am ajunge împreună. Dar 

cum destinaţia e Roma, s-ar putea să nu-i convină bărbatului 
meu şi cu atât mai puţin revolverului său de 38 mm, de care nu 
se desparte decât în aşternuturi. 

— Călătoriţi cu domnul - continuă Frank, bucuros că nimerise 
varianta cea bună - sau vă aşteaptă la destinaţie cu un imens 
buchet de trandafiri? 

— la uite, se prefăcu mirată bruneta, îl ştii pe Tonio? Nu-mi 
vine să cred! 

— AŞ fi încântat să-l cunosc din povestirile tale, pe toată 
durata zborului, decise Frank să renunţe la pluralul de politeţe. 

Ce-i drept, se cam încurca în el, din cauză că nu era foarte 
folosit în gaşca lui din Mica Italie. 

Bruneta râse (meci câştigat!) şi întinse o mână bronzată, cu 
nişte unghii pe care Frank îşi dori deodată să le simtă înfipte în 
spate. 

— Ornella, bucuroasă să îmi pot petrece scurtul răstimp în 
care voi mai fi singură, povestind despre bărbatul care umblă 
acum pe sub fustele unei picoliţe. American, nu? 

— Chiar aşa proastă e italiana mea? se prefăcu ofuscat Frank, 
aplecându-se să sărute mâna întinsă, dar pe interior, la 
încheietură. 

Ştia că europenele nu agreează mâna strânsă, având mai 
puţine complexe referitoare la egalitatea cu bărbatul. Preferă, 
pur şi simplu, să se considere superioare, aşa că se simt în largul 
lor de câte ori sunt tratate ca femei, nu ca substitute de masculi. 

— Frank Cooper, gata înrobit, se grăbi agentul să se prezinte 
ca un italian sadea. 

Ornella zâmbi din nou, provocându-i bărbatului senzaţia 
intensă că aeroportul a rămas fără aer condiţionat. Se făcuse 
dintr-odată prea cald, de parcă s-ar fi aflat într-o saună. 

— Să zicem că ştii exact cuvintele necesare pentru a te 
descurca în cea mai interesantă parte a ltaliei. Nu sunt prea 
mulţi cei care ne cunosc limba. 

După această replică, femeia observă privirea intens 
întrebătoare a americanului şi decise să-l lămurească: 

— Femeile! Mă refeream la femei. 

— Aha! făcu Frank, deşi tot nu înţelesese nimic. 

In timp ce agentul schimba amabilităţi cu Ornella, bătrânul 
detectiv începuse să se impacienteze şi mai ales să se enerveze, 
deoarece nu putuse dormi prea mult din cauza gălăgiei din sala 
de aşteptare. Nu-şi făcea iluzii, ştia că împieliţatul lui de coleg 
alerga după fuste, însă se apropia ora îmbarcării şi avea oarecari 

temeri cu privire la capacitatea lui Frank de a se desprinde din 
cine ştie ce aventură amoroasă, pentru un banal drum cu 
avionul, într-o misiune în care pielea lui Mark putea fi trofeul 
final. 

— Sper că i-a trecut prin cap să vâneze printre pasagerii de 
Roma, altfel s-ar putea să ajung singur acolo în dimineaţa asta. 
Nebunul ar fi în stare să se suie în alt avion. 

Decise să pornească în căutarea lui şi, pentru că nu degeaba 
era detectiv, începu cu biroul de transferuri. Punct ochit, punct 
lovit. ÎI găsi pe Frank ocupat să-i mănânce din palmă unei 
italience focoase, care îl învăluia pe chipeşul detectiv cu priviri 
ce nu cereau studii academice pentru a fi interpretate. Dar 
observă că mai era cineva care părea să-l soarbă din ochi pe 
Frank. O americancă, după toate probabilitățile, roşcată şi cu 
mulţi pistrui, nu-l slăbea o clipă din ochi. Era mai curând urâţică, 
amănunt ce trecea neobservat, datorită măsurii incredibile a 
bustului şi a lungimii picioarelor de care beneficia. 

Ar fi culmea să-l urmărească, se gândi Mark. Dar dacă e aşa, 
iar asta e o altă complice a Dinţosului, înseamnă că nemernicul 
se dă în vânt după picioarele lungi şi busturile proeminente. Ar fi 
bine s-o urmăresc şi eu pe ea, ca măcar să-mi mai treacă de 
urât. 

Şi, încercând pe cât posibil să nu fie remarcat de roşcată, se 
întoarse la locul lui, curios să vadă dacă aceasta se va îmbarca în 
acelaşi avion. 

Dacă e pe urmele noastre, înseamnă că dementul ne-a dibuit 
din nou şi şi-a trimis oameni la toate cursele de Italia. Ar fi foarte 
bine dacă juna n-ar apuca să-l înştiințeze. Cel puţin până punem 
noi mâna pe ea, după aia o să avem grijă să-i transmită ce vrem 
noi. 

In timp ce elabora aceste calculele, efectua şi o serie de 
mişcări ciudate pentru un privitor neavizat. Se îndreptă brusc 
spre toaletă şi rămase o vreme acolo, aşteptând să vadă dacă 
intră cineva după el. leşi la fel de brusc şi o luă la fugă câţiva 
metri, până ajunse la primul colţ, după care se opri. Nu îl 
urmărea nimeni, după toate constatările sale. | se părea firesc. 
Pe un traseu de avion nu are sens să distribui doi oameni pentru 
a fila alţi doi, având în vedere posibilităţile reduse ca urmăriţii să 
se despartă în timpul zborului. 

Probabil că duduia pistruiată e singură-singurea, se gândi 
Mark. Dar există şi posibilitatea să fie o simplă admiratoare a 
nebunului de Frank. 

În ceea ce-l privea pe tânăr, putea colecţiona pentru Guinness 
Book of All Records câte ocheade dorea. Flerul lui de copoi cu 
experienţă în rele îi spunea totuşi că nu era vorba despre vreo 
atracţie animalică în privirile roşcatei. Cu totul altul era 
schepsisul. 

La limita expirării timpului de îmbarcare apăru şi Frank, 
trăgând după sine una bucată italiancă, convinsă că va avea 
aventura vieţii ei cu un american coborât parcă din reclamele la 
Marlboro. 

— Scuze, şefu', aruncă el în treacăt, a trebuit să obţin nişte 
informaţii despre locul în care o să mergem şi această 
meravigliosa creatura a fost atât de amabilă să mi le ofere. Am 
ajuns la timp, nu-i aşa? Nu cred că ţi-ai făcut griji din cauza mea. 

— Aproape că nu, spuse Mark, înclinând respectuos capul în 
direcţia Ornellei. Sunteţi chiar din Roma, Cetatea eternă? întrebă 
el politicos. 

— Chiar de acolo! răspunse tânăra italiancă, într-o engleză 
delicios de latină. Ornella Papinni, se recomandă ea, întinzând 
mâna, conform protocolului peninsular la care, se vedea treaba, 
ţinea foarte mult. 

Mark nu era genul emfatic şi îl interesa prea puţin felul de a fi 
al europenilor sau al europenelor. Aşa că îi strânse mâna 
voiniceşte, privind-o drept în ochi. 

— Mark. Mark Sinclair, se trezi el rostind, imitându-l pe agentul 
007, un amator în materie, de altfel, după părerea lui Mark. 

Dacă îl castrezi, nu mai dezleagă nici un careu de cuvinte 
încrucişate, obişnuia el să spună celor ce îndrăzneau să-l 
compare, ca eficienţă, cu legendarul personaj cinematografic. 

* 


Nu se înşelase nici de data aceasta. Într-adevăr, individa cea 
pistruiată era cu ochii pe ei. Acum nu mai avea nici o îndoială, 
pentru că o surprinsese urmărind şi mişcările lui. II lăsă pe Frank 
să o ia înainte cu demoazela şi observă că roşcata îl căuta 
disperată din priviri pe el, speriată de faptul că s-ar fi putut 
despărţi unul de celălalt. Intâmplare sau nu, dar mai mult ca 
sigur noroc, Ornella avea locul de lângă Frank, aşa că pe tot 
parcursul drumului, pe scaunele din dreapta lui Mark se 
petrecură lucruri cu care bătrânul nu dorea să se ştie învecinat. 
Insă grija lui cea mare era stabilirea unui plan care să-i permită 
să o urmărească pe roşcată, fără ca aceasta să bănuiască nimic. 

— Trebuie să vorbim puţin, îi suflă el lui Frank, în răstimpul în 
care acesta avea urechile şi gura libere. Mergi spre toaletă că vin 

şi eu după tine! 

Se întâlniră în uşa toaletei. Frank era roşu ca racul, suflând din 
greu de parcă avionul ajunsese la aceea altitudine datorită 
pedalării lui. 

— Acum, că te-ai sărutat pe rupte cu domnişoara, încearcă să- 
ţi aduci puţin creierii la suprafaţă. Pot să-ţi spun cu bucurie că 
suntem urmăriţi. 

— Tipa roşcată, pistruiată, nu? replică Frank cu nonşalanţă. 

— Bravo, Sherlock! Şi când aveai de gând să mă avertizezi şi 
pe mine? se ofuscă Mark. 

— In primul rând, bănuiam c-o s-o miroşi singur, de când ai 
venit după mine la oficiu şi ai observat că se chiorăşte suspect 
de insistent. In al doilea rând... nu s-a ivit ocazia, rosti el, puţin 
spăşit şi pierzându-şi din elanul anterior. Dar evident că te-aş fi 
anunţat înainte de a ateriza. In fond, ce poate să facă, la zece mii 
de metri altitudine. Doar n-o să coboare între staţii. 

— Las-o baltă! dădu Mark din mână a lehamite. Uite cum 
vreau să facem: când ajungem pe aeroport, ne despărţim. Va 
trebui, obligatoriu, să urmărească pe unul dintre noi. In acest 
timp, celălalt îi va urmări discret toate mişcările. Poate ne duce 
la cineva drag. 

— Corect, dar am o singură nelămurire. Dacă ne aşteaptă un 
al doilea urmăritor la aeroport? 

— Asta e varianta neagră şi o vom rezolva pe loc, anihilând a 
doua umbră. Ce-i drept, situaţia s-ar complica teribil dacă s-ar 
întâmpla una ca asta. Să sperăm că pistruiata nu a comunicat cu 
Dinţosul până acum şi că acesta nu are oameni la fiecare cursă 
care aterizează la Roma. Totuşi, cred că el e interesat să afle 
doar hotelul unde ne vom caza, aşa că nu prea ar avea sens să 
trimită doi oameni, unul din Los Angeles şi altul din Roma pentru 
atâta lucru. 

— Neplăcută situaţie când eşti urmărit, nu? 

* 


Avionul ateriză în sfârşit la Roma, punând capăt unui drum 
epuizant pentru cei doi agenţi. Situaţia nu era însă de natură să 
le permită să se gândească la odihnă, deşi, ca de obicei, 
diferenţa de fus orar îi zăpăcea teribil. De fiecare dată când 
călătoreau peste Atlantic, le trebuia o zi să-şi revină şi, de obicei, 
îşi permiteau acest lux. Acum, însă, trebuiau să rezolve problema 
„cozii”, înainte de a se arunca într-un pat comod de hotel. 
Plecaseră noaptea din LA, iar la Roma abia se întunecase. 

După ce fiecare îşi luă bagajele, Frank se despărţi de frumoasa 

Ornella, nu înainte de a fixa un prim contact telefonic pentru a 
doua zi dimineaţă. Cei doi detectivi purceseră la îndeplinirea 
planului. Aşa cum prevăzuseră ei, roşcata, după o scurtă ezitare, 
plecă în urmărirea lui Mark, care se urcă într-un taxi şi comandă 
scurt: Empire Palace Hotel, via Aureliana, 39. 

După taxiul lui Mark, porni în urmărire un al doilea, cel al 

roşcatei, urmat îndeaproape de maşina care îl transporta pe 
Frank. 
_ Ajunşi la hotel, Mark intră şi comandă o cameră, apoi dispăru. 
In acest timp, Frank urmări picioarele interminabile ale tipei, care 
se îndrepta la rândul ei spre recepţie. O văzu zâmbind seducător 
şi aplecându-se cât mai mult în faţă, cerând cu o figură 
nevinovată recepţionerului o informaţie. 

Numărul de cameră, se gândi Frank. Bineînţeles o să i-l dea, 
continuă el să-şi vorbească pentru a nu adormi. Doar dacă e 
poponar poate să reziste unui număr cinci la sutien. 

După ce roşcata obţinu, probabil, ceea ce-şi dorise, se 
îndreptă spre telefonul public situat în faţa hotelului şi formă un 
număr care îl interesa teribil pe Frank. Trebuia însă să-şi asigure 
spatele, pentru a obţine numărul fără a pierde fata. Aşa că, în 
timp ce femeia vorbea la telefon, Frank se năpusti la recepţie şi îl 
rugă precipitat pe tânărul de serviciu. 

— Fă-mi, te rog, legătura cu camera domnului Mark Sinclair. 
Urgent! 

După ce-l cântări scurt din priviri, recepţionerul decise să se 
execute. 

— Şefu', sună de la telefonul din faţa hotelului. Coboară 
repede, ca eu s-o pot urmări, în cazul în care de acolo sare într- 
un taxi. 

Apoi se repezi, reuşind să treacă din nou neobservat de 
roşcată, care căuta din ochi ceva, probabil o maşină care urma s- 
o preia. Spre norocul lui Frank, nimeni nu mai intră în cabina 
telefonică, până când Mark apăru discret în uşa hotelului. Cam 
tot atunci, un Fiat Punto parcă în faţa hotelului şi o îmbarcă pe 
roşcată, demarând nervos într-o direcţie necunoscută. 

Nu avea să rămână multă vreme aşa. În urma ei plecă un taxi 
care transporta pe bancheta din spate un tânăr cu o figură 
desprinsă parcă de pe o reclamă cu cai şi cu Munţii Stâncoşi. 
Reclamă care, nu se ştie de ce, promova o renumită marcă de 
ţigări. In fond şi la urma urmei, descinderea la Roma nu începuse 
chiar aşa de rău. 

CAPITOLUL 7 


— L-am sunat pe Marele nostru Şef, să mă pună în contact cu 
băieţii de aici. M-a asigurat că totul va fi OK, dar s-a cam fâstâcit 
când l-am întrebat ce se mai aude de evadarea Dinţosului şi de 
directorul închisorii. Ce crezi că-mi bâiguieşte? întrebă Mark, 
vizibil revoltat de situaţie. 

— E o întrebare capcană? nu îndrăzni să răspundă Frank. 

— Să am grijă cu ancheta mea de aici, că am tot suportul lui, 
că televiziunile probabil au lucruri mai importante de făcut şi că 
s-a dus vremea când asemenea subiecte interesau presa... Auzi 
tu, s-a dus vremea! Aş vrea şi eu să apuc timpurile când 
asemenea subiecte nu vor mai interesa presa! In aceea zi am să 
mă las brusc de meserie şi mă fac jurnalist. iți spun eu, suntem o 
turmă de animale ţinute în beznă de o armată de oameni care ne 
„pun la curent cu noutăţile”. Mi se încreţeşte gulerul de la 
cămaşă când mă gândesc. 

— Şefule, cred că închisorile nu s-au inventat pentru de-alde 
ăştia. Nu e o poveste de adormit copiii, asta cu presa, că pe mine 
m-a cam luat somnul? Aş trage puţin la aghioase, dacă n-aş avea 
altceva mai bun de făcut. In fond, stăm mai bine decât ne 
aşteptam. Ai obţinut, cu o simplă apăsare de tastă, numărul la 
care a sunat târfa, iar eu am găsit hotelul l-a care a tras. Nu-i 
rău, pentru doi amărâţi cu un fus orar zăpăcit, la numai câteva 
ore de la sosirea în Roma. Mai lăsăm şi pe mâine, ce zici? 

— Nu prea avem încotro, spuse Mark. Abia de mâine intrăm în 
relaţii oficiale cu poliţia de aici şi nu cred că roşcata mai 
îndeplineşte vreo misiune în seara asta. Având în vedere că nici 
nu s-a cazat la hotel cu noi, probabil rolul ei s-a încheiat. Tu ce 
părere ai? 

— Las’ că vedem noi mâine, spuse Frank, îndreptându-se spre 
uşă. Şefu', iar se apropie miezul nopţii şi eu nu mai rezist mult cu 
obloanele deschise. Somn util, poate visezi tu ceva eficient, că 
eu nu cred că mai pot visa vreun strop. Deşi... dacă mă 
străduiesc puţin... cred c-o pot readuce în prim-plan pe Ornella 
aia, ce zici? 

* 

A doua zi, când coborâră să ia micul dejun, la recepţie îi 
aştepta un mesaj. Agenţii nu s-au arătat prea surprinşi, deşi 
deveniseră curioşi. Oscilaseră - după episodul cu roşcata - între 

a rămâne aici, unde prezenţa le era semnalată, şi a se muta la 
un alt hotel, ca să-şi asigure anonimatul. In cele din urmă 
ajunseră la concluzia că mutarea i-ar fi trezit suspiciuni lui 
Giovanni şi ar fi stricat tot ceea ce obţinuseră până atunci, prin 
discreta urmărire a spioanei. Fără îndoială, mai exista şi riscul ca 
Dinţosul să-l lichideze pe Mark, însă era puţin probabil. Bătrânul 
ar fi ştiut să-şi apere pielea cum trebuie, iar psihopatul cunoştea 
foarte bine acest lucru. 

— Nu vreau să te panichez prea tare - spusese Mark, în timp 
ce cântărea toate alternativele posibile în ceea ce privea propria 
sa viaţă - dar sunt cel puţin al treilea pe lista de lichidări a 
Dinţosului. Dacă dorea să mă omoare, putea s-o facă direct, nu? 
Ce rost avea să mai tragă de timp? Strategia pe care o vizează el 
e evident alta şi cuprinde: tămbălăul cu declaraţia mea că el ar fi 
un porumbel nevinovat, apoi lichidarea nepoţelei mele şi, 
desigur, a ta. Logic, nu? Saua ta şi apoi a fetiţei? Cum ţi se pare 
mai plauzibil? 

— Inviorătoare perspectivă, n-am ce spune! conchisese Frank, 
abţinându-se de la alte comentarii răutăcioase. 

Era clar că mesajul survenise firesc şi Mark putea să jure, chiar 
în clipa în care recepţionerul îi înmânase biletul, că ultima 
propoziţie pe care o ca citi pe bilet va fi: „O să mori pe rând!” 
Supoziţia fusese absolut corectă, însă acest lucru nu avu deloc 
darul să-l liniştească pe bătrânul şi experimentatul Mark. Şi asta 
deoarece în plicul primit, pe lângă scrisoarea propriu-zisă, se 
găsea şi un deget de copil, iar textul spunea aşa: 

„Văd că nu prea mă iei în serios, prietene. Asta o să-ţi schimbe 
gândurile cât de curând, te asigur! La jurnalul de seară de pe Rai 
Uno vreau să te văd recitând declaraţia cu privire la nevinovăția 
mea, altfel o să primeşti şi restul mâinii nepoatei tale! Şi nu uita: 
«O să mori pe rând!» orice s-ar întâmpla”. 

Tot entuziasmul realizărilor din seara precedentă dispăru ca 
prin farmec, la fel ca orice chef de mâncare, pentru ziua 
respectivă. lar acest nedorit sentiment era la fel de valabil şi 
pentru Frank. 

— Şefu', încercă să-l liniştească acesta, eu nu cred defel că e 
degetul ei. Avem de-a face cu un bluf cusut cu o aţă mai albă 
decât spuma mării. 

In realitate, însă, nici tânărul agent nu credea ce spunea. Mai 
mult spera ca lucrurile să stea aşa cum le enunţase el. 

— Trebuia să obţinem aseară adresa la care telefonase 
roşcata şi să mergem peste el, încercă să vorbească, Mark. Sau 

s-o fi prins pe târfă, s-o forţăm să ne mărturisească unde-l găsim 
pe animalul ăsta. Dacă nu e un bluf, Dinţosu' nu mai ajunge la 
tribunal. Il omor cu mâna mea, fără alte instrumente! 

— Eu te înţeleg complet, şefule, însă nu aveam ce să facem 
aseară. N-am fi putut obţine adresa decât dacă îl puneam pe 
Marele Şef, Robert O'Neill, să vorbească cu ministrul de interne. 
Pentru asta aveam nevoie de o motivaţie serioasă, pe care 
aseară nu o deţineam, trebuie să recunoşti. lar pistruiata, după 
părerea mea - şi sunt absolut sigur de ce spun - ignoră bârlogul 
Dinţosului. 

— Hai să punem mâna pe ea, să vedem ce ştie şi în ce modo 
putem determina să lucreze pentru noi. Eu zic că e o idee bună. 
Unde spuneai că a rămas ieri? 

— La un hotel. Tiziano se cheamă. Stai puţin că mi-am notat 
adresa aici, spuse Frank şi începu să scotocească prin buzunare. 

Frank era genul de om îmbrăcat totdeauna impecabil, care îşi 
călca şi lenjeria intimă. Cu toate că acum era îmbrăcat foarte 
lejer, cu un pantalon alb, larg, şi o cămaşă bleu de în, dispunea 
de o multitudine de buzunare. In timp ce Frank căuta de zor 
bucăţica de hârtie pe care scrisese adresa, Mark, care îşi cam 
pierduse răbdarea, se deplasă spre recepţie, ca să-i telefoneze 
totuşi şefului lor de la New York. 

— Alo, Excelenţă, treburile se cam împut pe aici. Da, e căldură 
mare, dar nu e asta cauza... sau, mai ştii?! Am nevoie, urgent, de 
un nume de legătură. Cine? Frederico Campanelli... OK! Cine e? 
Şeful serviciilor secrete, amic... Aţi vorbit? OK! Dacă mă ajută vă 
rămân dator o mie de ani! Scuze, nu am timp de lămuriri 
suplimentare, închid pentru a-l suna pe Fredy ăsta sau cum îi 
zice. OK, vă salut, Excelenţă! 

— Am găsit, şefu', se apropie Frank cu o bucăţică de hârtie, 
conştiincios împăturită: Corso Vittorio Emanuele Il, 110. Oricum, 
ştie orice taximetrist unde e hotelul ăsta. Partenere, ştii ce cred 
eu? Că trebuie să ne adunăm puţin, să fixăm o oarecare distanţă 
între noi şi caz, altfel, nu cred că-i vom da de capăt. Prea suntem 
implicaţi sentimental şi asta nu-i bine deloc. 

— Şi eu m-am gândit la asta, dar cum să fac să nu mai fiu? Tu 
poate că ai reuşi, dar eu... Doar este viaţa nepoţelei mele în joc. 

— Am reuşit pe naiba, răspunse Frank înciudat. Şi eu sunt mai 
implicat emoţional decât ar trebui. Dacă aş fi gândit limpede, aşa 
cum vreau să cred că fac de obicei, n-aş fi căutat o adresă care 
nu ne trebuie. Este vorba despre cea a hotelului. Şi nici tu nu m- 
ai oprit s-o fac. 


68 


— Ai dreptate, admise Mark. Poate că trebuia să-l luăm pe 
Scândurică cu noi, ca să fie măcar unui cu capul limpede. 

— Nu mergem s-o săltăm pe fata cu balcoane mari? 

— Stai să vorbesc mai întâi cu Fred... Frederico Campanelli. Mi 
l-a recomandat „irecuperabilul” nostru de şef. Dacă e disponibil, 
fixez o întâlnire cu el chiar în holul hotelului ăla. Cum ziceai că se 
numeşte? Da, da, Tiziano. Asta parcă a fost pictor, nu? 

Mark formă numărul pe care îl primise de la Excelenţa Sa şi 
conversă câteva minute, apoi închise, oarecum nemulţumit. 

— Ce-i, ce s-a mai întâmplat? întrebă Frank, văzând faţa 
bosumflată a bătrânului. Te-a pasat? 

— Oarecum, conveni Mark. Şi-a cerut mii de scuze, dar la 
Genova trebuie să înceapă nu-ş' ce reuniune a Grupului „Celor 
Şapte” cu ruşii. N-am prea înţeles engleza repezită a tipului. 
Oricum, ceva nasol, cu preşedinţi, cu globalizare, manifestații... 
în fine. Indiferent care e adevărul, ni-l trimite - cică - pe cel mai 
bun agent al lui. Un anume Papinni, care ne va sta alături până la 
izbânda finală. Ce zici de asta? Ne întâlnim la hotelul ăla şi ne 
bazăm pe el. Barosanul a mai spus că, oricum, tot cu Papi am fi 
lucrat, aşa că este nevoit să piardă doar plăcerea de a ne 
cunoaşte. Italian, deh... 

* 

Ajunseră la hotel foarte repede, deşi o călătorie cu taxiul prin 
Roma implică mai multe primejdii şi emoţii decât un zbor cu 
avionul din Statele Unite. Ceea ce remarcară amândoi, deşi erau 
adânciţi în gânduri şi mai puţin în admirarea superbului oraş, fu 
numărul enorm de maşini lovite. Automobile scumpe şi 
frumoase, marea majoritate cu câte o uşă înfundată, cu bara de 
protecţie îndoită, farurile sparte, aripile lovite şi aşa mai departe. 

— la uite, şefu'! se minună Frank, parcă sunt maşinile care 
alergă la noi în competiţiile alea demente pentru tamponagii. Fii 
atent la Masseratti-ul ăla! Mamă, ce mai maşină! Bineînţeles că 
are portiera zdrobită. Dacă-mi vând casa, îl pot ajuta să-şi 
vopsească uşa. Mi se pare o nebunie totală să dai peste 100.000 
de dolari ca să te sui într-una de-asta. 

Mark nu-i răspunse, rezumându-se să dea doar din cap, 
aprobator. 

Intrară cu precauţii sporite în holul hotelului, ca nu cumva să 
dea nas în nas cu pistruiata. 

— Ce facem, şefu', dăm buzna? 

— Mai aşteptăm puţin, ca să vină macaronarul. El se va 
descurca mai bine ca noi, fii convins! Il punem să arate o chestie 

de-aia urâtă care îi sperie pe recepţioneri. Vreau să aflu ce 
mişcări de trupe a săvârşit, ce telefoane a mai dat „coada” 
noastră. Abia apoi vreau s-o strâng cu uşa până i-o ieşi borşul pe 
nas. Şi, cât mergem noi s-o chinuim, îl punem pe pizzar să afle 
adresa la care e alocat numărul de telefon pe care l-am obţinut. 

Se aşezară într-un colţ mai retras al holului de primire, de 
unde-i puteau observa pe cei ce coborau cu ascensorul, fără să 
fie văzuţi prima dată de către aceştia. In timp ce aşteptau aşa, 
Frank simţi pe umăr o mână uşoară, delicată, şi auzi la ureche un 
glas cristalin, seducător: 

— Ciao, amore! 

Hait! se sperie Frank pe muteşte. Care dintre ele o fi? 

Şi mare-i fu surpriza când se întoarse şi o zări pe Ornella, mai 
frumoasă şi mai drăgăstoasă decât cu o seară înainte. 

— Ce-ai făcut, craiule? se supără Mark, ieşindu-şi din fire. Pun 
pariu că i-ai dat întâlnire aici! Nu eşti în toate minţile! 

Dar văzând figura uimită a colegului său, în timp ce amândoi 
se ridicau în picioare, înţelese că nu putea fi vorba decât despre 
o coincidenţă. 

Spre surprinderea lui, o auzi pe frumoasa italiancă 
recomandându-se: 

— Papinni. Ornella Papinni. 

Săraca, se gândi Mark. £ dusă rău! Păcat de ea! Aşa frumoasă 
şi tânără... încercă totuşi să nu-i rănească sentimentele, aşa că-i 
spuse rar şi ceva mai tare, ca atunci când te adresezi unui 
retardat mintal: 

— Ştiu! rosti el cu prudenţă. Ne-am cunoscut ieri, pe aeroport. 
Mark. Mark Sinclair, iar el e Frank Cooper, prietenul şi partenerul 
meu. Aţi stat unul lângă altul, mă rog, teoretic, în avion. 

ltalianca îl lăsă să vorbească, distrându-se teribil, începu şi ea 
să-i vorbească rar şi tare: 

— Ofiţer  Papinni. Am fost trimisă de signor Frederico 
Campanelli, ca să colaborez cu voi la nu ştiu ce anchetă. 

Ambii detectivi luaseră poziţia copilului conceput la beţie şi 
născut înainte de nouă luni. 

— Aoleo! se văită Frank. Suntem colegi? S-a dus naibii 
romantismul la care am visat. Şi ce vis frumos avusesem... De- 
acum o să povestim despre cazuri celebre, fir-ar ea de viaţă! Eu 
o să te conving că Hannibal, din „Tăcerea Mieilor”, e un personaj 
imaginar, iar tu o să-mi explici că operaţiunea „Cu mâinile 
curate” e cam la fel. Şi alte asemenea. Ce ghinion! Probabil o să 
trebuiască să mă împrietenesc şi cu Tonio, distinsul tău soţ, nu-i 

aşa? 

— Nu există nici un Tonio, era o glumă, ca să mă distrez pe 
seama ta. Sper că nu te-ai supărat pentru asta. Dar meseria mea 
nu e o glumă, te asigur! Am înţeles că arde, reveni ea la 
adevăratul subiect al întâlnirii. Aşa-i? 

— E puţin zis, admise Frank, subit înveselit de faptul că Tonio 
Papinni era doar o glumă. Un adevărat sinistru, ce mai... 

Se aşezară în fotoliile încăpătoare, iar Frank începu să-i 
povestească de-a fir a păr toată tărăşenia în care erau 
amestecați, precum şi implicarea lor emoţională în cazul 
respectiv. Mark intervenea rar în discuţie, doar pentru a puncta 
aspectele care-i păreau mai interesante şi edificatoare. De fapt, 
el nu îşi revenise complet după surpriza furnizată de italiancă. 

— Deci, personajul nu e chiar un ticălos ordinar. Are stil. E-un 
„venerabil”! Asta va complica puţin lucrurile şi aici, ca şi în 
America. 

— O să-i iau venerabilitatea aia şi-o să i-o bag... deveni brusc 
furios Mark, fără însă a-şi duce gândul până la capăt. 

Intreaga situaţie îl înnebunea, iar acum se trezise şi cu o 
femeie pe post de James Bond macaronar. Asta-i mai lipsea. Era 
absolut convins că nimic bun nu putea să iasă dintr-o asemenea 
combinaţie. 

— Eu nu vreau să vă încurc în anchetă, încercă Ornella să-l 
tempereze, dar vă propun să fim calmi, altfel ne va fi foarte greu. 
In ceea ce priveşte implicarea voastră emoţională în caz, am să 
încerc s-o mai temperez, cu condiţia să nu mă atrageţi şi pe mine 
în această stare. Aşa, mai departe. Eu zic că ar trebui să aflu 
câte ceva de la recepţioner, despre colega noastră de avion. De 
acord, nu? g 

— Asta doream să-ți propunem şi noi. Inainte de a şti ce 
bijuterie de coleg avem, contam pe sperietura cu legitimaţia de 
serviciu, dar acum cred că nici nu va mai fi necesară. Doar te 
apleci puţin în față şi-i zâmbeşti aşa cum şti tu. O să-ți spună şi 
ce boli a avut pisica lui în copilărie, chiar dacă n-a avut vreun 
animal pe lângă casă. 

In timp ce Ornella îşi unduia trupul, îndreptându-se 
provocatoare spre recepţie, Mark începu să-şi beştelească 
partenerul. 

— Uite ce-i, tinere! Aflăm adresa ticălosului, mergi şi i-o tragi 
„ofiţerului” la hotel şi eu mă duc să-l prind pe Dinţos. Altfel cred 
că nu o să te linişteşti. Gata, ai vrăjit-o, e deschisă ca uşa unui 
seif după o spargere, fă-i felul şi gata. Lasă vrăjeala asta de doi 

lei, că altfel simt cum mi se lipesc degetele unele de altele! Nu 
mai tot vărsa dulcegării şi ocupă-te serios de treabă! Nu-mi place 
să tropăie hormonii tăi prin anchetă, aşa că rezolvă-te şi treci la 
acţiune! 

— Ce naiba, şefu', aşa mă ştii tu pe mine? Ce are una cu 
cealaltă? Ştii că mă descurc pe ambele planuri, fără să le 
amestec în defavoarea unuia sau altuia. Cu puţin calm ieşim şi 
din gaura asta nenorocită. 

Ornella se întoarse cu o faţă triumfătoare spre cei doi bărbaţi. 

— Intr-adevăr, avea o pisică... glumi italianca. Tipa n-a făcut 
nici o mişcare, probabil că nu şi-a revenit după schimbarea 
fusului orar. Se află în cameră, poate că doarme. O găsim la 315. 
Mergem? 

— Îţi răpim prea mult din timpul tău preţios, i-o tăie Mark. Ne- 
om descurca noi şi singuri cu o femeie. Intre timp, te-aş ruga să 
afli al cui e numărul ăsta de telefon şi adresa. Acolo vom avea, 
probabil, nevoie de mai mult sprijin din partea ta. Ne vedem aici 
când terminăm, bine? 

— Mi s-a spus că tu eşti şeful, deci trebuie să mă supun, 
admise tânăra, nu fără părere de rău. Insărcinarea pe care mi-ai 
dat-o o pot rezolva şi de aici, telefonic. Aşa că am să stau 
cuminţică într-un fotoliu şi o să-i las pe oamenii mari să-şi vadă 
de treburile lor serioase de maturi. 

* 

Câteva minute mai târziu, cei doi agenţi speciali FBI bătură 
discret la uşă cu numărul 315. 

— Room-service, se auzi glasul lui Frank. Am observat că eo 
parolă care ţine întotdeauna, şopti apoi spre partenerul său, care 
deja se întreba dacă nu cumva tânărul avea ceva la cap. Omul e 
un animal flămând în permanenţă! continuă Frank să-şi justifice 
gestul. Dacă strigam incendiu, n-ar fi fost la fel de eficient, ba 
dimpotrivă. Am auzit şi de oameni morţi din cauza asta. Au făcut 
stop cardiac. 

Uşa se deschise şi în pragul ei apăru roşcata care îi urmărise, 
îmbrăcată numai într-un prosop ce-i acoperea doar vag acele 
părţi ale trupului care frământă - susţin statisticile - gândurile 
bărbaţilor de patru ori pe minut. 

Deşi Frank s-ar fi aşteptat ca tipei să-i cadă prosopul din cauza 
surprizei, cu totul altul fu motivul pentru care simpaticul 
accesoriu ajunse pe podea. Dar acest lucru îl înţelese abia după 
ce-şi reveni din inconştienţă. 

— Te-a lovit zdravăn drăcoaica, îi spuse Mark, atunci când 

Frank deschise ochii, sub un şuvoi de apă rece aruncat peste el. 

Se uită buimac în jur, încercând să realizeze unde se află. Era, 
desigur, într-o cameră de hotel, mai precis într-un pat îmbibat cu 
apă. Intr-un colţ al camerei, cu faţa tumefiată, roşcata zăcea 
lată, goală-puşcă şi extrem de liniştită. 

— Mi-am cam pierdut cumpătul - se scuză Mark - când am 
văzut-o ce rea e. L-am zvârlit două în plină figură, ceea ce o să-i 
provoace amintiri neplăcute mai mult timp şi un succes redus la 
bărbaţi. Asta te asigur! 

— Crezi,  şefu', privi  neîncrezător Frank spre formele 
voluptoase ale femeii ce zăcea în colţul camerei. Dar n-o trezim? 
întrebă el, gândindu-se că, în alte condiţii, ar ştii cum să 
procedeze cu trupul ei de felină. 

Mark se duse în baie, mai aduse un recipient cu apă, pe care îl 
deversă pe coama roşcată a spioanei. Aceasta nu schiţă la 
început nici un gest, ceea ce stârni un pic îngrijorarea celor doi. 
După un timp deschise totuşi, mai bine zis încercă să deschidă 
un ochi, dar tentativa nu-i reuşi decât pe jumătate. 

— O să mă plâng la poliţie, bâigui ea ca o dementă. M-aţi 
violat, animalelor! 

— l-auzi una! A lovit-o amnezia, se înfurie Mark. 

— Mai degrabă trenul, zise Frank privind cu compasiune faţa 
tumefiată a femeii. Dacă te violam - începu el dialogul cu tânăra 
- nu te-ai mai fi gândit la reclamaţii, n-ai mai fi reclamat, crede- 
mă pe cuvânt! Dimpotrivă, ai mai fi cerut şi supliment. lar în caz 
că nu mă crezi, pot să-ţi demonstrez chiar acum. Dar mai întâi 
lămureşte-ne cu nişte amănunte, care nouă ne sunt extrem de 
neclare. De ce ne-ai urmărit de la Los Angeles până aici şi cui i-ai 
telefonat aseară, din faţa hotelului nostru? 

— Nu ştiu despre ce vorbeşti! se miorlăi roşcata, devenită 
pisicuţă dintr-odată. 

Mark se apropie de ea şi îi aplică un capac distrugător, lovind- 
o concomitent cu ambele lui palme imense peste urechi. 

— Poate că o să înţelegi acum, spuse el. Unde e Dinţosul cu 
nepoţica mea? De răspunsul ăsta depinde starea în care ieşi de 
aici. Cum preferi, pe picioare sau cu ele înainte? 

— Sunteţi poliţişti, nu puteţi face aşa ceva, se sperie 
pistruiata, înțelegând că bătrânului nu-i prea ardea de glume. 

Incercă să-şi desfunde urechile prin scuturarea capului. Insă 
acest lucru îi producea o altă durere. 

— lo-te-te! Ne cunoaşte smiorcăita, se prefăcu Mark mirat. 
Păpuşă, n-ai vrea să afli ce-ţi putem face, poliţişti sau nu. 

— O să mă omorâţi? se grăbi ea să afle intenţiile celor doi. 

— Ai vrea tu, o linişti Mark. Uite, azi m-am trezit cu o mare 
surpriză, spuse el, arătându-i degetul primit prin poştă. Eşti unul 
din factorii căruia îi datorez acest nostim colet, livrat la o adresă 
pe care tu ai susurat-o ieri seară unui individ pe care noi îl 
căutăm. Aşa că îmi eşti datoare cu un deget, cel puţin 
deocamdată. Pe moment, nu ştiu pe care îl voi alege. Dar mai 
există o dilemă. Până ies de aici, s-ar putea să-mi datorezi şi o 
bucată de nas, o ureche... ca să nu mai amintesc de faptul că îmi 
plac foarte mult ochii tăi. S-ar putea să păstrez unul, ca amintire. 

Femeia părea să-şi închipuie înfăţişarea ei după toate 
asemenea operaţii şi nu păru încântată de tablou. 

— Nu pot să vă spun nimic care să vă ajute. Am fost trimisă de 
şeful meu să supraveghez cursa de Milano, să văd dacă o să 
plecaţi cu ea. Apoi, pentru că aţi apărut, a trebuit să vă urmăresc 
până aici, să aflu hotelul în care staţi şi să comunic cele aflate la 
numărul de telefon care mi-a fost dat. Dacă doriţi, vă pot spune 
cifrele, încercă ea timid să colaboreze. 

— Eşti drăguță, ne-am descurcat şi fără tine. Mai bine spune- 
mi cine este distinsul tău şef şi ce anume meserie ai tu de faci 
asemenea servicii. Asta în cazul în care nu vrei să ai noi necazuri. 

— Imi pare rău, dar nu vă pot spune aşa ceva, scutură ea din 
cap a negare. In ruptul capului. 

— Atunci, cred că este momentul cel mai propice să ţi-l rupem, 
făcu Mark, mucalit. Incepând de la gât, desigur. 

— Scuză-l pe şeful meu, se apropie Frank protector de ea, 
mângâindu-i creştetul şi abţinându-se cu greu să nu apuce de 
generoşii sâni. Dacă nu poţi, e-n regulă, nu vrem să-ţi tulburăm 
intimitatea, să pătrundem în micile tale secrete de domnişoară 
neprihănită şi din cale-afară de timidă. Dar avem o problemă, 
continuă el aşezându-se lângă ea şi luând-o pe după umeri, 
drăgăstos. 

Apoi tăcu, pentru a se convinge că spioana îl lua în seamă. 

— Ce fel de problemă? se arătă roşcata interesată, poate 
pentru a mai trage de timp, poate pentru că chiar voia să ştie cu 
ce se zbuciumau cei care o invadaseră. 

— Nenea ăsta mare şi rău are o nepoţică, reluă Frank. El ţine 
la ea ca la ochii din cap, dacă mă înţelegi ce vreau să spun. Ei 
bine, fetiţa a fost răpită de un personaj cu care probabil că 
lucrează şeful tău. Aşa că sunt dator să te previn că, treburile ce 
ţin de secretele tale, fie ele personale ori ba, nu-l impresionează 
deloc în momentul ăsta pe zbirul care, din nefericire, mi-e 

partener. Înţelegi? 

=] 

— Deşi, de obicei, e un tip extrem de sensibil faţă de bătrâni, 
femei, dar mai ales de tot ce poate fi legat de copii, Mark al 
nostru a devenit dintr-odată nebun de legat. Mi-e teamă că nu-l 
mai pot stăpâni, draga mea. Şi de acea, sfatul meu e să verşi 
urgent tot ceea ce ştii, pentru că oricum nu o să scapi de el până 
la rezolvarea cazului. lar dacă se termină cu bine - asta în cazul 
în care ne dai concursul pe care ţi l-am cerut - s-ar putea să n- 
ajungi după gratii. Avem noi grijă de asta. 

— Este o promisiune fermă? zise tânăra, timid. 

— Bineînţeles, altminteri de ce mi-aş fi răcit gura? De 
pomană? 

— In concluzie, ori ne spui acum tot ce ştii şi ne ajuţi să 
grăbim eliberarea fetiţei ori încep să te tranşez, interveni Mark 
fără menajamente. Şi chiar dacă nu-ţi pasă acum ce se va 
întâmpla cu tine, te asigur că o să regreţi cât de curând această 
încăpățânare stupidă şi păguboasă. A! Stai că ar mai fi ceva! 
păru să-şi amintească Mark. Dacă eşti neinspirată şi ne furnizezi 
informaţii false ori incomplete, te hăcuiesc chiar şi după ce pun 
mâna pe dobitoc. Pe ce-am mai sfânt! 

Şi ca să fie mai categoric cu această ultimă ameninţare, îşi 
scoase din buzunar pistolul şi-l puse pe masă, ca să nu-l 
incomodeze în mişcări. Apoi, de parcă ar fi devenit dintr-odată 
extrem de neglijent, omiţând că are de-a face cu o femeie 
periculoasă, bătrânul se îndreptă agale spre toaletă, ca să-i 
testeze reacţiile. 

Inspăimântată de-a binelea, pistruiata nu îndrăzni să schiţeze 
vreun gest nesăbuit pentru a contraataca. Drept urmare, Mark se 
întoarse imediat cu o forfecuţă de unghii, prefăcându-se că 
admiră modul în care fusese ascuţită. 

— Imi pare rău, spuse el, dar nu am altceva la îndemână. O să 
te doară puţin, dar pofta vine mâncând, nu-i aşa? Ha, ha, ha! La 
uită-te dom'le! Nu mă ştiam atât de sadic... 

Şi zicând acestea se apropie de tânără, o apucă de o mână şi 
o strânse în menghina neîndurătoare a degetelor sale. 

— O să dureze mai mult până ţi-l retez de tot cu chestia asta, 
dar rezultatul va fi acelaşi, mai spuse el, prinzându-i fetei degetul 
mic de la mână între lamele forfecuţei şi începând să apese. 

Frank era foarte atent să privească reacţiile femeii, pentru a 
putea stopa la timp acel măcel. Astfel observă că spioana se 
crispează toată, devine palidă la chip, iar sfârcurile sale uriaşe se 

întăresc ca la comandă. Din nefericire pentru ea, Mark părea să 
nu glumească deloc. Pielea fină a tinerei începu să sângereze şi 
câteva picături roşii de sânge căzură pe coapsele ei goale, între 
care Frank nu se putea abţine să nu observe un petec pufos şi 
roşiatic, deosebit de pubian. Cu toate acestea, era convins că 
Mark nu o să-şi ducă ameninţarea până la capăt, doar îl cunoştea 
atât de bine. In consecinţă, va trebui s-o convingă el pe tânăra şi 
ostatica lor cea apetisantă, după o metodă pe care o exersase de 
atâtea ori cu succes. Era vorba despre epuizarea fizică şi psihică 
prin sex. Metoda lui preferată cu care nu dăduse niciodată greş 
până în acel moment. Singurul dezavantaj era că un asemenea 
procedeu de smulgere a informaţiilor dura câteva ore, pe care 
acum nu le aveau la dispoziţie. Era foarte important să rezolve 
cazul în seara aceleiaşi zile. Altfel spus, lucrau contra 
cronometru. 

— Sau poate că degetul nu contează aşa mult pentru o 
femeie, se prefăcu Mark că descoperă abia acum acest lucru şi o 
apucă cu convingere de nas. la să rătez eu puţin de-aici! 

In acel moment, femeia începu să intre serios în panică şi să 
se zvârcolească, obligându-l pe Mark să se aşeze deasupra ei, 
pentru a-i stăvili elanul. lar o greutate ca a bătrânului imobiliza şi 
un hipopotam în călduri, aşa că tânăra agită singurele părţi ale 
corpului care mai puteau fi mişcate, şi anume buzele: 

— Nu faceţi asta! Mai bine mă omorâţi chiar acum! 

— Suntem poliţişti, nu criminali, o ironiză Mark. Am o altă idee: 
spune-ne cine e misteriosul tău şef sau locul unde este ascunsă 
Drew şi rămâi cu fizionomia intactă... Mă rog - adăugă el după 
ce-i privi faţa tumefiată - nu intactă, dar reparabilă. Orişicât... 

— V-am spus că nu ştiu nimic de nici o Drew, se încăpăţână în 
continuare roşcata s-o ţină pe smiorcăială. Şeful meu e Scott 
Pacula, se grăbi ea să adauge, când îl văzu din nou pe Mark 
apropiindu-se cu foarfecă de nasul ei la care ţinea foarte mult. 

— Scott Pacula?! se minunară amândoi detectivii în acelaşi 
timp. Şeful serviciului de protecţie a Preşedintelui? vru Frank să 
se asigure că nu e nici o confuzie la mijloc. Da’ ştiu că masonul 
se bucură de protecţie la nivel înalt, nu glumă. Şi tu ce rol ai în 
toată această urâtă poveste? Le lustruieşti bastoanele de 
ceremonie când nu e nimeni în Salonul Oval sau altceva? 

— Sunt ofiţer şi îndeplinesc un ordin, atâta tot. Probabil că nu 
voi mai fi, de-acum înainte. Pe lângă faptul că am ratat misiunea 
pe care o aveam de îndeplinit, m-am şi deconspirat. Sunt 
terminată, adăugă ea cu o durerea nedisimulată în glas. Am ratat 

lamentabil. 

— Las' că avem noi grijă să nu mori - o linişti Mark dacă se 
dovedeşte că nu ne-ai ascuns şi altceva. Spală-te şi pune ceva 
pe tine! Plecăm! 

— Ce vreţi să faceţi cu mine? întrebă fata, ridicându-se cu 
greu şi trăgând în grabă un cearceaf pe ea, de parcă abia atunci 
şi-ar fi dat seama că este în pielea goală. 

— Ce vreau eu sau ce vrea partenerul meu? o întrebă 
provocator Frank, aruncându-i o privire pofticioasă. 

— Nu ştiu decât că o să stai undeva la păstrare, rămâne să 
aflăm unde, o lămuri Mark. Amice, tu aşteapt-o să se îmbrace, că 
eu cobor să văd ce-a aflat cealaltă despre numărul de telefon. Ai 
grijă să nu ţi-o tragă din nou în barbă! 

Bătrânul se îndreptă spre uşă, dar se întoarse, amintindu-şi de 
ceva. 

— Şi încearcă să nu uiţi că nu avem timp de prostii, aşa că 
trebuie să laşi sexul pe altădată. 

* 

Ajunse în hol hotelului, unde o zări pe Ornella, care tocmai 
închidea telefonul şi îşi revedea notițele pe care le făcuse pe un 
carneţel. Avea o expresie cam nedumerită pe figură, tot 
încercând parcă să descifreze un mare mister. Văzută de 
departe, italianca părea hipnotizată de ceea ce ea însăşi 
scrisese. 

— Cred că ai aflat o adresă surprinzătoare, nu? o avertiză 
Mark de sosirea lui. 

— Puțin spus... bâigui Ornella, cu o voce nesigură. Mama mia! 
Dacă vrei mai multe amănunte, este vorba despre adresa unei 
case conspirative a serviciului la care lucrez. 

— Şi ai încremenit de spaimă sau abandonezi operaţiunea. 
Raportezi mai departe? 

— Cred că aşa ar trebui, dar n-aş vrea să se afle prea curând. 
S-ar putea să nu mai găsim mare lucru, dacă transpiră vestea. 
Nu mai sunt sigură de nimic acum. 

— Remarcabilă atitudine! se miră Mark. Dar nu crezi că deja s- 
a aflat, când ai cerut informaţia? 

— L-am rugat pe Gino să nu amintească de favoarea pe care i- 
am cerut-o. Cred că nu mă va dezamăgi, cum n-am făcut-o nici 
eu când el a avut nevoie de mine. 

— E leşinat după tine, Gino ăsta, nu? zâmbi Mark. 

— Mă cere de nevastă de cinci ani, cel puţin o dată pe 
săptămână, confirmă Ornella, amuzată de perspicacitatea 


77 


bătrânului. Dar nu la asta mă referam când ziceam că l-am ajutat 
la rândul meu. 

— Să sperăm că e aşa, cum spui tu. Mai avem sus o mică 
problemă. Juna, roşcata sau pistruiata - cum vrei să-i spui -... na, 
că nici nu ştiu cum o cheamă!... Trebuie s-o depozitez undeva, 
înţelegi, la păstrare, până se termină ancheta. N-ai idee unde am 
putea s-o ţinem ostatică, fără să atragem atenţia şi fără a avea 
posibilitatea de a striga după ajutor? 

— Mai există nişte case conspirative, dar nu mai ştiu cât sunt 
de sigure acum, în condiţiile astea. Şi e nevoie de ceva timp 
pentru a-i facilita intrarea... Ar trebui să trag nişte sfori. 

— Şeful meu a zis că şeful tău e la dispoziţia noastră în 
totalitate. Nu poţi să-l suni, să meargă treaba mai repede? 

— Imposibil, e total blocat cu întâlnirea de la Genova a „Celor 
Şapte” plus Rusia. Ar mai fi o soluţie de urgenţă, ca ultimă 
variantă, şi anume casa mea. E izolată, liniştită, ermetică... Cel 
puţin anumite camere, dacă nu toate, îşi păstră Ornella o 
rezervă. 

Mark nu era genul de om care să se formalizeze în asemenea 
împrejurări, mai ales că, pentru el, munca echivala cu însăşi 
viaţa lui. Nu putuse face niciodată diferenţa între sfera 
profesională şi cea intimă, deci nu i se părea ceva anormal ca un 
ofiţer să-şi pună casa la îndemâna unora pe care abia îi 
cunoscuse, pentru a adăposti un potenţial pericol social. O 
asemenea atitudine i se părea de la sine înţeleasă. 

— Perfect, spuse, mulţumit că găsise o soluţie în timp record. 
Trecem, o lăsăm la tine, apoi mergem la adresă, măcar într-o 
scurtă recunoaştere. Dacă va fi nevoie, luăm ceva întăriri, deşi... 
De obicei, noi nu folosim aşa ceva. 

Mark se uită la ceas, apoi spre uşa liftului. 

— Sper că ăsta micu’ nu face iarăşi vreo prostie. 

— Ce vrei să spui cu asta? se interesă italianca. ţi este cumva 
teamă să n-o dea în bară? | se întâmplă des amicului? 

— Nu foarte des, dar puţin mai devreme tocmai a încasat de la 
urmărită noastră, care iniţial ne-a filat ea pe noi, o scatoalcă de l- 
a furat somnu'. Cu greu şi-a revenit în simţiri. 

Parcă pentru a-i linişti pe amândoi, uşa liftului se deschise şi 
Frank îşi făcu apariţia alături de o femeie costumată în port 
musulman. 

— Cine e duduia? se interesă Ornella, puţin nedumerită şi 
chiar lejer iritată. Chiar e spioană? 

Era clar că nu se aştepta la o asemenea apariţie. 

— Păi, nu ţi-am povestit? E pistruiata noastră sau roşcata, cum 
vrei să-i spui. 

— Şi de ce e îmbrăcată ca o nevastă de tuareg, având faţa 
mascată? 

— Păi... s-au cam precipitat puţin lucrurile la un moment dat... 
se fâstâci Mark. Ti-am spus că l-a doborât pe Frank dintr-o 
lovitură şi a trebuit să intervin. Din nefericire pentru ea, i-am 
boţit puţin fizionomia. Chestie trecătoare, nu-ţi face griji pentru 
ea. Trăsăturile nu-i vor fi alterate, iar într-o săptămână, 
maximum zece zile, o să arate iarăşi ca nouă. 

— Ha, ha, ha! se distră Ornella, care înţelese perfect ceea ce 
se întâmplase. Şi asta la Roma, cetatea voastră eternă... ha, ha, 
ha! Aţi mascat-o ca să nu se vadă că a-ţi caftit-o? Aici, la noi 
latinii, dacă eşti puţin învineţită la figură este un semn de glorie. 
Se cheamă că bărbatul sau amantul te iubeşte le nebunie, iar 
pentru asta ai de ce să fii invidiată. Nici vorbă să te înveşmântezi 
ca o masă de magician. Lumea trebuie să vadă ce adorată eşti şi 
să te admire pentru calităţile pe care opinia publică doar le 
intuieşte. 

— Asta chiar că n-am ştiut, se mai destinse Mark. Oricum, să 
zicem că nu e „puţin” învineţită, ci „puţin” desfigurată. 

— Gata, şefu', îl interpelă Frank, sorbind-o din ochi pe Ornella, 
de a cărei prezenţă se bucura cu sinceritate. S-a aranjat treaba? 
Ai aflat bârlogul canibalului? 

— Mai mult, am găsit şi un adăpost pentru... Spioana noastră 
ţi-a spus cum o cheamă? 

— Erika, şi e de origine scandinavă, ceea ce era de aşteptat, 
după... 

Dar se opri la timp, pentru că Ornella părea foarte interesată 
să afle după ce îşi dădea seama Frank că „era de aşteptat”. 

— Unde o depozităm? reveni tânărul agent. 

— Trecem pe la mine şi-o lăsăm acolo. Apoi mergem la bârlog 
- cum i-ai zis tu - de fapt o casă conspirativă a Serviciilor 
Secrete, de existenţa căreia nu ştie foarte multă lume. 

— De la şeful pazei de la Casa Albă, la case conspirative din 
ltalia! se amuză Frank în continuare. 

Urcară în maşina Ornellei, care demară ca la startul Circuitului 
de la Monzza, smulgând motorului şi pneurilor câte un icnet pe 
măsură. Erika îşi revenise complet, dar nu îndrăznea să facă vreo 
obiecţie în legătură cu soarta ei. Pe deasupra, mai era şi 
promisiunea lui Frank. Acesta se angajase să-i facă un masaj 
reconfortant cu prima ocazie care se va ivi! 

Ajunseră mai repede decât s-ar fi aşteptat - dat fiind traficul 
infernal - pe o stradă liniştită, îngustă, cu case relativ noi (dacă 
judecau după restul oraşului), cam de-o vârstă cu primele 
legende despre Statele Unite. Curtea locuinţei ofițerului era plină 
de verdeață şi flori roşii, cu un patio pavat cu pietre din Via del 
Fuori Imperiali, pentru că italienii reinvesteau istoria pe unde 
puteau. In imobil se găseau mai multe apartamente, ceea ce-l 
îngrijoră un pic pe Mark. 

— Crezi că nu va putea alerta vecinii? Casa ta nu pare aşa 
izolată cum am crezut. lar zidurile astea sunt cam vechi şi 
şubrede. Dacă mă opintesc o dată în ele se dărâmă. 

— Nu-s chiar atât de şubrede, dacă au rezistat cinci sute de 
ani, replică Ornella. Nu te nelinişti, stai mai întâi să intrăm şi pe 
urmă ai să te convingi! 

— O să ne neliniştim atunci, glumi Frank, încercând să fie 
spiritual şi astfel să cucerească grațiile italiencei. 

Interiorul părea mult mai spaţios decât exteriorul şi era în aşa 
fel mobilat, încât cei trei americani se aşteptau să dea la tot 
pasul peste cordoane albastre, care să le interzică apropierea de 
una sau alta dintre mobile. Parcă erau la muzeu ori la cine ştie ce 
galerie de artă. 

— Eşti sigură că n-am nimerit într-o expoziţie? întrebă Frank, 
adresându-se gazdei în şoaptă, fără să-şi dea seama de ce o 
face. 

— Absolut sigură - zâmbi Ornella - aşa că poţi să vorbeşti pe 
un ton normal. Nu ne ascultă nimeni. La mine acasă, pereţii n-au 
urechi, dacă mă înţelegi ce vreau să spun... 

Trecură prin vreo trei vestibule, placate cu marmură de 
Carrara străbătută de vinişoare albăstrui, şi ajunseră în faţa unei 
uşi masive, în întregime sculptată. 

— Aici o să fie în siguranţă, şi ea şi noi, spuse Ornella 
opintindu-se un pic când deschise uşa. 

Incăperea nu era foarte mare, dar părea suficientă pentru un 
menaj complet, fiind de fapt un fel de garsonieră, cu o baie pe 
acelaşi calapod cu holurile, placată cu marmură în care se afla o 
cadă de bronz aşezată în mijloc, cu un fel de baldachin deasupra 
ei. La vederea pretenţioasei instalaţii lui Frank i se treziră brusc 
toate simţurile. În plus, camera propriu-zisă avea ca principală 
piesă de mobilier un pat metalic imens, de asemenea cu 
baldachin. 

— Puteţi sta liniştiţi, zidurile au izolator fonic pe sub marmură, 
le explică Ornella. Nimic nu se poate auzi din afară. Sau invers. 

— Dacă nu sunt prea indiscret, la ce-ţi foloseşte o asemenea 
încăpere antifonată? vru Mark să ştie. Doar nu ai pe undeva pe 
aici vreun studio de înregistrări audio. 

— Să zicem - roşi puţin frumosul ofiţer - că aici pot să ţip cât 
vreau, dacă am chef. 

— Să zicem că eu aş asculta cu plăcere muzica asta, nu rată 
Frank ocazia de a o mai provoca puţin pe italiancă. 

— Perfect! se trezi din admiraţie bătrânul. N-avem timp de 
asta, poate după ce rezolvăm toată treaba. Ai înţeles manevra şi 
ce se va întâmpla momentan cu tine? se întoarse el spre Erika, 
pentru a o lămuri. Stai aici cuminţică şi ne aştepţi să terminăm 
daravela. Dacă ne-ai spus tot ce ştiai, o să savurezi liniştită 
ambianța. Dacă nu, îţi recomand să te foloseşti de pereţii ăştia 
de marmură şi să te contopeşti cu ei, ca să scapi de ce va urma. 

CAPITOLUL 8 


Se întoarseră în centru, la fel de repede pe cât veniseră. 

— Maşina o lăsăm aici, spuse Ornella, parcând şi oprind 
motorul. Mai departe ne deplasăm pe jos. 

După câteva minute de mers, cei doi se treziră într-un spaţiu 
care îi lăsă efectiv muţi. Rostiră în acelaşi timp: 

— Uragan! fu de părere Frank. 

— Cutremur! îl contrazise Mark. 

— Forul Roman, explică fata. 

De jur-împrejurul lor se întindeau numai ruine, semănând mult 
cu Dresda, după bombardamentul „umanitar” al aliaţilor. 

— Ce se întâmplă aici, în plin centru? se minună Frank. Ce-i 
aici? 

— Multe şi vechi, după cum vedeţi. Rămăşiţe din bătrâna 
noastră glorie: Arcul lui Septimius Severus, Columna lui Focas, 
templul lui Saturn, al lui Castor şi Pollux. N-avem timp acum să 
vă explic totul în amănunt. Uitaţi, acolo în spate trebuie să 
ajungem, spre Colosseum. 

Locul era înţesat de japonezi care fotografiau din toate 
poziţiile, precum şi de reprezentanţi ai altor multe naţii pe care, 
în lipsa unor accesorii specifice, cei doi nu se mai osteniră să-i 
identifice după vorbă, după port. Se strecurară printre turişti, 
până aproape de capătul ciudatului spaţiu. In faţa lor se îţi un fel 
de bortă, la capătul unei alei străjuite de rămăşiţele unor 
coloane. În spate, la câteva sute de metri, se zărea o biserică şi 
un fel de stadion dărâmat parcă de cine ştie ce suporterii furioşi, 
după înfrângerea echipei favorite în finală. 

— Biserica di Santa Francesca Romana şi, în spatele ei, 
Colosseum-ul. Pe aici trebuie să intrăm. 

— İn hrubele astea, se strâmbă puţin fizionomia lui Mark, care 
se temea că va rămâne blocat între ziduri. 

— Aici e adresa. 

— Locul ăsta are adresă?! se miră Frank. Aici a sunat Erika 
ieri? 

— E un loc foarte sigur, fiind interzis accesului public. Sunt un 
fel de pivnițe secrete ale împăratului Augustus, chipurile prea 
nesigure pentru a fi vizitate. Intraţi, mai e ceva de mers până la 
locuinţa propriu-zisă. 

Imediat coborâră câteva trepte, apoi întâlniră o altă uşă, mai 

nouă decât restul ansamblului şi metalică. 

— S-ar putea să fie închisă, spuse Ornella. 

— Nici o problemă, replică Frank, împingând cu umărul ca să 
verifice. 

Era într-adevăr închisă. Frank îngenunche lângă ea, se scotoci 
puţin prin buzunare şi începu să manevreze la încuietoare. In mai 
puţin timp decât i-ar fi luat Ornellei să recunoască ruinele din 
For, se auzi un clincănit şi Frank împinse uşa, care se deschise 
fără prea mare zgomot. 

— Poftiţi, vă rog! spuse el curtenitor şi bucuros totodată că 
operaţia îi reuşise. 

lnăuntru era un alt culoar ce semăna într-adevăr a pivniţă şi 
mirosea la fel. Pe margini străjuiau lămpi slabe de neon, 
luminând doar atât cât să nu te împiedici în timpul înaintării. La 
un moment dat, drumul se termina într-un zid. Inainte ca bărbaţii 
să prindă a înjura, Ornella băgă mâna într-o crăpătură şi zidul se 
trase în spate, cât să aibă loc să treacă, la limită, chiar şi Mark. 
După încă vreo douăzeci de metri, ajunseră la un fel de hol 
imens, din care se căscau mai multe coridoare. 

— Măi, să fie! se impacientă Mark. O să ne pierdem în 
labirintul ăsta. Am văzut eu un film când eram mic. 

— Ai fost tu vreodată mic? îl ironiză colegul său, înainte de a 
se auzi glasul Ornellei: 

— Staţi liniştiţi, ştiu foarte bine drumul! Intrarea pe care am 
venit este cunoscută de foarte puţini. Cea obişnuită e pe altă 
parte. De aici, însă, trebuie să fim extrem de atenţi. S-ar putea 
să dăm peste oameni de pază, dacă aici e bârlogul Dinţosului. 

Intrară pe unul dintre coridoarele care porneau ca braţele unei 
caracatiţe din holul cel rotund. Inaintară vreo zece, douăzeci de 
metri în urma Ornellei. Dintr-odată, aceasta se opri, ţinându-l cu 
mâna pe Frank, aflat chiar în spatele ei. Nu-i spuse nimic, dar 
începu să gesticuleze în limbajul obişnuit al trupelor speciale. li 
făcu semn lui Frank să se aplece şi să privească spre stânga. 

In continuarea culoarului se găsea un alt hol, tot circular, însă 
mai mic decât cel anterior. Acesta arăta ca unul de locuinţă. Pe 
jos era aruncată o mochetă roşie, iar în faţa lui Frank se găsea 
un scaun, gen... unul dintre Ludovici şi o măsuţă similară. Pe 
scaun moţăia, cu un pistol automat în poală, o namilă păroasă, 
îmbrăcată într-un tricou de marinar, cu o basma roşie la gât. Un 
imens tatuaj, reprezentând un trandafir ieşit dintr-un morman de 
gunoi, trona pe bicepsul stâng, ceea ce trăda înclinațiile filosofice 
ale matahalei. 

Frank îi mulţumi lui Dumnezeu că tipul stătea cu faţa spre o 
altă intrare, probabil cea „oficială”. Işi luă inima în dinţi şi vru să 
pornească spre el, însă o mână fermă îl apăsă pe umăr. Când 
întoarse capul să vadă ce se întâmplă, o văzu pe viitoarea lui 
parteneră de extaz, strecurându-se precum un şarpe spre 
namilă, ceea ce îi cam strânse stomacul. Nu vedea ce ar fi putut 
să-i facă malacului o asemenea creatură delicată. Până să apuce 
să se gândească la unele supoziţii, Ornella ajunsese deja în 
spatele paznicului. Pe tăcute, îl „înţepă” cu degetele mari de-o 
parte şi de alta a gâtului şi capul neras al gorilei căzu în piept, 
malacul fiind copleşit de un somn nefiresc. 

Frank văzuse această secvenţă în multe filme cu experţi Kung 
Fu, dar nu le luase niciodată în serios. 

Trebuie să-mi iau un maestru shaolin, altfel o să ajung să mă 
tem de femei pe stradă, se gândi el, impresionat de eficienţa 
fetei. Măcar să mă învețe câteva procedee de apărare. 

Ornella le făcu semn să înainteze, până ajunseră la o altă uşă. 
Din fericire, aceasta era descuiată. Intrară într-un vestibul, total 
umanizat de data asta, din care se făceau trei uşi şi un nou 
culoar, ca într-un banal apartament. Două dintre uşi erau 
deschise. Una dădea într-un living-room, unde alte două namile 
jucau table, mâncând pizza şi trăgând, din când în când, cu 
coada ochiului spre un televizor portabil. In cealaltă cameră se 
vedea un acvariu imens, în faţa căruia se zărea spatele unui 
fotoliu. Camera părea goală. 

Cei trei se găseau într-o evidentă încurcătură. Era probabil ca 
în cea de-a treia cameră să se afle Drew. Dar, în cazul în care era 
aşa, ea putea fi singură sau sub pază. Dacă era sub pază, un 
atac zgomotos i-ar fi alertat pe paznici şi viaţa fetiţei ar fi fost în 
mare pericol. Dacă ar fi intrat direct în cea de-a treia cameră, era 
posibil ca tablagii să se sesizeze şi să iasă tămbălău mare, la fel 
de periculos pentru fetiţă. Exista şi varianta ca Drew să nu fie 
aici, dar părea prea puţin probabilă. 

Cei trei comunicau doar din priviri. Mark îi făcu semn tânărului 
să încerce dacă e descuiată uşa, în timp ce el îi ţinea în bătaia 
pistolului pe cei doi mâncători de pizza. Era mai liniştit, după ce 
se înarmase cu pistolul-mitralieră al leşinatului de la intrare. 

Când Mark se pregătea să dea semnalul începerii operaţiunii, 
Ornella le făcu din nou semn să se oprească şi la arătă o pată pe 
zidul din stânga al camerei cu acvariul. Işi încordară atenţia, 
pentru a putea străbate cu privirile semiobscuritatea camerei. 
Da, exista o altă uşă, care dădea în încăperea în care 

presupuneau că se află fetiţa. Mark îi făcu semn fetei să încerce. 

Semnalul fusese dat. Frank avu noroc: uşa lui era deschisă. 
Intră încet, în timp ce Mark nu-i scăpa din ochi pe macaronarii 
din living. Aceştia păreau atât de absorbiți de jocul lor de table, 
încât Mark avu tendinţa să-i abandoneze, pentru a intra după 
Frank. Nici prin cap nu le trecea că ar putea intra cineva peste ei. 

In aceea clipă se petrecură mai multe lucruri deodată, care 
schimbară complet cursul evenimentelor. 

In camera în care intră Frank se auzi ţipătul unui copil, urmat 
de o bufnitură puternică şi de un foc de revolver. Cum era de 
aşteptat, cei doi cerberi pasionaţi de zaruri săriră ca puşi pe 
arcuri din fotolii, încercând să-şi ia pistoalele-mitralieră sprijinite 
neglijent de masă. Nu apucară să facă prea multe gesturi, 
întrucât Mark îi seceră fără ezitare, bucuros că poate să-şi ia grija 
de la ei, pentru a se năpusti în camera de unde se auzise ţipătul. 
Când intră, îl găsi pe Frank stând pe pat şi strângând-o în braţe 
pe micuța Drew, evident foarte speriată şi plângând înfundat. In 
dreptul patului, cu o gaură în cap, zăcea „cerşetorul”, atletul de 
performanţă care le scosese sufletul lui Frank şi lui Scândurică, 
pe plaja din Los Angeles. Înduioşat de scenă, Mark încercă să 
articuleze câteva cuvinte liniştitoare pentru nepoţica lui, când 
auzi un alt țipăt, de data aceasta mai ascuţit, apoi repede 
înfundat. 

— Ornella, strigă Frank, lăsând-o din braţe pe micuță şi 
repezindu-se spre cealaltă uşă. 

— Italianca! strigă în acelaşi timp Mark, rotindu-se pe călcâie 
pentru a se întoarce spre încăperea în care rămăsese colega lor. 

Ornella se zbătea furioasă în braţele unui om care o înlănţuise 
pe la spate. Fotoliul era acum întors cu faţa la Mark. 

Era o arătare de vreo doi metri, cu braţe vânjoase şi o figură 
de viezure, cu dinţii din faţă lătăreţi şi împinşi în afară. Era 
Dinţosul. 

— Te-ai mişcat mai bine şi mai repede decât mă aşteptam, 
zise rânjind evadatul, făcând să lucească o lamă imensă de cuţit 
la gâtul Ornellei. Asta nu înseamnă că s-a terminat! Putem 
amâna deznodământul câteva zile. Eu nu m-aş bucura prea tare 
de faptul că ai găsit-o pe fetiţă; nici să nu tragi concluzii greşite, 
când o să vezi că nu-i lipseşte vreun deget. N-am avut chef de 
chiorăieli aici, în beci, de-asta n-am ciuntit-o. Aveam totuşi de 
gând să ţi-o trimit bucăţi, dar timpul nu e încă pierdut. 

Mark îl fixă cu ţeava mitralierei, spumegând de furie, dar 
încercând să pară calm. 

— Lasă fata în pace, Dinţosule, şi-ţi promit că te dau pe mâna 
poliţiei, nu pe cea a morţii! Altfel, îţi împrăştii creierii prin 
pivnițele lui Augustus, pe onoarea mea! 

— Ha, ha, ha! râse masonul. Povestea cu Augustus ţi-a 
vândut-o micuța care se desfată în braţele mele. Precis a învăţat 
ceva istorie din ghidurile pentru turişti. Aici sunt cele mai 
glorioase pivnițe din lume, aici a avut loc iniţierea primilor 
templieri, masonii de mai târziu, dacă ai auzit de ei. Se spune că 
au fost iniţiaţi chiar de Satana, dar de ce ai crede tu asemenea 
grozăvii, nu? In fond, suntem un ordin pacifist. Ha, ha, ha! 
Liberte, Egalite, Fraternite! Ha, ha, ha! 

In momentul acela, când hohotele înfiorătoare ale Dinţosului 
reverberau în tot apartamentul, uşa din dreapta lui se deschise 
brusc şi Frank se aruncă într-un plonjon disperat spre Ornella. 
Canibalul, însă, nu părea omul care să fie luat de două ori prin 
surprindere în aceeaşi zi. Impinse rapid fotoliul din dreptul lui, 
bătu cu piciorul în podea şi acvariul glisă în lateral, permițându-i 
să se retragă rapid, cu Ornella cu tot, în gaura care se căscase în 
zid. Zborul lui Frank se sfârşi lamentabil în locul în care, cu 
câteva fracțiuni de secundă mai devreme, se găseau cele două 
personaje. 

Deşi sări ca un arc în picioare, nu mai reuşi să se strecoare 
prin deschizătură, acvariul glisând, încet dar ferm, la loc. 
innebunit de senzaţia de neputinţă, Frank începu să bocăne cu 
piciorul în podea, din centimetru în centimetru. Inutil însă. Din 
spatele acvariului, Dinţosul se auzea râzând în continuare. 

— Liberte, Egalite, Fraternite! Ha, ha, ha! O să mori pe rând, 
Mark! O să mori, ascultă-mă pe mine! 

Frank se repezi atunci spre cealaltă ieşire, dar mâna lui Mark îl 
prinse din zbor. 

— Calmează-te, tinere! N-ai cum să-l ajungi! Nu acum, în orice 
caz. Hai s-o luăm pe fetiţă şi să mergem la hotel. Vom cumpăni 
ce putem face în continuare. Chiar am nişte idei interesante, pe 
care ar trebui să lucrăm. 

— Uf! Bine că am rezolvat şi problema asta! spuse Mark 
aşezându-se în faţa lui Drew şi a colegului său. Micuţo, părinţii tăi 
o să ajungă aici mâine şi o să te ia acasă. Mă bucur că ai avut 
încredere că o să vin şi o să te salvez, astfel încât nu te-ai speriat 
de oamenii cei răi. Până mâine, va trebui să stai în cameră, unde 
te vei afla sub paza unor prieteni de-ai unchiului. E bine aşa? 

— Unchiule, dar eu nu vrea să rămân iarăşi închisă într-o 
cameră. Vreau să mă joc pe afară, poate să mă plimb, să merg la 

Zoo, la parcul de distracţii, la... 

— Ehe, fata  moşului, opreşte-te! încercă bătrânul să 
potolească elanul fetiţei. Unchiul tău e foarte ocupat să-l prindă 
pe omul ăla rău care te-a răpit şi te-a adus aici, ca să nu mai 
poată răpi şi alte fetiţe în viitor? 

Vădit nemulțumită, Drew acceptă să meargă în cameră, 
însoţită de trei carabinieri. 

— Acum, să trecem la necazurile noastre, îl avertiză pe Frank, 
care părea puţin absent, revăzând mereu în minte secvenţa în 
care îl ratase, cu câţiva centimetri, pe Dinţos. Avem două femei 
cu probleme, nu numai una. 

— De ce două? întrebă Frank mirat. 

— Păi, ai uitat de Erika blocată în casa Ornellei. E drept că poţi 
intra la ea. Cât timp posezi micul tău sesam, nu te împiedici de o 
ială banală, dar deocamdată nu avem timp de acţiuni umanitare. 
Avea tot ce-i trebuia, e suficient! Am vorbit oricum cu Marele Şef, 
i-am explicat situaţia şi i-am furnizat informaţia bombă, cu şeful 
de la Casa Albă. Acum că Drew e liberă, părea să nu-l mai 
intereseze cazul, ca dovadă a faptului că soarta mea îl îngrijorase 
sincer, vezi Doamne. A trebuit să-l ameninţ cu un scandal mare 
în presa internaţională, ca să obţin de la el promisiunea că va 
pune să fie verificate telefoanele cu ltalia ale lui Scott Pacula. 
Presupun că Dinţosul e furios de scurgerea de informaţii şi o să-l 
cam bălăcărească pe cel care a făcut-o posibilă. Cu ocazia asta 
aflăm şi noua locaţie a lui. 

— Şi dacă îi trece prin minte că l-am localizat cu ajutorul 
numărului de telefon? se arătă Frank neîncrezător. Crezi că mai 
face şi a doua oară aceeaşi prostie? 

— E o mare capcană în care cad cei de teapa lui. Ne consideră 
nişte viermi incapabili să străpungem scutul marilor lor secrete. 
N-o să-i treacă prin cap că putem monitoriza telefoanele unui 
asemenea personaj, cum n-o să-i treacă prin cap nici lui Pacula. 
Important ar fi să se întâmple cum am spus, altfel o să ne ia mult 
timp până să-l localizăm din nou. Ţi-am zis că dorinţa asta de 
spectacol şi de gesturi teatrale o să-l piardă. 

— E defectul organizaţiei. Habar n-ai ce chestii caraghioase 
fac când sunt iniţiaţi! Tot felul de ritualuri care cică ar fi 
moştenite din strămoşi. Să te prăbuşeşti de râs, nu alta. 

— Norocul nostru! Dacă nu ţinea morţiş să continue şarada cu 
bileţelele, n-o filam pe Erika şi am fi ajuns cu mult mai greu la el. 
Ar trebui să ne întoarcem totuşi în grote, poate găsim ceva 
interesant. Nu ne putem rezuma doar la pista cu numărul de 

telefon. 
* 

Căzând de acord, ajunseră din nou în grota de sub For. Agenţii 
speciali italieni făcuseră curat, după cum le ceruse Mark, adică 
luând doar cadavrele şi fără să atingă nimic în rest, pentru a nu 
distruge cine ştie ce urme. El a rămas să se ocupe de nepoţica 
lui. Frank fusese cel care anunţase tot tărăboiul colegilor 
Ornellei. Ceruse discreţie în continuare, deşi unii dintre ei se 
înfuriaseră de ceea ce auziseră şi voiau să se amestece în 
operaţiune. 

— Nu vă e teamă de scandal cu superiorii? îi întrebase Frank, 
încercând să le taie avântul. E evident că tipul se bucură de o 
protecţie specială la nivel înalt. 

— Suntem obişnuiţi cu genul ăsta de protecţie şi cu 
răzbunările care survin de multe ori după rezolvarea unui caz, îi 
răspunsese un individ cu o privire placidă, complet 
neitalienească. Dar când intri în jocul ăsta în ţara Mafiei, nu mai 
judeci pe aceleaşi coordonate. Amice, vreau să-ţi spun că ai tot 
suportul nostru, în orice întreprinzi. Toată lumea o iubeşte pe 
Ornella. Unii dintre noi, poate chiar mai mult decât ar trebui. 

— Sunt convins de asta, fusese ultima replică a lui Frank. 

Băieţii făcuseră treaba în mod profesionist, rapid şi fără zarvă. 

Acum, în apartamentul unde muriseră trei oameni în câteva 
secunde, nimic nu părea să se fi întâmplat vreodată. Incepură să 
cotrobăie în camera cu acvariul. Locul nu dădea impresia să fi 
fost locuit de multă vreme. In dreptul acvariului, o uşă mascată, 
de culoarea zidului, ducea spre sala de baie. Un duş, o chiuvetă, 
un dulăpior gol. 

— Nu înţeleg... înseamnă că nu locuia, totuşi, aici... Nu se 
poate să nu lase nici o urmă. Doar a plecat în grabă, nu şi-a făcut 
bagajul, nu-i aşa? se miră Frank. Tu ai găsit ceva? strigă la Mark, 
care se afla în living. 

— Absolut nimic interesant. Resturi de pizza... Delicioasă, de 
altfel. De unde or fi luat-o? răspunse bătrânul, cu gura plină. Aş 
mai cumpăra vreo douăzeci. 

Găsise timp să înfulece ceva, dacă tot se afla într-o încăpere 
cu urme de mâncare în ea. 

— Ar trebui să descoperim totuşi mecanismul care face 
acvariul să gliseze. Agenţii italieni habar n-aveau de aşa ceva şi 
nici nu ştiau ce să caute. Se pare că nici bandiții nu cunoşteau 
toate secretele încăperii. 

— Nu e rea ideea, dacă spui că nici chiriaşii nu ştiau nimic, 


88 


zise Mark apărând în pragul uşii cu o figură gânditoare. Trebuia 
să mă anunţi mai devreme. Eu am crezut că ai găsit trapa. 

— Nici nu m-a interesat. Oricum, nu puteam să-l găsesc acolo 
pe Dinţos, nu? Probabil că era ceva în stilul zidului fals pe care-l 
ştia Ornella. Acum... Dacă mă gândesc mai bine... 

Şi amândoi se repeziră în camera de alături, începură să caute 
înfriguraţi pe podea un semn care să amintească măcar de un 
buton secret. După o jumătate de oră de cercetat centimetru cu 
centimetru, de ciocănit în fiecare careu al parchetului, Mark cedă 
primul şi se trânti în fotoliul care îl ascunsese pe Dinţos de ochii 
Ornellei. Din cauza greutăţii noului ocupant şi al elanului pe care 
acesta îl avusese când se aruncase în el, fotoliul alunecă pe roţi 
într-o parte. 

Mark rămase  îngândurat. Ceva nu-i mirosea bine în 
aranjamentul din cameră, însă nu putea să-şi dea seama ce 
anume. 

— E ceva în neregulă cu odaia asta, nu crezi? spuse el. Ceva 
ciudat, anormal, nu ţi se pare? 

— Nu, răspunse Frank uitându-se mirat în jurul lui. E... o gaură 
în zid pe care nu o putem vedea... în rest... nu, nimic. Ce să fie 
anormal? 

Mark se ridică şi se îndreptă din nou spre locul în care stătuse 
câteva ore mai devreme, faţă în faţă cu Dinţosul. 

— Hai să ne amintim cum a scăpat. Să reconstituim fiecare 
mişcare a lui. Deci, eu eram postat aici, cu pistolul îndreptat spre 
moaca lui. Dinţosul stătea cu faţa la mine şi cu spatele la 
acvariu... fotoliul, în stânga, la stai aşa! Unde era fotoliul, exact, 
când am intrat noi aici? 

— Unde e şi acum. Unde să fie? 

— Nu, nu putea fi aşa, pentru că eu când m-am aşezat în el s-a 
deplasat puţin spre zid, în dreapta, dacă stai cu faţa la acvariu. 
N-ai fost atent, pentru că locul actual nu diferă foarte mult de cel 
iniţial. 

— Nu înţeleg unde vrei să ajungi? îl privi suspicios Frank. 

— O să înţelegi imediat, spuse Mark revenind lângă fotoliu. 
Vreau să observi că nu e unul model nou, de birou, cu o tijă pe 
care se găseşte la un capăt scaunul, locul de şezut şi la celălalt 
capăt un „miriapod” cu mai multe roţi, nu? 

— De acord, zise Frank. E un fotoliu fără tijă, pătrat, drept 
până în podea. Atipic, recunosc, dar nu o raritate. Am mai văzut 
genul ăsta de jilţuri. 

— Dar noi l-am tratat ca pe unul clasic şi cred că aici am 

greşit. Fii atent, ţi-aminteşti ce mişcări a executat Dinţosul, ca să 
facă acvariul să gliseze? 

— A apăsat, adică a bătut cu piciorul în podea. 

— Asta a fost a doua mişcare. Prima a constat în împingerea 
fotoliului, foarte tare chiar. 

Şi Mark se aşeză pe locul unde stătuse Dinţosul, împingând cu 
putere. În mod normal, impulsul pe care îl primise scaunul ar fi 
trebuit să-l deplaseze până în perete, pentru că Mark împinsese 
cu toată forţa. Insă fotoliul alunecă puţin înspre zid, apoi se opri 
fără nici o justificare. N 

— Aaaşa! zise Mark. Una la mână. Asta nu-i de capul lui aici, ai 
văzut? S-a oprit. Ceea ce mi s-a părut cel mai ciudat a fost faptul 
că atunci când am intrat noi în cameră, fotoliul era exact în faţa 
acvariului, de unde Dinţosul admira probabil peştii, deşi, e clar, 
când a ieşit l-a împins, mutându-l locul. Rezultă că fotoliul vine 
singur la loc, fiind acţionat de vreun arc. Cel puţin aşa cred eu. 

— Poate l-au mutat băieţii care s-au perindat pe-aici, încercă 
Frank o altă explicaţie. 

— Tot ce-i posibil, dr. Watson, dar eu nu cred că asta este 
explicaţia reală. Nici nu aveau ce să caute pe-aici, nu aveau nici 
un cadavru de ridicat şi le-ai spus clar să se atingă de cât mai 
puţine lucruri. Incă una la mână. Următoarea: dacă fotoliul a 
culisat, glisat, mutat - în fine, cum vrei să-i zici acestei mişcări - 
la loc, înseamnă că noi am cercetat podeaua fără să ne uităm 
sub fotoliu, pentru că în subconştientul nostru am păstrat 
imaginea unui loc gol în care Dinţosul a apăsat cu piciorul, nu 
unul acoperit de fotoliul. Deoarece am considerat fotoliul ca fiind 
unul clasic, sub care poţi vedea, când el împiedică, de fapt, 
privirea să cerceteze podeaua aflată dedesubt. la uită-te acum, 
vezi ceva, tinere? 

Frank era destul de neîncrezător în raţionamentul lui Mark, 
însă îngenunche şi începu să caute cu atenţie un indiciu. Nu avea 
nici un rost să-l enerveze pe bătrân cu opoziţia sa, care şi aşa nu 
s-ar fi bazat pe ceva concret. Privi cu mare atenţie podeaua, se 
ridică în picioare şi bătu cu călcâiul. Imediat acvariul începu să 
culiseze, ceea ce-l lăsă mască. 

— Extraordinar! Bravo, şefu'! Tot timpul te legi de lucruri fără 
importanţă şi dezlegi misterul cât ai zice peşte. Sau cât ai zice 
rechin, că a durat ceva timp, n-a mai fost vorba despre ceva 
spontan. Felicitări, e bine că şi de data asta chiar ţi-a mers! Da' 
poţi să-mi spui şi cum vine fotoliul la loc? 

Mark îl trase repede pe Frank pe deschizătura care se căscase 

în zid şi pe unde o ştersese canibalul. 

— Sunt două variante. Prima ar fi aceea că acvariul glisează la 
loc automat, după un răstimp destul de scurt stabilit de 
proiectant. Stai aşa! 

Aşteptară cam treizeci de secunde, însă nu se întâmplă nimic. 

— Ceea ce era puţin probabil, pentru că uşa s-a blocat imediat 
în urma Dinţosului... Uite că nu se închide singură!... Ori e un 
mecanism pe aici, care închide uşa şi trage fotoliul la loc, pentru 
a ascunde pedala pe care trebuie să apeşi. Ai văzut că fotoliul nu 
este atât de mobil pe cât s-ar cuveni, explica Mark, în timp ce 
căuta, cu ajutorul unei lanterne, un mecanism care să închidă 
uşa. Deci e ţinut cumva şi manevrat de un mecanism. Ce naiba, 
aşa ar trebui să fie. De ce nu găsesc nimic? Trebuie să fie ceva 
ascuns pe aici. 

— Poate că nu se distinge cu ochiul liber, dacă e un mecanism 
secret, începu şi Frank să formuleze aceleaşi concluzii ca şi 
profesorul său. Nu ai observat cum era şi la cealaltă uşă secretă, 
pe care a activat-o Ornella? Pur şi simplu cunoşti locul secret, nu- 
| vezi, spuse Frank şi apăsă cu mâna stângă, centimetru cu 
centimetru, pe zidul de lângă uşă. Dinţosul ţinea uşa cu mâna 
dreaptă. Aşa! Ba nu, cu mâna stângă o ţinea, căci în dreapta 
avea cuțitul cu care o ameninţa pe italiancă. In concluzie, în 
dreapta trebuie să fie mecanismul, deduse el, începând să apese 
pe cealaltă parte a uşii. După câteva încercări, uşa culisă încet şi 
sigur la loc, spre bucuria ambilor agenţi. 

Incă o problemă fusese rezolvată, iar aceasta necesitase 
puţină fantezie şi un minimum de efort. Ca pe vremea lui 
Sherlock Holmes. 

— Cum spuneam, conchise Frank. Habar n-am care e locul din 
care s-a declanşat mecanismul, dar bine că l-am putut acţiona. E 
la fel cu restul zidului, n-ai cum să-ţi dai seama unde apeşi. Cred 
că e o chestie digitală, ceea ce înseamnă ori că e o treabă nouă, 
ori că e actualizată. In fine, asta am rezolvat-o! spune el uşurat, 
rotind privirea pentru a observa mai bine locul în care se găsea. 
Acum ce facem? 

— Cercetăm foarte atent podeaua, inclusiv în apropierea 
peretelui. Poate i-a căzut ceva pe jos când a tras-o pe fată după 
el. In fond, ea se zbătea, nu? Apropo! Cât e ea de agilă şi 
pregătită în lupta corp la corp, oare de ce n-o fi reuşit să scape 
de Dinţos? Dacă stau bine să mă gândesc, ar fi putut foarte bine 
să-l culce la pământ cu o lovitură din alea, fulgerătoare. 

Cum nici unuia nu-i veni vreo idee în legătură cu ultimul semn 
de întrebare, începură să „măture” culoarul cu fascicolele 
lanternelor. După câţiva metri, Mark lovi cu piciorul un corp solid. 
Indreptă lanterna şi la lumina ei zări o simplă cutie de chibrituri. 
Se aplecă şi o ridică, citind inscripţia: 

— Hotel Napoleon, patru stele, Piazza Vittorio Emanuele Il, 
105, tel. 06/4467264. lacătă! se bucură el ca un copil. Nici nu 
mai avem nevoie de telefoanele de la Scott. 

— Hai, şefu', că-i prea de tot! l-a căzut din buzunar chiar 
adresa pe care o căutam, aşa, nitam-nisam... Dă-o naibii de 
treabă, că prea-i uşoară! Nu ţi se pare că psihopatul ăsta ne dă 
mură-n gură? Dacă e o pistă falsă? se arătă neîncrezător Frank. 
Prea mi se pare totul, de la vreme, prea simplu. E drept că 
misterele ni se dezvăluie atunci când nu ne mai sunt de nici un 
folos, dar totuşi e prea simplu. Bate la ochi. 

— Eu ştiu?! O fi şi după norocul omului sau poate că indiciul 
cutiei de chibrituri îl datorăm Ornellei. Ştii bine că fata nu e nici 
pe departe slabă de înger. E posibil ca ea să fi reuşit să-i extragă 
chibriturile din buzunar, în încercarea de a ne lăsa vreun semn, 
vreo cale de urmat. De fapt, eu sunt aproape sigur că aşa s-au 
petrecut lucrurile. In fond, altă pistă oricum nu avem. Trebuie să 
mergem pe asta, fie că şi Dinţosul vrea asta fie că nu. 

— Atunci, să mergem la hotelul ăsta şi mai vedem noi. Dăm şi 
un telefon la şeful ăl mare, ca să afle că încă suntem în viaţă şi îl 
mai împingem puţin de la spate, ca să nu ne uite. 

— Ne întoarcem sau vedem unde iese tunelul ăsta? 

— Să mai pierd timpul acum, încercând să găsesc modalitatea 
de a intra, după ce abia am ieşit din catacombe? Nici vorbă! 
Mergem pe ăsta până la capăt! Acum ori niciodată, vorba 
francezului... 

CAPITOLUL 9 


Coridorul se sfârşea, după un drum destul de lung, într-o staţie 
de metrou, de fapt în dreptul unui astfel de amplasament. 
Trebuiră, spre uimirea celor din staţie, să meargă un pic pe şine 
şi apoi să se urce pe peronul înalt, ceea ce pentru corpolentul 
Mark se dovedi destul de greu, cu tot ajutorul partenerului său. 

— Fiţi amabil întrebă Frank pe un bătrânel care îi privea ca pe 
o apariţie extraterestră - ce staţie e aici? 

— Colosseo, bâigui stupefiat bătrânul, mirat la culme că 
tânărul acela ciudat vorbea limba lui natală. 

Mirarea oamenilor se datora, probabil, faptului că asemenea 
apariţii nu erau foarte obişnuite în staţiile de metrou ale Romei. 
Doi străini venind în locul metroului... aşa ceva nu se întâmpla 
zilnic nici în celelalte metropole ale lumii. Era ceva de povestit, 
un fapt cu totul ieşit din comun, cu alte cuvinte. 

— Deci, Dinţosul se baza pe o cale de retragere excelentă, cu 
excepţia urcării pe peronul pe care nu-l putea escalada 
neobservat, conchise Frank. 

— Asta am făcut-o noi, că nu ştim locul, amice. Sunt sigur că 
Dinţosul avea o variantă mai elegantă de a ajunge în acelaşi loc. 
Sunt convins că pe lângă hotelul ăsta e o altă gură de metrou. 
Pui prinsoare? 

— Mai lasă-mă, şefu', cu prinsorile astea! Nu ştiu ce te-a 
apucat de la o vreme, de tot vrei să facem pariuri. Ai dat cumva 
în patima jocurilor de noroc sau ce? 

— Asta e o altă discuţie - se eschivă Mark - despre care nu 
prea am chef să discutăm acum. Mai bine hai să mergem la 
hotelul ăla blestemat! 

Ajunseră într-un sfert de oră la stabilimentul corsicanului, care, 
aşa cum prevăzuse Mark, era amplasat într-o piaţă unde exista o 
gură de metrou. 

— OK, şefu', iar ai avut dreptate! recunoscu Frank. Sunt 
convins că asta şi voiai să auzi din gura mea. Dar de ce te-ai 
gândit la aşa ceva? 

— Uiţi mereu că ăstora nu le place lumina. Persoanelor cu 
adevărat importante, vreau să spun. Restul, cei cunoscuţi, sunt 
bălării - doar executanţi. Ai mari sunt ca şobolanii, nu lucrează la 
lumina zilei şi se ascund prin cotloane. Era de aşteptat ca 
mijlocul lui preferat de transport să fie metroul. De altfel, nici nu 

avea prea multe motive să iasă la suprafaţă foarte des. Poate că 
i-a fost frică să nu fi dat poza lui la patrule, cum am făcut în New 
York. 

Ajunseră la recepţie, unde Mark arătă fotografia lui Giovanni, 
spunând că sunt veri după mamă. 

— Signor Collovati! Bineînţeles că îl cunosc. Un om foarte 
cumsecade. A plecat acum câteva ore, însoţit de o femeie 
superbă. Dar superbă cu adevărat, dacă mă înţelegeţi ce vreau 
să spun. Una de să-ţi laşi nevasta şi să-ţi baţi copiii pentru ea. 
Bănuiam eu că plănuieşte ceva mare! Nu prea stătea prin 
cameră şi chiar mă gândeam ce-o tot pune la cale?! Mi-a plăcut 
tipul. 

Mark devenise furios şi depunea mari eforturi ca să nu arate 
acest lucru. In fond, pe bărbatul din faţa lor nu-l obligase nimeni 
să vorbească. Aşa erau italienii, gata oricând să pălăvrăgească, 
indiferent de subiectul discuţiei. 

—A plecat! se prefăcu Frank uimit din  cale-afară. 
Surprinzător! Imi fixează întâlnire aici, vin tocmai din Los Angeles 
şi el pleacă... Nu-mi vine să cred! Cumsecade om, fără îndoială, 
nici eu nu pot susţine altceva. A spus cumva, din întâmplare, 
încotro a apucat-o? 

— Nu, domnule. Părea foarte grăbit. A plătit camera cu 
generozitate şi s-au urcat într-un taxi. 

— l-auzi! Tu i-ai chemat taxiul sau a luat unul din faţa 
hotelului? 

— Nu, domnule, maşinile nu au voie să parcheze mult timp în 
faţă. l-am chemat eu taxiul. Am apelat chiar la un prieten de-al 
meu. Ştiţi, când am văzut ce generos e domnul, m-am gândit să 
dau o mână de ajutor unei persoane apropiate. N-am procedat 
corect? 

— Ba da, foarte frumos din partea ta! aprecie Mark şi-i întinse 
o hârtie de o sută de dolari. Crezi că poţi să-l chemi să ne ducă şi 
pe noi undeva? 

— Ooo! Domnul e şi mai generos, se cunoaşte că sunteţi 
prieteni sau rude, cum spuneaţi. Bineînţeles că se aranjează! În 
două minute e aici! 

In aşteptarea taximetristului promis, agenţii se aşezară pe 
două scaune înalte şi scrutară împrejurimile. Mark, pentru a 
depista de unde venea un apetisant miros de mâncare. Frank, 
pentru a trece în revistă formele femeilor care se perindau prin 
holul hotelului, gândindu-se ce i-ar face fiecăreia dintre ele. Dacă 
i-ar face... 

— Se pare că deocamdată nu mai e aşa de atent să-şi acopere 
urmele - spuse Frank - şi nici să ne urmărească mişcările. 

— Mi se pare oarecum normal. A ratat partea asta din plan şi o 
să se dea la fund o vreme, până încropeşte altul. Probabil nu 
mizează foarte tare pe ostaticul actual. Aşa că trebuie să încerce 
altceva. 

— Acum e destul de vulnerabil, de acord, nu te contrazic. Pe 
de altă parte, poate că se gândeşte că eşti prea ocupat cu fetiţa 
ca să-l mai urmăreşti. Şi destul de mulţumit că ai eliberat-o. 

— Chiar aşa naiv nu cred că e, se arătă Mark neîncrezător în 
această variantă. Bănuieşte că sunt pe urmele lui, de aceea va 
părăsi Roma, cel puţin pentru moment. Apoi, ar putea pleca chiar 
şi din Italia. Mă tem sincer pentru soarta Ornellei şi chiar pentru 
cea a taximetristului care, uite, întârzie nepermis de mult. 

— Ai dreptate! De italiancă nu se poate folosi prea tare, iar 
taximetristul îi poate dezvălui destinaţia. Chiar dacă nu îşi 
închipuie c-o să găsim hotelul aşa de repede, e evident că, mai 
devreme sau mai târziu, o să dăm de el. 

Se îndreptară către recepţionerul care suna disperat în 
căutarea prietenului său. 

— Imi cer scuze, domnilor, dar nu reuşesc să dau de Roberto. 
Nu ştiu ce-o fi cu el şi nu vreau să vă întârzii. Voi încerca să chem 
pe altcineva. 

— Bine, îmi pare rău pentru prietenul tău, spuse Mark, dar 
recepţionerului nu înţelese adevărata gravitate a cuvintelor sale. 
Pot să dau înainte un telefon personal? îi ceru Mark, uitându-se 
cu subinţeles la el. 

— Bineînţeles, domnule, înţelese acesta aluzia, îndepărtându- 
se. 

— Ai luat şi tu un număr de telefon, ceva, de la băieţi? îl 
întrebă Mark pe colegul lui. 

Acesta avea deja pregătită hârtia pe care notase numărul 
„placidului” Alberto şi i-o întinse bătrânului. 

— Alo, signor Alberto, sunt Mark Sinclair, colegul lui Frank 
Cooper. Exact! Bănuiesc că Giovanni a mai făcut o victimă. E 
vorba despre un şofer de taxi, cu care a călătorit acum 
aproximativ două sau trei ore. L-a luat de la hotel Napoleon. Nu 
contează asta. Vă rog să vă interesaţi dacă s-a semnalat vreo 
victimă, în caz că nu, cercetaţi taxiurile din gări şi aeroporturi şi 
daţi-mi de urgenţă un semnal. Aştept cu nerăbdare! Da, acum 


mă aflu la hotel. 
* 


95 


După cum bănuiseră, Dinţosul lovise din nou. Îl găsiseră pe 
şoferul de taxi lângă aeroport, având beregata tăiată. 
Surprinzător de grăbit şi de neglijent, canibalul se lăsase văzut 
de personalul aeroportului, care-i reţinuse fizionomia. Poate că 
acest lucru se datora şi agentei Ornella care îl însoţise, fiindcă 
frumoasa fată atrăgea atenţia pe oriunde trecea. In Italia există 
la orice colţ de stradă sau prin sălile de aşteptare câţiva bărbaţi 
a căror singură ocupaţie e să privească după femei. lar cum 
Ornella era de o frumuseţe răpitoare, Dinţosul nu ar fi putut trece 
neobservat nici dacă ar fi mers pe burtă şi cu o mască pe mutră. 
O altă grijă a italienilor - mari amorezi, fără îndoială - este 
preocuparea pentru însoţitorul doamnelor frumoase. Se fac tot 
timpul comentarii, pronosticuri privind ocupaţia şi motivul pentru 
care o femeie superbă ar putea fi văzută în compania unuia sau 
altuia dintre bărbaţi. Ba chiar şi pariuri. 

— Bineînţeles că l-am văzut, mai ales pe însoţitoarea lui, 
spunea un domn a cărui însărcinare era să asigure călătorii cu 
cărucioare pentru bagaje. Mamma mia, che bella creatura! se 
extazie  macaronarul, sărutându-şi, cu ajutorul unor buze 
ţuguiate la maxim, vârfurile degetelor împreunate. Una vera 
donna! Am făcut chiar pariu cu Enzo, băiatul de la check-inn, că 
nu e fericită cu tipul ăla şi că îşi doreşte de mama-focului un 
amant. Nici dinţii lui nu erau fericiţi în gura aia hidoasă. Doar am 
văzut cu ochii mei cum încercau să-i fugă din gură! mai încercă 
bărbatul un spirit de glumă. 

— Plecau la Genova, preciză cel care răspundea la numele de 
Enzo, foarte încântat de întrebare. Dar pot confirma şi eu că tipa 
nu era fericită cu el, îşi dădu tânărul cu părerea, pe un ton 
confidenţial, fără să i se fi cerut acest lucru. Da, da! Se vedea 
clar din ochii ăia ai ei, atât de frumoşi şi totodată de trişti. Chiar 
mi s-a părut, la un moment dat, că din stângul i se scurge o 
lacrimă. Ce mai, fata suferea, vă spun eu! Zbirul o ţinea strâns 
lângă el, de parcă i-ar fi fost frică să nu fugă. N-are viaţă bună cu 
el. Eh, banii! Ce nu fac banii din om, mai ales din femei! Da' pe 
urmă le pare rău că şi-au distrus viaţa. Aşa se întâmplă mereu. 

— Las' că dacă n-ar fi ele aşa bolnave după bani, cine ne-ar 
mai convinge pe noi să muncim, nu, Enzo? se simţi dator băiatul 
de la bagaje să intervină. 

— Asta cam aşa e! fu de acord acesta. Money makes the world 
go round, nu aşa spuneţi voi, americanii... He, he! Da’ pe ei, pe 
bani, cine îi învârte, he? Aud? 

Cu durere în suflet, cei doi detectivi trebuiră să se despartă de 

veselul cuplu, lăsându-i să peroreze în continuare pe diverse 
teme, în aşteptarea călătorilor. 

— Aştia nici n-au nevoie de aer condiţionat în case, şefu', 
spuse Frank. La cât dau din mâini când vorbesc... 

— Hai să vedem când avem primul avion spre Genova şi s-o 
ştergem într-acolo! Mare prostie a făcut individul, să care o 
asemenea femeie după el prin Italia. Dacă avea două capete şi 
trei picioare n-ar fi ieşit mai mult în evidenţă. Şi nu înţeleg de ce 
nu-i dă drumul?! De fapt, cred că ăsta e norocul ei. Vie nu o s-o 
lase în orice caz. 

Din păcate, nici un avion nu pleca în următoarele ore spre 
Genova. Frank trebui să facă apel la toate tacticile lui de 
cuceritor, pentru a convinge o italiancă, puţin cam mustăcioasă 
pentru gusturile lui, să-i dezvăluie un pont. Un avion pleca în 
câteva minute spre Tirana şi făcea o escală la Genova pentru a 
încărca nu se ştie ce chestie importantă. Dar era o treabă al 
naibii de secretă. 

Cu o promisiune fermă de a lua cina împreună într-una dintre 
serile următoare, pe terasa restaurantului Les Etoiles, cel mai 
bun loc pentru a vedea Roma - cum îl asigurase tânăra - agenţii 
obţinură două bilete în extremis. 

* 

— Ei, şefu' - spuse Frank când aterizară la Genova - acum ce 
facem? 

— Să dăm un telefon, ca să vedem dacă n-are ăl Bătrân ceva 
pentru noi. Sper că s-a trezit până la ora asta. 

— Eu zic să ne cazăm la vreun hotel mai întâi. Oricum, nu cred 
să rezolvăm chiar astăzi treaba şi va trebui să dormim undeva. 
Putem telefona oricând, adăugă tânărul, arătându-i partenerului 
său telemobilul prins de centura pantalonilor. 

Cu toate că Mark era foarte grăbit, trebui să accepte că era 
cea mai bună variantă, aşa că făcură toate formalităţile şi se 
instalară într-un hotel aflat în centrul frumoasei metropole. 

Convorbirea cu Robert O'Neill de mai târziu nu schimbă foarte 
mult datele problemei. Se părea că Dinţosul nu fusese dornic să-l 
mustre pe Pacula, cel puţin nu până în acel moment. Nici un apel 
nu se înregistrase pe telefonul acestuia din urmă. 

Era clar, cei doi aveau nevoie de un localnic, pentru a se 
apuca să găsească acul în carul cu fân. Aşa că luară legătura cu 
Alberto, rugându-l să le dea un om de legătură, cineva care avea 
acces la baza de date a poliţiei din Genova şi cunoştea oraşul. 

— Nici o problemă, îi asigură Alberto. Maximum într-o oră o să 

vină cineva la hotel şi vă va oferi tot sprijinul de care aveţi 
nevoie. Mă bucur că aţi sunat! Nu ştiam unde pot să dau de voi. 
Am scormonit puţin prin nişte dosare mai vechi care, dintr-un 
motiv care-mi scapă, sunt considerate strict secrete. Astfel am 
aflat că numitul Giovanni Vertelucci are sau, mai bine zis avea, o 
soţie la Genova. Nu ştiu dacă asta vă ajută cu ceva şi dacă ar 
avea vreun motiv să ia legătura cu ea, având în vedere că sunt 
despărțiți de vreo cincisprezece ani. S-ar putea, însă, să nu fie 
întâmplătoare alegerea pe care a făcut-o şi anume aceea de a se 
da la fund o vreme, chiar în Genova. 

— Miile grazie! se bucură Mark la auzul acestei informaţii. 
Măcar nu bâjbâim ca orbul prin Gaza. Dacă îmi spui cum se 
numeşte şi-mi dai adresa, vom merge - după ce luăm masa şi ne 
întâlnim cu colegul tău - să-i facem o vizită duduii. Poate iese 
ceva din chestia asta. N-ar fi rău! 

— Fosta lui soţie se numeşte Angela Bodocanti, dar adresa nu 
cred să mai fie actuală. De fapt, sunt sigur că nu mai e actuală, 
pentru că acolo s-a înălţat un supermarket, dacă îmi amintesc eu 
bine, de când am fost anul trecut la Genova. Dar asta n-o să fie o 
problemă. Vorbiţi cu Marco, colegul meu, iar el va face rost de 
adresă, apoi vă va conduce acolo. Puteţi avea o încredere totală 
în el. 

Pentru cei doi detectivi începuse să nu mai fie atâta ceaţă în 
jur, aşa că puteau, în sfârşit, să se gândească la mâncare. 

Numai să nu fie tot femeie noul nostru partener, îşi zise 
bătrânul, dar alungă repede această posibilitate din gând. Ce-i 
drept, n-am auzit până acum ca o reprezentantă a sexului 
frumos şi inteligent - cum vor ele că creadă - să se numească 
Marco. 

Pentru a nu regreta că au fost în Italia şi nu au mâncat 
specialităţile locale, cei doi se hotărâră să încerce reţetele 
specifice în trattoria aflată la parterul hotelului. Până la sosirea 
genovezului şi aşa nu aveau ce face. Pentru Frank o pizza grande 
capriciosa era de ajuns. Dar Mark decise că era mult prea păcat 
să nu guste toate specialităţile localului. Acest lucru îl făcu pe 
bucătarul-şef să ajungă repede în al nouălea cer. El aprecia 
oamenii ce ştiau că mâncarea e bună mai ales când e îngurgitată 
în cantităţi industriale. Din cauza asta şi cântărea peste 150 kg. 

Din păcate, însă, pentru pofta de mâncare a lui Mark şi pentru 
renumele restaurantului, Marco ajunse ceva mai repede, aşa că 
bătrânul trebui să renunţe la antipasti, tocmai când doar ele mai 
rămăseseră neîncercate. 

— Înţeleg că eşti tizul meu, spuse Mark, la vederea tipului mic 
şi burduhănos, care îşi ştergea în permanenţă cu o batistă chelia 
transpirată. Cred că şi semănăm puţin, nu, Frank? 

— Chiar o să-mi fie greu să vă deosebesc dacă staţi jos, îl 
ironiză Frank pe şeful său, care era mai înalt cu două capete 
decât tizul. 

— Asta nu contează, strigă vesel Marco, atâta timp cât nu faci 
dragoste în picioare. Dar nu vă deranjaţi de la masă, începu el să 
saliveze la vederea meniului supraîncărcat din faţa celor doi. Aţi 
apucat să mâncaţi sau luăm nişte spaghetti împreună? Il cunosc 
pe bucătar şi îl pot ruga să ne prepare ceva deosebit, porţii 
triple, şi să ne facă o reducere substanţială la nota de plată. 

— Noi am terminat pastele şi pizza, iar eu doream să gust 
puţin din antipasti, dar mă tem că avem multe de făcut. 
Presupun că ai apucat să mănânci ceva pe ziua de azi. 

— E drept, doar că niciodată nu-i destul, nu? se distră el, 
bătându-se cu palma peste burta rotundă ce-i acoperea cureaua 
în totalitate. O siluetă ca a noastră nu poate fi întreţinută doar cu 
apă. Dar mai bine spuneţi-mi ce-ar fi de lucru? 

În câteva minute îi explicară pe scurt elementele pe care 
acesta trebuia să le cunoască, pentru a le putea fi folositor. 
Bineînţeles că îi cerură să o localizeze pe fosta nevastă a 
Dinţosului, ceea ce Marco purcese urgent să facă, cu ajutorul 
unui laptop pe care îl conectă la internet cu ajutorul telefonului 
mobil. 

— la uite, şefu', că nu semănaţi chiar aşa tare, îi atrase Frank 
atenţia colegului, renumit pentru alergia pe care o avea faţă de 
toate lucrurile care trebuiau să fie băgate în priză. Şi Marco 
foloseşte tehnică de ultimă oră... 

— Totuşi - nu se lăsă el complet învins - dacă n-ai „nas”, 
degeaba dai din degete pe porcăriile alea de taste. Informaţiile 
vitale n-o să le găseşti pe internet, de asta poţi fi sigur. Dacă 
vrei, facem şi o prinsoare. 

— Foarte probabil, dar adresa mândrei am găsit-o, îl 
întrerupse genovezul. Eu zic să mergem cât mai repede la ea, 
până nu pleacă de acasă! Mai e puţin şi vine vremea ieşirii la 
promenadă, // giro. 

— Asta e o activitate de masă, aici? Ce mai obiceiuri aveţi şi 
voi?! 

— Absolut, dădu Marco cu toată convingerea din cap, asudând 
şi mai tare. Doar dacă e paralizată ar putea sta în casă vara, 
după ora 10.00 seara. Deşi zilele astea e un miting al Grupului 

„Celor Şapte” în oraş şi e mare nebunie cu protestatarii 
antiglobalizare. Zonele din centru precis sunt blocate accesului 
public. E şi şeful vostru pe aici pe undeva. 

— Robert, la Genova? rostiră amândoi la unison. 

— Robert? Nu ştiu cine e, dar eu mă refer la şeful cel mare, la 
preşedintele vostru. Nu înţelegeţi? 

— Hopa-hopa! se lumină Mark. la uite încă un motiv pentru 
care s-ar putea afla aici Dinţosul! Poate că vrea să aibă o 
întâlnire între patru ochi cu Scott Pacula. Sunt curios câţi ochi vor 
mai... vedea după acea, dacă o asemenea posibilă întrevedere 
va avea loc?! 

— Şi plăcerea pe care o are Dinţosul, de a te obliga să faci o 
declaraţie publică în direct pe Rai Uno, capătă un alt înţeles, 
deduse Frank. Cred că nici nu dorea s-o faci în State, ci aici, în 
peninsula Iberică. Aşa se mai leagă lucrurile. Da, da, se mai 
leagă... De-aia te-a atras în Italia, profesore! Pentru spectacol. 
Ştii cât de mult ţine el la asemenea manifestări. Ar fi posibil ca 
Scott să aranjeze ca preşedintele să urmărească ştirile şi să afle, 
în direct, despre „nevinovăţia” lui Giovanni, zis canibalul pe 
nedrept. Tot el i-ar fi explicat, ca din întâmplare, întregul caz. Nu 
ca un prieten al Dinţosului, desigur, ci ca un om de bine al ţării 
noastre, care a auzit totul „din întâmplare” în urmă cu trei ani, 
când l-ai închis pe bietul nefericit. Parcă se mai leagă, nu-i aşa? 

— Înseamnă că bestia asta e mai mult vicleană decât teatrală, 
iar riscurile pe care şi le-a asumat - de dragul spectacolului, cum 
credeam eu - au fost mult mai pragmatice. 

— Bravo, ragazzi! se bucură sincer Marco de schimbarea de 
atitudine a americanilor. Sunt încântat că v-am fost de ajutor, 
chiar şi fără să vreau, în problema asta. Parcă v-a mai venit 
sufletul la loc, nu mai arătaţi amândoi ca nişte stafii. Ar merge un 
Chianti, nu credeţi? Eventual nişte carbonara lângă, ei? 

— Acum nu avem timp pentru aşa ceva. Mai ai puţintică 
răbdare! După ce vorbim cu ex-doamna Vertelucci, poate vom 
avea vreme să ciocnim un pahar. Nu spuneai c-o putem pierde 
dacă nu ne grăbim? 

Plecară înghesuiți într-un Fiat Seicento, până la domiciliul 
fostei doamne... dinţoase. Aceasta locuia într-o clădire ca a 
Ornellei, cu o curte interioară micuță şi cu mulţi italieni gălăgioşi 
în fiecare apartament. 

— Ce se întâmplă aici? se sperie Mark de zgomotul infernal 
care năvălea în curticică din dreptul fiecărei ferestre deschise. A 
luat foc ceva, e inundatie, a fost vreun atentat terorist în zonă? 

— Nu înţeleg, făcu Marco o mină nedumerită. La ce te referi? 

— Nu auzi strigătele astea disperate care vin de peste tot? 

— A, astea! zâmbi mucalit italianul. Nu v-am spus că întreaga 
suflarea se pregăteşte să iasă la plimbare, ca să se răcorească 
după căldura de peste zi? Aşa sună pregătirile aici. Uitaţi, asta e 
uşa! 

Le indică celor doi o uşă masivă, care avea în loc de sonerie 
un artefact din fier masiv, în formă de cap de leu, din nasul 
căruia ieşea un inel solid folosit pentru bătutul în uşă. 

— Şi când te gândeşti că astea sunt chiar originale, oftă cu 
invidie Frank, mare amator de antichităţi dar tare nepriceput. Mă 
lăsaţi pe mine să bat? 

La gestul curtenitor lui Marco, Frank prinse cu tandreţe inelul 
îmbătrânit de trecerea secolelor peste el şi, cu oarecare durere 
în suflet, îl izbi de două ori cu forţă în suportul metalic de sub el. 
Prima prezenţă pe care o auziră în spatele uşii fu un lătrat 
obraznic şi insistent, urmat de zgomote înfundate, produse 
probabil de lăbuţele aruncate pe uşă de „fiorosul” animal. 

— Ma che fai, Pompolino, che ti e succeso? se auzi în cele din 
urmă şi vocea stăpânei. 

Care voce avu darul să-l aducă în culmea isteriei pe 
Pompolino, judecând după înviorarea frecvenţei lătrăturilor. Intr- 
un târziu, când micul patruped mai avea puţin până să-şi dea 
obştescul sfârşit, în dorinţa de a se arăta util în paza 
stabilimentului, uşa se deschise de-un lat de palmă. In dreptul 
deschizăturii apăru un cap, foarte frumos odată, cu nişte ochi 
verzi imenşi şi cu o mare cantitate de fard în jurul lor. 

— Cine sunteţi şi ce doriţi? se impacientă puţin - din vârful 
buzelor roşii ca un rac îndelung fiert - doamna Angela. 

Marco, luând o poziţie foarte curtenitoare şi, ridicându-şi 
legitimaţia cam prin dreptul ochişorilor verzui, se recomandă: 

— Marco Panucci de la Poliţie. Aceştia sunt colegii mei din 
America şi dorim să vă reținem o frântură de timp, pentru a vă 
pune câteva întrebări. N-o să vă deranjăm prea tare, stimată 
doamnă. 

Cu aerul neîncrezător şi uşor nefericit pe care îl are oricare 
cetăţean la auzul unor asemenea vorbe, ce nu prea sunt 
aducătoare de mari bucurii, fosta frumuseţe genoveză îşi călcă 
pe inimă şi deschise larg uşa, făcându-le semn să intre. La 
picioarele ei, ascunse destul de nereuşit de un capot transparent 
roz, se dădea de ceasul morţii de furie, nimeni altul decât 
Pompolino, un caniş micuţ cam cât un iepure, dar rău nevoie 

mare. 

— Taci, Pompolino, nu mai face atâta gălăgie! Mami nu e în 
pericol. Treci la tine în coşuleţ, dacă nu vrei să primeşti bătăiţă! 

Ca prin minune, dar cu sufletul neîmpăcat, „fiara” acceptă să 
renunţe la postura de cerber şi să-şi odihnească laringele ostenit 
într-un coş de răchită cu baldachin, în care trona revărsată o 
pernuţă roşie cu margini aurii. Probabil ştia şi el faptul că nu e 
bine să te ai rău cu poliţiştii, fie ei autohtoni sau nu. 

— Aşa Pompolino, relaxează-te! îl alintă interesat Frank. 
Delicios exemplar! Un adevărat tigru, o asigură el pe doamnă în 
italiană, afişând în acelaşi timp zâmbetul numărul opt, pentru 
reactivarea hormonilor îmbătrâniţi de vreme. 

Gestul tânărului avu efectul scontat, ex-frumoasa brunetă 
arătându-şi cochet albul unor dinţi falşi, impecabil lucraţi, şi o 
bună parte din coapsa stângă, pe care timpul nu părea s-o fi 
atacat în mod serios. 

— Sunteţi molto gentile, signor! 

— Frank. Frank Cooper, se plie ca lovit în boaşe detectivul, 
depunând un sărut promiţător de viaţă lungă şi fericită pe mâna 
incredibil de tânără a cucoanei. 

— Dar poftiţi în casă, nu staţi aici pe hol, ce ruşine! spuse 
stăpâna „tigrului”, aparent către toţi trei, dar privind insistent 
numai în direcţia feţei de machoa lui Frank. 

Lui Mark îi plăcea cum decurg lucrurile, chiar dacă nu 
înţelesese dialogul în totalitate. Era puţin probabil ca individa să 
mai aibă ceva de ascuns de aici încolo. Dacă miroseau că 
scârţâie ceva, era suficient să pretexteze o treabă urgentă, care 
îi chema în alt loc, pe el şi pe tiz, ca Frank să-i poată smulge 
toate informaţiile de care ar fi avut nevoie, inclusiv o promisiune 
de aducere a Dinţosului legat fedeleş la uşa camerei din hotelul 
lor. 

— Pentru că nu vrem să vă reținem foarte mult cu treburile 
noastre plictisitoare - începu Frank, punându-i condescendent o 
mână pe genunchii feciorelnic dezveliţi - o să trecem direct la 
subiect. Ne interesează orice informaţie de dată recentă pe care 
o deţineţi despre fostul dumneavoastră soţ, Giovanni Vertelucci. 

— Un mascalzone, un cacasuto! se inflamă duduia ca la un 
semnal, după câteva secunde în care realiză ce fusese întrebată. 
Ce informaţii să am despre nenorocit? Nu l-am mai văzut de 
douăzeci de ani, de când a plecat după ţigări! Şi ţigări s-a făcut, 
fie-i starea lui a naibii pe unde s-o afla! L-am aşteptat cinci ani, 
cei mai frumoşi din viaţa mea, pe infamul ăla care a plecat şi cu 

banii pe care mi-i lăsase mama pentru zile negre. Mare noroc a 
avut că verişorii mei din Sicilia n-au reuşit să-i dea de urmă şi să 
recupereze banii. Dacă-l găseau, nemernicul ar fi fost mulţumit 
să se aleagă doar cu maxilarul dislocat pe viaţă ori vreo altă 
infirmitate. 

— Credeam că aţi divorţat acum cincisprezece ani, interveni 
Mark, puţin mirat, într-o italiană aproximativă. 

— Santa Madona, cum să divorţez?! Noi nu facem aşa ceva 
niciodată. Doar ne-am unit în faţa altarului! Ce sunt eu, cum să 
desfac aşa ceva? păru extrem de indignată Angela. Căsătoriile se 
fac până la moarte la catolicii adevăraţi. Aşa spune şi Sfânta 
Scriptură. Pe lumea cealaltă, el o să ardă în iad, iar mie o să-mi 
repartizeze Sfântul Francesco un bărbat adevărat, ca signor 
Franco, de ce nu... completă ea, surâzând din toate puterile 
către acesta, a cărui mână se afla deja pe sub capotul gazdei. 

„Preacucernica” nu părea să fie deranjată de lipsa de 
intimitate, convinsă fiind că unghiul în care se aflau ceilalţi doi 
domni nu era prea bun pentru a observa acele „drăgălăşenii”. 

— Deci, nu mai aveţi nici un indiciu despre unde ar putea fi? 
Nu ne puteţi ajuta cu nici o informaţie, cât de mică? păru Frank 
foarte dezamăgit, în timp ce simţea că degetul mijlociu a ajuns 
exact în punctul în care putea s-o facă pe doamnă să spună şi 
ceea ce nu ştie. 

Cucoana începuse să vibreze molcom. Nu avea idee cum le-ar 
putea fi de folos acelor distinşi domni, dar nici nu înţelegea să se 
dea bătută chiar atunci, când întâlnise pe cineva tare 
asemănător cu // cavaliere care apărea atât de des în visele ei 
erotice, venind spre ea pe un cal negru ca sufletul nemernicului 
de Giovanni. 

— Nu ştiu cum v-aş putea ajuta, articulă ea cu destulă 
greutate. Doar să vă pun în legătură cu don Tomasi, unul dintre 
verii mei din Sicilia, care l-ar putea găsi într-un timp foarte scurt, 
dacă s-ar afla în ltalia. Dar auzisem că a plecat să-şi plimbe 
mintea lui bolnavă la voi acasă, în Statele Unite, fiindcă aici nu ar 
fi putut supravieţui. Verii mei erau foarte supăraţi pe el... 

— V-am fi foarte recunoscători dacă ne puneţi în legătură cu 
don Tomasi, susură Frank. Suntem absolut convinşi că 
nemernicul care v-a întristat în mod absolut nepermis se află, în 
mod sigur, chiar la Genova. Chiar în această zi a ajuns, însoţit de 
o doamnă foarte tânără şi frumoasă, turnă agentul gaz pe foc. 

— Măgarul! Nici nu mă aşteptam la altceva din partea lui. 

Angela încerca să pară foarte revoltată, dar îi era din ce în ce 

mai dificil să exprime sentimente negative, într-un moment în 
care simţea o căldură foarte plăcută învăluind-o, ca o lenjerie de 
mătase fină. 

— Ce obrăznicie! reluă ea. O să-l sun chiar acum pe don 
Tomasi şi o să-l rog să-l localizeze cât mai degrabă. Va face asta 
pentru mine, fiţi fără grijă! Am suferit destul din pricina lui. Mi-a 
distrus viaţa, cum v-am mai spus, şi anii mei cei mai frumoşi. Dar 
nu mi-aţi spus dacă doriţi să vi-l aducă întreg sau vă mulţumiţi 
doar cu o parte din el? 

— Sunteţi foarte drăguță, interveni Marco, însă am dori să-l 
prindem chiar noi pe individ. Posedă ceva ce tare n-am vrea să 
se piardă. 

— Imediat îl sun, am înţeles... Doar puţin să mai stăm, aşa, 
gâfâi discret Angela, aproape ajunsă la punctul în care dorea să 
rămână blocată toată viaţa. O să-l sun şi-o să-i spun să afle unde 
e... nemernicul... să vi-l dea pe tavă... legat, împachetat, să 
faceţi ce doriţi cu el, ţipă ea deodată. Aah! Aah! Extraordinar! Ce 
pricepere, câtă precizie! şopti ea, transportată parcă pe alte 
meridiane. Ticălosul... mi-a distrus viaţaaaaaa!!! 

Abia după circa două minute în care îşi gustă din plin extazul, 
gazda păru să-i observe pe cei trei bărbaţi care admirau, total 
nepăsători în aparenţă, cele câteva tablouri de pe pereţii 
livingului. Aveau aerul că n-ar fi remarcat nimic nefiresc în 
comportamentul ei. 

Angela se ridică, roşie ca o cravată din cântecelul comuniştilor 
şi, clătinându-se puţin în primii metri, se îndreptă spre telefon, 
încercând să adopte un pas mai sigur şi mai demn. 

In timp ce oaspeţii schimbau priviri care spuneau multe, 
Angela purta o convorbire extrem de animată, mai mult într-un 
dialect, cu vărul ei. Din privirile speriate ale americanilor, care nu 
mai înțelegeau mare lucru, Marco pricepu că cei doi începuseră 
să-şi ia adio de la ajutorul „vărului”, ghidându-se după tonul 
ridicat al conversaţiei. Rumenul italian ţinu să-i liniştească: 

— Fiţi fără grijă, nu se ceartă! A, era să uit, signor Franco... 
magnifică prestație, bravissimo! 

Angela închise telefonul şi se îndreptă ceva mai calmă spre cei 
trei. 

— Vărul meu a fost foarte furios să audă că mascalzone a avut 
tupeul să calce în Genova. Vă roagă să-l sunaţi peste două ore, 
pentru a vă spune unde puteţi să-l găsiţi pe fostul meu soţ. Uitaţi 
numărul de telefon la care îl puteţi găsi! Cu greu a acceptat să 
nu se ducă chiar el ca să-l taie, începând cu urechile, apoi cu 

nasul, buzele... în fine. 

— In doar două ore?! păru Mark neîncrezător, înțelegând ce 
spusese femeia. Il poate localiza în numai două ore? se uită el 
întrebător, mai mult spre Marco decât spre donna Angela. 

— Vărul vostru, don Tomasi, este don Tomasi di Gioccone, 
cumva? vru Marco să ştie. j 

— Exact! se bucură doamnă Vertelucci. II cunoaşteţi pe bunul 
meu văr? păru ea încântată de coincidență. 

— Oarecum... vag... se eschivă Marco. Am auzit despre el. 

Şi, întorcându-se spre cei doi americani, le spuse pe un ton 
liniştitor, cu subînţeles: 

— Două ore... e o estimare prudentă. Poate că totul se va 
rezolva mult mai repede! 

— Serios? 

— Atunci - reluă italianul, adresându-se de data asta amabilei 
femei noi nu vă mai reținem. Vă rămânem veşnic îndatoraţi şi 
suntem fericiţi că v-am cunoscut, stimată doamnă! 

— Plăcerea a fost în întregime de partea mea! ciripi mulţumită 
cucoana, învăluindu-l cu o privire fermecătoare pe don Franco. 
Poate voi avea prilejul să mă recompensez, dacă mai staţi prin 
oraşul nostru. Aş fi bucuroasă să vă arăt câteva dintre punctele 
care au făcut această citadelă atât de celebră. 

Apoi se despărţiră, cu promisiunea lui Frank de a accepta 
generoasa invitaţie, imediat ce neplăcerile meseriei îi vor da 
pace. Luară şi numărul de telefon al Mafaldei, după care părăsiră 
optimişti casa doamnei Vertelucci, în văzul a destui ochi 
indiscreţi, care îi spionau din vecini fără nici cea mai mică jenă. 

CAPITOLUL 10 


Ajunşi la hotel, stabilit din nou, ca în atâtea şi atâtea misiuni 
drept cartierul general al operaţiunii, cei trei aşteptau cu 
înfrigurare trecerea celor două ore cerute ca răgaz de misteriosul 
şi atotputernicul don Tomasi. 

— Presupun că nu e tocmai agent secret acest Tomasi, îl 
provocă Mark pe tizul său mai mic de înălţime. Totuşi, poate 
obţine o informaţie pe care voi nu mi-o puteţi da. 

Conveniseră să ciocnească, totuşi câte un pahar de vin alb la 
bar, astfel încât aşteptarea să le fie mai uşoară. 

— Don Tomasi este unul dintre cei mai respectaţi capi ai 
Mafiei siciliene şi unul dintre cei mai bătrâni. Are în mână toate 
sindicatele din Genova, ca să-ţi dau numai un exemplu. E un cap 
de familie foarte respectat şi temut în acelaşi timp. 

— Văd că-ţi stimezi adversarii, îl ironiză şi Frank. 

— Adversarii? De ce credeţi că mi-ar fi don Tomasi adversar? 
lansă cu sinceritate o întrebare delicată micuțul agent secret. 
Într-o lume ideală, în care Italia ar fi condusă de guverne 
proitaliene, iar celelalte ţări n-ar avea nimic împotrivă, în care 
valorile familiei şi respectul pentru cei care au întemeiat ţara 
asta ar fi cele care dau tonul politicii, probabil că don Tomasi mi- 
ar fi adversar, pentru că ar acţiona încălcând legile ideale, 
aparţinând unui stat ideal. In condiţiile actuale, însă, cei ca don 
Tomasi - şi trăiesc din ce în ce mai puţini - sunt garanţi mai 
siguri decât Papa pentru stabilitatea ţării. Dar voi, oricum, n-aveţi 
cum să înţelegeţi aşa ceva. Nici n-am pretenţia, fără supărare. 

— Ai dreptate, spuse Mark. Nu înţelegem şi nici n-o să pot 
dormi la noapte din cauza asta, îşi ironiză el tizul. Hai mai bine 
să-l sunăm pe garantul ăla al tău! lţi promit că, dacă ne scoate 
din impasul în care ne aflăm, sunt gata să-mi schimb părerea 
despre mafioţii tăi respectabili. Sau măcar să încerc asta. 

Marco făcu un semn a lehamite din mână, îşi scoase 
telemobilul şi se îndepărtă, ca să dea telefonul mult aşteptat. 

— Chiar crezi că naşul, cât e el de naş, o să-l găsească atât de 
repede pe Dinţos? întrebă Frank, care era în continuare 
circumspect în această privinţă, de parcă n-ar fi asistat la 
discuţia de mai devreme. 

— În primul rând, cel puţin deocamdată, nu avem altă 
variantă, interveni Mark. |n al doilea, dacă într-adevăr don 

Tomasi are puterea pe care i-o atribuie Marco, mi se pare chiar 
firesc. Gândeşte-te că toate serviciile - şi aici, ca şi în State - 
sunt organizate în sindicate puternice. Dinţosul şi noi toţi ceilalţi 
nu putem trăi în afara acestor sfere a serviciilor. Deci, cât o fi 
psihopatul nostru de prudent, tot trebuie să folosească un mijloc 
de transport, să se cazeze la un hotel, să mănânce la un 
restaurant. Indiferent ce face, intră în contact cu membrii unui 
sindicat. Problema e şi mai simplă aici, unde Dinţosul a mai fost 
căutat o dată de don Tomasi, deci semnalmentele lui de-acum 20 
de ani sunt deja cunoscute. N-or fi două ore... mi se pare şi mie 
cam exagerat, dar foarte mult nu poate să dureze. 

— Şi ai impresia că Marele Şef o să trepideze de bucurie când 
o afla că am colaborat cu Mafia locală? 

— O să mă ierte Marele nostru Şef, când o să-i reamintesc că 
dacă nu era mafia ailaltă, a „iluminaţiilor”, nici nu ajungeam în 
situaţia asta. Şi am o bănuială că nu o să obiecteze prea mult, 
după cum l-am văzut eu mişcându-se în chestia asta. Sunt sigur 
că nu e total străin de toată porcăria Dinţosului. 

— Şefu'??? se minună Frank. 

— la spune-mi, ţi s-a părut vreodată că Robert O'Neill e o mare 
capacitate intelectuală de a ajuns şef? 

— Acum, că mă întrebi... chiar dimpotrivă. 

— Cu toate astea, conduce una dintre cele mai puternice 
agenţii secrete din State, deci din lume. Nu uita, de exemplu, că 
am monitorizat până şi convorbirile şefului securităţii de la Casa 
Albă! 

— Conduce! admise Frank. 

— Atât am avut de spus! Hai că se-ntoarce mafiotul nostru! 
Ah, am uitat o ultimă variantă posibilă, ca să nu afle Excelenţa 
Sa că am colaborat cu mafia italiană. Pur şi simplu nu-i spunem. 

Marco se apropia cu pas întins spre cei doi americani. 
judecând după faţa lui radioasă şi mândră, lucind ireal în lumina 
neonului din barul hotelului, Mark înţelese că misiunea fusese 
îndeplinită. 

— Nu-mi spune că a dat deja de el, îl întâmpină Mark, sperând 
ca micuțul să-i confirme acest lucru. 

— Ba-ţi spun! se arătă acesta foarte mândru de realizarea lui. 
L-a găsit, este cu o tipă foarte frumoasă, pe care o ţine împotriva 
voinţei ei la un motel în afara oraşului. Este exact, nu? 

— Măi, dacă aveaţi voi calitatea asta la serviciul vostru secret, 
nu pierdeaţi războiul! îl tachină admirativ Mark. Hai să-l săltăm, 
ce mai aşteptăm? 

— V-aş recomanda să n-o faceţi în seara asta. De fapt, don 
Tomasi ne-a rugat să aşteptăm până mâine dimineaţă. Se pare 
că Dinţosul mai învârte nişte treburi, care nu au prea mare 
legătură cu voi. Ceva legat de întâlnirea de mâine a „Celor 
Şapte” şi don Tomasi vrea să folosească avantajul pe care îl are, 
acum că a aflat de el, ca să i le zădărnicească. 

— Despre ce este vorba? întrebă Mark, cam iritat acum de 
pretenţiile mafiotului. 

— E o chestiune de geopolitică, ceva legat de globalizare. Nu 
ştiu exact, dar don Tomasi m-a chemat în seara asta la el, să-mi 
explice interesele aflate în joc. E o mare şansă pentru mine. Vă 
daţi seama că voi veni cu nişte informaţii la birou, de o să leşine 
toţi. In sfârşit, o să obţin avansarea aia pe care o pândesc de 
vreo cinci ani, poate chiar mai mult. În prag de pensie îmi prinde 
foarte bine, dacă reuşesc să mai rămân vreo doi, trei ani în viaţă. 
Vă rămân foarte recunoscător pentru asta, băieţi! Eu plătesc 
consumaţia! 

— Lasă, prietene, că nu-i vorba cine plăteşte, doar că n-am 
chef să aştept până mâine. li mulţumesc lui don Tomasi ăsta al 
tău, dar nu văd de ce să risc să-l pierd pe psihopatul ăla pentru 
afacerile mafiotului? 

— În primul rând că - se înfurie omuleţul - nu e vorba despre 
cine ştie ce afaceri. In al doilea, i-am promis lui don Tomasi c-o 
să aşteptăm cât va fi nevoie, pentru că altfel, ştii ce? Nu-mi 
spunea unde se află. 

— Dar acum ştii, nu-i aşa? îl întrebă Mark. 

— Da, doar eu. Nu ştiu dacă realizaţi ironia situaţiei. lar în al 
treilea rând, hai să zicem că e mai bine să nu-l călcăm pe coadă 
pe acest senior! E mai bine pentru toată lumea. Cât despre 
partea dispariţiei, puteţi sta liniştiţi! Dacă s-ar fi născut omul 
care să poată scăpa de sub supravegherea lui don Tomasi, 
acesta ar fi fost demult mâna lui dreaptă. Aşa că eu sugerez 
următoarea variantă: acceptaţi să beţi cu mine restul de Chianti, 
în cinstea apropiatei şi surprinzătoarei mele avansări, apoi voi 
mergeţi la culcare sau unde vreţi, eu mă duc la întâlnirea aceea 
şi mâine dimineaţă vă sun, ne regăsim şi îl recuperăm pe Dinţos. 
Cred că nu puteţi avea nimic împotriva unui plan atât de 
meticulos! 

Americanii n-avură încotro, trebuiră să joace după cum le 
cânta italianul. De astă dată, toate cărţile bune se aflau la el. 

* 


A doua zi de dimineaţă, Mark fu trezit de sunetul insistent al 

telefonului. La celălalt capăt, o voce surescitată îl făcu pe agent 
să uite că nu apucase să doarmă prea mult nici în noaptea 
aceea. 

— Alo, eu sunt, Marco! Am nişte veşti extraordinare! Şeful 
agenţiei din Genova mă fac ăştia, în urma succeselor 
înregistrate! Ne întâlnim în două ore în piaţa din faţa hotelului. 
Totul e în regulă, nu pot vorbi mai mult acum! Ciao! 

Tii, ce misterios e macaronarul! se gândi Mark, căscând 
zgomotos şi scărpinându-se cu poftă pe burtă. Parcă l-a prins pe 
Papă de-un picior! Două ore... numai bine, apuc să văd cum stau 
genovezii la capitolul breakfast. N-am mai mâncat de prea multe 
ore, calculă el după ce reuşi să-şi găsească ceasul. Stomacul 
meu îşi cere drepturile. II scol şi pe ăla mic, că i-o fi ajuns cât s-a 
odihnit. După cea de-a doua sticlă de vin băută tot în contul lui 
Marco, a dispărut fără urmă. Cred că s-a dus după suedeza aia 
care îi tot lansa ocheade în bar. Să fie sănătos! 

După ce reuşi să-l readucă la viaţă pe colegul lui şi îşi puse 
burta la cale, Mark hotărî că ar fi timpul să iasă în întâmpinarea 
viitorului şef al serviciilor secrete genoveze. 

Ajunşi în piaţa indicată, cei doi descoperiră că planul viitorului 
şef nu fusese strălucit. In locul ales ca punct de întâlnire domnea 
o hărmălaie de nedescris. O masă surprinzător de mare de 
manifestanți era în plină bătaie cu forţele de ordine. Cei doi nu 
înțelegeau prea bine ce se întâmpla, dar erau sceptici în ceea ce 
privea posibilitatea de a se întâlni cu Marco într-un asemenea 
vacarm. 

— Ce facem, şefu'? întrebă Frank, urmărind cu interes luptele 
de stradă. Parcă suntem în America latină. Nu-ţi mai aminteşte 
de Panama? 

— Chiar la asta mă gândeam. Ştii ce? Hai să ne întoarcem la 
hotel, că ştie el cum să ne găsească! Aici nu avem nici o şansă. 
Eventual, cred că de la noi din balcon... cu binoclurile... putem 
să-l zărim pe micuţ, că n-o veni chiar prin centru. Vizionăm şi 
distracţia mai bine, fără prea multe riscuri. N-am nici un chef să 
mă iau la bătaie cu unii sau cu alţii de pe-aici. Nu mă interesează 
problemele lor, în orice caz, nu până pun mâna pe Dinţos. 

Urcară liniştiţi în cameră lui Mark, de unde se vedea întregul 
teatru de luptă ca în palmă. Işi puseră fiecare binoclul la ochi şi 
începură să urmărească evenimentele ca la cinematograf sau ca 
la teatru. În timp ce admira o confruntare interesantă între patru 
poliţişti şi o manifestantă, arătoasă după părerea lui Frank, îl 
văzură din întâmplare pe Marco, încercând să treacă în siguranţă 

piaţa. Se mişca surprinzător de sprinten pentru greutatea lui, 
ocolind cu măiestrie forţele combatante. 

— la uite-l pe meseriaş! îi arătă lui Mark direcţia în care 
trebuie să îndrepte binoclul. Cred că şi-a dat seama că n-am 
rămas în piaţă. Uite ce sprintenel se îndreaptă spre hotel! Na, că 
am ajuns să vorbesc în versuri. 

Aproape străbătuse nebunia din piaţă. Era pe punctul să 
treacă de cordoanele de manifestanți şi să se înscrie pe străduţa 
care ducea la hotel. In momentul acela însă, în hărmălaia 
generală a luptelor din ce în ce mai aprinse, se auzi un foc de 
armă, izolat, parcă izbucnit din greşeală. Se auzi distinct, peste 
toată nebunia din piaţă. Un singur om nu apucă, poate, să-l mai 
audă şi acela fu Marco. Lovit în piept, acesta se prăbuşi pe 
asfaltul plin de manifeste şi pancarte rupte. 

Cei doi încremeniră. Primul impuls fu să aştepte ca micuțul să 
se ridice, nevenindu-le să creadă că se poate petrece o 
asemenea  grozăvie chiar sub ochii lor. Probabil că se 
împiedicase, lansat cum era în direcţia hotelului. Dar genovezul 
nu se ridică. În jurul lui începură să se strângă manifestanţii şi o 
baltă de sânge le confirmă - dacă mai aveau vreo urmă de 
speranţă - că Marco fusese cel împuşcat. După ce se făcu gloată 
în jurul lui şi un medic din mulţime dădu verdictul „decedat”, 
manifestanţii începură să huiduie mai tare şi să-i asalteze pe 
poliţişti scandând „asasinii!” şi „criminalii!” 

Cei doi coborâră cât putură de repede în piaţă, cu o ultimă 
speranţă că, poate, Marco nu era definitiv pierdut. 

— Nici nu ştiu câtă dreptate au când strigă ce strigă, spuse 
Frank, în timp ce încerca să-şi facă loc printre manifestanţii ce 
făcuseră un cerc în jurul lui Marco. 

Agenţilor le-a fost însă imposibil să penetreze masa de 
oameni, teribil de înfuriaţi şi decişi să spargă totul în jurul lor. 

— Lasă-l acum, nu mai are rost! strigă Mark, încercând să se 
facă auzit în infernalul zgomot din piaţă. Hai după Dinţos! Dar nu 
ştim motelul! constată el cu disperare. De fapt, nu ştim nimic. 

— Las' că am aflat eu la ce motel s-a cazat canibalul nostru. 
Am avut grijă să-i aflu numele ieri, de la bietul Marco, înainte de 
a pleca cu suedeza. Voiam să fiu sigur că nu rămânem de căruţă 
şi bine am făcut. Genovezul nici nu şi-a dat seama când i-am 
subtilizat bileţelul şi când i l-am pus la loc. 

— Bravo! ţipă bătrânul, chinuindu-se acum să treacă înapoi 
spre hotel. În sfârşit, ţi-a stat capul la treabă, măcar în ultimul 
ceas. 

— Dacă vrei să ştii, tot nu rămâneam cu mâna goală. Am şi 
numărul de telefon al lui don Tomasi, căruia i-am fi putut cere 
ajutorul, explicându-i ceea ce s-a întâmplat. 

Următoarele vorbe ale lui Mark avură darul să-l lase mut pe 
mai tânărul său partener: 

— Dar ce te face să crezi că nu el este cel care a ordonat 
asasinarea lui Marco? 

* 

Ajunseră relativ repede la motelul aflat undeva, la vreo 
douăzeci de kilometri în afara oraşului. Nu întocmiseră nici un 
plan şi nici nu mai aveau timp să stea şi să-şi bată capul cu aşa 
ceva. Trebuiau să improvizeze. 

— Săracul de el, comenta Mark, în timp ce taximetristul care-i 
transporta încerca să bată recordul la viteză. Nu a mai apucat 
avansarea. Cred că a aflat lucruri prea interesante pentru nivelul 
lui. Ce ciudată e ticăloasa asta de viaţă. 

— Dacă ar fi să ştim că nu mafiotul a dispus uciderea lui 
Marco, înseamnă că don Tomasi nu era numai urmăritor, ci şi 
urmărit. Nu m-ar mira să aud că i s-a încheiat şi lui perioada de 
testare pe lumea asta. 

In faţa motelului avură un alt şoc. O altă zăpăceală, cu maşini 
de poliţie, echipaje de salvare şi de pompieri. Intrară cu 
dificultate în motel, după ce prezentară legitimaţiile şi se certară 
cu jumătate dintre agenţii de poliţie prezenţi acolo, care n-aveau 
nici o treabă cu limba engleză şi cu serviciile secrete străine. 
Reuşiră, în cele din urmă, să ajungă în camera unde ar fi trebuit 
să se găsească Dinţosul şi Ornella, doar după ce-i telefonară lui 
Alberto. 

In încăpere era mult mai multă lume decât se aşteptaseră. 
Acolo se afla şi Dinţosul. Se părea că avusese o problemă. De 
fapt, mai multe şi toate de calibrul 9 mm. Era aproape împrăştiat 
pe pat, căzut pe spate şi cu dantura care îl făcuse celebru 
expusă triumfător spre becul care ardea, deşi era ziuă. 

— Poate că don Tomasi e mai greu de luat prin surprindere 
decât ne aşteptam noi. Cu ce naiba or fi ajuns înaintea noastră? 
se întrebă oarecum admirativ Mark. Asta în ideea că nu el l-a 
omorât pe Marco, care se încăpăţânaseră să ştie prea multe... 

— ... Ca şi noi, de altfel, interveni Frank... 

— ... Ca să nu-i răpească plăcere de a-l trimite el pe lumea 
cealaltă pe Dinţos. E o variantă, trebuie să recunoşti. 

Bătrânul era destul de mulţumit că treaba se încheiase până la 
urmă, însă avea o mică strângere de inimă. Ar fi vrut să-l prindă 

el pe „marele maestru”, să-l bătucească bine, în aşa fel încât să 
nu mai poată evada în viaţa lui nici dintr-o grădiniţă de copii. 
Abia apoi l-ar fi predat poliţiei, legat şi împachetat. 

— Dar unde să fie Ornella? se sperie Frank, după primele 
momente de stupefacţie. Sper să nu fi păţit nimic! 

Se apropie de unul dintre poliţiştii care trebăluia de zor în jurul 
cadavrului şi începu să-l chestioneze disperat, despre prezenţa 
feminină care fusese luată ostatică de suspectul principal. 
Polițistul îi explică ceva, indicându-i vag cu mâna o direcţie. 

— E în regulă, se întoarse el spre Mark. E vie şi nevătămată. 
Spunea ăla că trebuie să fie pe la recepţie, în clădirea alăturată. 
Eu n-am văzut-o când am trecut pe acolo, da’ nici n-am fost prea 
atent. 

Se repezi înfrigurat spre uşă, aproape alergând. După ce îl mai 
contemplă puţin pe cel ce fusese Giovanni Vertelucci, alias 
Dinţosul sau „marele maestru” al ultimului nivel al 
francmasoneriei mondiale, neştiind dacă să se bucure sau să se 
oftice, Mark decise să-şi urmeze partenerul, dar ceva mai domol. 
Acolo oricum nu mai avea ce face. 

li găsi pe cei doi îmbrăţişaţi ca după o lungă despărţire. 
Ornella se afla învelită doar cu o pătură subţire, era foarte palidă 
şi vizibil marcată de evenimentele din ultimele zile. Parcă fusese 
şi puţin drogată, ca să opună o cât mai redusă rezistenţă. 

— Mă bucur să te văd sănătoasă şi frumoasă, ofiţer Papinni, o 
salută Mark cu sinceritate în glas. S-a terminat cu bine în cele din 
urmă, nu? Sper că nu te-a chinuit mitocanul? 

— Ce să mă chinuiască... Era putrezit efectiv, de la brâu în 
jos... Un mare blestem pe capul lui. Doar ce putea să privească. 
Mă dezbrăca şi se uita la mine. Asta a fost tot ce mi-a displăcut, 
vreau să spun... în mare. Se putea şi mai rău. Acum vreo 
jumătate de oră a venit disperat în cameră, m-a dezlegat şi a 
început să urle la mine, să mă grăbesc, că trebuie s-o ştergem 
urgent de aici. Până să apuce să arunce două haine în 
geamantan, s-a auzit un elicopter. L-am văzut că a pălit şi că se 
lasă moale pe pat. Parcă nu mai avea nici o putere. Parcă cineva 
îi supsese întreaga vlagă şi nu eu eram acea. Apoi au apărut trei 
tipi cu pistoale-mitralieră. După metoda folosită, precis au fost 
asasini ai mafiei. Mi-au făcut semn să mă dau într-o parte şi au 
început să golească impasibili încărcătoarele în el. Restul l-aţi 
văzut. 

— N-o să aflăm niciodată ce dezvăluiri i-a făcut don Tomasi lui 
Marco. Nici Dinţosul nu poate să ne mai spună, deşi nu sunt 

convins că, în atare situaţie, ar fi consimţit să colaboreze tocmai 
cu noi. 

— Nici nu-ţi pot povesti ce puţin mă interesează pe mine lucrul 
ăsta, acum, spuse Frank, în timp ce o săruta pe Ornella pe părul 
negru precum cerul gurii Dinţosului. 

EPILOG 


Frank aranja pentru ultima oară floarea de la butoniera celui 
mai „macaronar” costum pe care-l găsise în Roma. In seara 
aceea urma să se bucure de rezultatele unei aşteptări împinse 
mult peste obişnuinţa lui. Construia în minte diverse scenarii 
despre selecţia de figuri sexuale preferate, pe care şi le orânduia 
într-un top al primelor zece, cele mai de succes. Taxiul opri în 
faţa casei Ornellei, chiar în momentul în care stătea în cumpănă 
pentru primul loc între „mitraliera siciliană”, care se şi asezona 
oarecum cu ambianța de aici, şi „aşa am satisfăcut Statuia 
Libertăţii”, care avea o pronunţată tentă melancolică. Aceasta 
putea fi preferată de Ornella, care încă nu ajunsese să viziteze 
Statele Unite. 

Inşfăcă buchetul cu flori şi sticla de Chianti şi avu un prim 
impuls de a suna la uşă. Ceva îi spunea că nu merită efortul, aşa 
că împinse uşa care era deschisă. Intuiţia lui fusese corectă. În 
casă era întuneric, dar un şir de lumânări aprinse pe podea îi 
arătau drumul de urmat. 

— Mă simt ca un avion la aterizare! mormăi el încântat, 
străbătând traseul ce îl conducea în camera capitonată. 

Ooo! se gândi el bucuros. O să facem zgomot, din câte înțeleg. 
Ajunse în dreptul uşii unui posibil dormitor. Intră încet, încercând 
s-o surprindă pe frumoasa italiancă într-o poziţie cât mai intimă. 

Cel surprins avea să fie însă el! Şi ce surpriză! Nu era vorba 
despre dormitor ci despre baie, iar în mijlocul unei imense căzi, 
înconjurată de zeci de lumânări aprinse, se bălăceau într-o mare 
de spumă, mai râzând, mai gemând de plăcere, frumoasa 
Ornella şi planturoasa Erika. O adevărată reclamă la prietenia 
între cele două servicii secrete. 

Când îl observară pe Mark, cele două femei se ridicară în 
picioare şi, în timp ce spuma se scurgea provocatoare de pe 
formele lor apetisante, „croite” evident cu scopul de a face zile 
negre reprezentanţilor sexului bărbătesc, întinseră amândouă 
braţele spre el, cerându-şi parcă scuze din priviri, că începuseră 
un pic cam devreme. 

— Hotărât lucru - aprecie Frank - frumoasă ţară! 

În sfârșit, condiţiile fuseseră create pentru o mică 
' degustare. Parcă nimerise în vârtejul din triunghiul 
Bermudelor. Se apucă instinctiv cu mâinile de 
marginea chiuvetei, ca și cum i-ar fi fost frică să nu 
fie sorbit cu totul între nesățioasele buze ale 
tinerei, care se dovedea o expertă de prim rang în 
felaţie. 

Cred că-i un semn zodiacal de foc, se gândi Frank, 
care începuse să fixeze plafoniera cu privirea, 
așteptând să-i vină și lui rândul la explorarea pro- 
funzimilor. Ceva însă nu funcţiona cum trebuie. 
Nesăţioasă și superexcitată, frumoasa necunoscută 
întrecuse măsura și se lansase până acolo unde 
nimeni nu se mai avântase. Ca urmare, interveni o 
mică sincopă respiratorie în timpul felaţiei. 


